ഗര്‍ഭിണിയെ കൊന്ന് റബര് തോട്ടത്തില് ഉപേക്ഷിച്ചത് അയല്‍വാസി; വഴിവിട്ട ബന്ധം കൊലയില് കലാശിച്ചു\nകോട്ടയം: അതിരമ്പുഴയില് യുവതിയുടെ മൃതദേഹം ചാക്കില് റബര് തോട്ടത്തില് ഉപേക്ഷിച്ച സംഭവത്തില് പ്രതി ഖാദര് യൂസുഫ് (43) എന്നയാളാണെന്ന് തെളിഞ്ഞു. അമ്മഞ്ചേരി നെരപ്പുകാലായില് വിശ്വനാഥന്‍െറ (തമ്പാന്) മകള് അച്ചുവിനെ (അശ്വതി -20) കൊലപ്പെടുത്തിയത് അയല്‍വാസിയായ ഖാദര് യൂസുഫ് ഒറ്റക്കാണ്.\nകൊലപ്പെടുത്തിയശേഷം ഒരുദിവസം മൃതദേഹം പ്രതിയുടെ വീട്ടില് സൂക്ഷിച്ച ശേഷമാണ് അടുത്തദിവസം കാറില് തനിയെ കൊണ്ടുപോയി റബര് തോട്ടത്തില് തള്ളിയത്. കൊലക്കുശേഷം അടുത്തദിവസം ഖാദര് യൂസുഫ് സ്വന്തം കാറിലാണ് മൃതദേഹം റബര് തോട്ടത്തില് കൊണ്ടുപോയി ഉപേക്ഷിച്ചത്.\nവീട് നിര്‍മാണത്തിന് വൈദ്യുതി കടം കൊടുത്തപ്പോള് തുടങ്ങിയ ബന്ധമാണ് കൊലപാതകത്തില് കലാശിച്ചത്. രണ്ടര വര്‍ഷമായി യൂസുഫ് ഇവിടെ സ്ഥിരതാമസക്കാരനാണ്. ഇയാളുടെ ഭാര്യ വിദേശത്തും. ഇവിടെ താമസം തുടങ്ങിയശേഷം രണ്ടുതവണ ഭാര്യ സുമി വന്നിരുന്നു. കഴിഞ്ഞതവണ വന്നപ്പോള് യൂസുഫ് ഭാര്യയുമായി വാക്കുതര്‍ക്കമുണ്ടാക്കി. കൈയേറ്റത്തില് കസേരകൊണ്ട് അടിയേറ്റ് ഇവര് സ്വകാര്യ ആശുപത്രിയില് ചികിത്സ തേടിയിരുന്നു.\nഒറ്റക്ക് താമസിക്കുന്ന യൂസുഫ് സമീപവാസിയായ തമ്പാന്‍െറ വീടുമായി അടുപ്പത്തിലായിരുന്നു. സ്ഥലം വാങ്ങി വീട് വെക്കുന്നതിനുമുമ്പ് കിണര് കുഴിക്കാന് തുടങ്ങി. ഇതിനാവശ്യമായ യന്ത്രം പ്രവര്‍ത്തിപ്പിക്കാന് വൈദ്യുതിക്കുവേണ്ടിയാണ് തമ്പാന്‍െറ വീടുമായി സഹകരണം തുടങ്ങുന്നത്. തുടര്‍ന്ന്, തമ്പാന്‍െറ വീട്ടില്‍നിന്ന് കെ.എസ്.ഇ.ബി അനുമതിയോടെ വൈദ്യുതി നല്‍കി.\nവീട് പണി പൂര്‍ത്തീകരിച്ച് വൈദ്യുതി കണക്ഷന് ലഭിക്കുന്നതുവരെ തമ്പാന്‍െറയും വൈദ്യുതി വാടക യൂസുഫാണ് നല്‍കിയത്. പിന്നീട് യൂസുഫും തമ്പാനും ദിവസേന ഒരുമിച്ചിരുന്ന് മദ്യപിക്കുന്നതിലേക്ക് ബന്ധം വളര്‍ന്നു. മദ്യം വാങ്ങാനുള്ള പണം മിക്കപ്പോഴും യൂസുഫ് എടുത്തു. 2013-ല് എസ്.എസ്.എല്.സി പരീക്ഷയില് പരാജയപ്പെട്ടതോടെ തമ്പാന്‍െറ മകള് അശ്വതി പഠനം ഉപേക്ഷിച്ച് വീട്ടില്‍തന്നെയായി. ഇതോടെ ഇരുവരും തമ്മില് അടുത്തു.\n2015 നവംബര് ആദ്യവാരത്തില് തമ്പാന്‍െറ ഭാര്യാമാതാവ് മാലതിയുടെ സഹോദരി കോഴഞ്ചേരിയിലെ ലീലാമണിയുടെ ഭര്‍ത്താവ് മരിച്ചു. ലീലാമണിയുടെ രണ്ടുമക്കള് വിദേശത്തായതിനാല് ഒറ്റക്കായ അവര്‍ക്ക് കൂട്ടിന് അശ്വതിയെ കോഴഞ്ചേരിക്ക് കൊണ്ടുപോയി. കോഴഞ്ചേരിയിലെത്തിയ അശ്വതിയെ തയ്യല് പഠിപ്പിക്കാന് ഒരു സ്ഥാപനത്തിലുമാക്കി.\nകഴിഞ്ഞ നവംബര് ഒമ്പതിന് രാവിലെ കോഴഞ്ചേരിയിലെ വീട്ടില്‍നിന്ന് പോയ അശ്വതി പിന്നീട് തിരിച്ചുവന്നില്ല. തുടര്‍ന്ന്, നവംബര് പത്തിന് അവര് ആറന്മുള പൊലീസില് പരാതി നല്‍കി. ഇതോടൊപ്പം അശ്വതിയെ കാണാനില്ലെന്ന പരാതി തമ്പാനും ഗാന്ധിനഗര് പൊലീസ് സ്റ്റേഷനില് നല്‍കിയിരുന്നു. പരാതി നല്‍കാന് തമ്പാന് കൂട്ടുപോയത് യൂസുഫാണ്. എന്നാല്, യൂസുഫിന്‍െറ അറിവോടെയാണ് അശ്വതി പോയത്. മൂന്നാം ദിവസം അശ്വതിയുടെ അമ്മ സിന്ധുവിന്‍െറ കുടുംബവീടായ കോട്ടയം പുത്തനങ്ങാടിയിലെ വീട്ടിലെ ലാന്‍ഡ് ഫോണിലേക്ക് ഒരുകാള് വന്നു. ‘എന്നെ ഇനി ആരും അന്വേഷിക്കേണ്ട, എന്‍െറ കല്യാണം കഴിഞ്ഞു’ എന്നുമാത്രം പറഞ്ഞ് അശ്വതി ഫോണ് കട്ട് ചെയ്തു.\nതുടര്‍ന്ന്, ഒരു മാസത്തിനുശേഷം ആറന്മുള പൊലീസ് കോട്ടയം ഗാന്ധിനഗര് പൊലീസിന്‍െറ സഹായത്തോടെ തമ്പാന്‍െറ വീട്ടിലെത്തി അശ്വതിയെ കണ്ടുകിട്ടിയാല് ഉടന് വിവരം അറിയിക്കണമെന്ന് ആവശ്യപ്പെട്ടിരുന്നു. പൊലീസ് അശ്വതിയുടെ വീട്ടിലെത്തിയത് അറിഞ്ഞ് ഒരു ദിവസം സന്ധ്യക്ക് അശ്വതി വീട്ടിലെത്തി. അമ്മയുടെ വായ പൊത്തിപ്പിടിച്ചശേഷം ‘ഞങ്ങള് സുഖമായി ജീവിക്കുന്നു. പൊലീസിനെക്കൊണ്ട് തല്ലിക്കരുതേ’ എന്നുമാത്രം പറഞ്ഞശേഷം മടങ്ങിപ്പോയി.\nഒരു വര്‍ഷമായി അശ്വതി യൂസുഫിനൊപ്പമായിരുന്നു കഴിഞ്ഞിരുന്നത്. ഇരുവരും വിവിധ ജില്ലകളിലും സംസ്ഥാനത്തിന്‍െറ പുറത്തും സഞ്ചരിച്ചു. ഇതിനിടെ അശ്വതി ഗര്‍ഭിണിയായി. ഗര്‍ഭം അലസിപ്പിക്കാന് ശ്രമം നടന്നെങ്കിലും അശ്വതി എതിര്‍ത്തതിനാല് നടക്കാതെ പോയതാണെന്ന് സംശയിക്കുന്നു.\nവിദേശത്തുനിന്ന് ഭാര്യ മടങ്ങിവരുമെന്നതിനാലാണ് അശ്വതിയെ ഒഴിവാക്കാനുള്ള ശ്രമം യൂസുഫ് ഊര്‍ജിതപ്പെടുത്തിയതെന്ന് സംശയിക്കുന്നു. ശനിയാഴ്ച രാത്രി അശ്വതിയെ കൊലപ്പെടുത്തിയശേഷം ഞായറാഴ്ച രാത്രി അതിരമ്പുഴ ഐക്കരക്കുന്ന് ഭാഗത്ത് റബര് തോട്ടത്തില് ചാക്കില് കെട്ടിയ നിലയില് ഉപേക്ഷിക്കുകയായിരുന്നു. തിങ്കളാഴ്ച രാവിലെ മൃതദേഹം കാണപ്പെട്ട വിവരം യൂസഫുതന്നെ തമ്പാനോട് പറഞ്ഞെങ്കിലും തമ്പാന് കാര്യമാക്കാതെ സമീപത്ത് കൂലിവേലക്ക് പോയി. സാധാരണ ദിവസങ്ങളിലെപോലെ വൈകീട്ട് യൂസുഫും തമ്പാനും ചേര്‍ന്ന് മദ്യപിക്കുകയും ചെയ്തു.\nകൊലപ്പെട്ടെന്ന് കരുതുന്ന ശനിയാഴ്ചയും ഞായറാഴ്ച രാവിലെയും ഇരുവരും മദ്യപിച്ചു. ഞായറാഴ്ച രാവിലെ മദ്യം വാങ്ങാന് 400 രൂപ തമ്പാന്‍െറ കൈവശം യൂസുഫ് നല്‍കുകയും ചെയ്തു.\nഗര്‍ഭിണിയുടെ കൊല: പ്രതികളെ പിടികൂടിയ പൊലീസിന് ഡി.ജി.പിയുടെ അഭിനന്ദനം\nകോട്ടയം: അതിരമ്പുഴ കേസില് ദിവസങ്ങള്‍ക്കകം പ്രതിയെ വലയിലാക്കിയതിന് ജില്ലാ പൊലീസിന് ഡി.ജി.പിയുടെ അഭിനന്ദനം.\nജില്ലാ പൊലീസ് മേധാവിയെ ഡി.ജി.പി ലോക്‌നാഥ് ബെഹ്റ അടക്കമുള്ളവര് നേരിട്ട് അഭിനന്ദനം അറിയിച്ചു. പ്രധാനപ്പെട്ട എല്ലാ ക്രിമിനല് കേസുകളുടെയും അന്വേഷണത്തില് എസ്.പിമാര് മുതലുള്ള ഉന്നത പൊലീസ് ഉദ്യോഗസ്ഥര് വ്യക്തിപരമായി ശ്രദ്ധചെലുത്തണമെന്ന് സംസ്ഥാന പൊലീസ് മേധാവി നിര്‍ദേശിച്ചിരുന്നു. ഇതിന്‍െറ അടിസ്ഥാനത്തിലാണ് എ.ഡി.ജി.പി ബി. സന്ധ്യ, കൊച്ചി റേഞ്ച് ഐ.ജി എസ്. ശ്രീജിത്ത് എന്നിവര് വിവിധ ഘട്ടങ്ങളില് കേസിന്‍െറ പുരോഗതി അന്വേഷിച്ചത്.എന്നാല്, ലോക്കല് പൊലീസ് മുതല് മുകളിലുള്ളവര് നടത്തിയ പഴുതടച്ച നീക്കങ്ങള് സേനക്ക് അഭിമാനകരമായ നേട്ടമായി.\nRELATED NEWS: ഗര്‍ഭിണിയുടെ കൊലപാതകം: പ്രതി കസ്റ്റഡിയില്, കൊലക്കുകാരണം അവിഹി ത ഗര്‍ഭം\nസി.പി.എമ്മിന്റെ കേരളയാത്ര പിണറായി വിജയന് നയിക്കും\nഎത്സമ്മ ജോസഫ് (53) നിര്യാതയായി\nനീലക്കൊടുവേലി (ലേഖനം – ജോണ് മാത്യു)\nലീഗ് വര്‍ഗീയത തൊട്ടുതീണ്ടാത്ത പാര്‍ട്ടിയാണെന്ന് മന്ത്രി കുഞ്ഞാലിക്കുട്ടി


ബസ്സുകള് നിര്‍ത്തുന്നില്ല; യാത്രക്കാര് ദുരിതത്തില് :: Janmabhumi Daily\nMonday 21 November 2016 7:27 pm IST\nഅമ്പലപ്പുഴ:ബസ്സുകള് സ്റ്റാന് ഡില് നിര്‍ത്തുന്നില്ല. യാത്രക്കാ ര് ദുരിതത്തില്. അമ്പലപ്പുഴ കെഎസ്ആര് ടിസി ബസ്സ് സ്റ്റാന്‍ഡിലാണ് ബസ്സുകള് നിര്‍ത്താത്തതുമൂലം യാത്രക്കാര് ദുരിതത്തിലായിരിക്കുന്നത്. ദേശീയപാതയും, തിരുവല്ല സംസ്ഥാന പാതയും കൂടിച്ചേരുന്ന കച്ചേരി മുക്കു ജങ്ഷന് പടിഞ്ഞാറു ഭാഗത്തായാണ് ബസ്സ് സ്റ്റാന്‍ഡ് സ്ഥിതി ചെയ്യുന്നത്. അമ്പലപ്പുഴയുടെ ഹൃദയഭാഗമായ ഈ ജങ്ഷനില് സിഗ്‌നല് സംവിധാനം നിലവില് വന്നതിനു ശേഷമാണ് ഈ സ്ഥിതി ഉണ്ടായിരിക്കുന്നതെന്ന് യാത്രക്കാര് പറയുന്നു. ദേശീയപാതയില് തെക്കു നിന്നു വരുന്ന വാഹനങ്ങള് തെക്കോട്ടു മാറ്റിയും, വടക്കുനിന്നു വരുന്ന വാഹനങ്ങള് വടക്കോട്ടു മാറ്റിയും, തകഴി തിരുവല്ല ഭാഗത്തു നിന്നു വരുന്ന ബസ്സുകള് ദേശീയ പാതയില് കയറി വടക്കോട്ടു മാറ്റിയുമാണ് നിര്‍ത്തുന്നതെന്ന് യാത്രക്കാര് പറയുന്നു. ഇതുമൂലം സ്റ്റാന്‍ഡില് ബസ്സുകാത്ത് നില്‍ക്കുന്ന യാത്രക്കാര്‍ക്ക് വളരെ ബുദ്ധിമുട്ടാണ് അനുഭവപ്പെടുന്നത്. വളരെ തിരക്കേറിയ ഈ ജങ്ഷനില് തെക്കുവടക്ക് ഓടേണ്ട ഗതികേടാണുള്ളതെന്നും ഇവര് പറയുന്നു. ആലപ്പുഴയില് നിന്നും തകഴി, തിരുവല്ല ഭാഗത്തേക്കു പോകുന്ന കെഎസ്ആര്‍ടിസി ബസ്സുകള് സ്റ്റാന്‍ഡില് കയറാതെ കച്ചേരി മുക്കിന് കിഴക്കു ഭാഗത്തുമാണ് നിര്‍ത്തുന്നത്. ഫലത്തില് ഈ ബസ്സ് സ്റ്റാന്‍ഡ് നോക്കു കുത്തിയായി മാറിയിരിക്കുകയാണ്. എടത്വയില് നിന്നു വരുന്ന ഒരു ബസ്സും ഹരിപ്പാടു നിന്നുമുള്ള ഒരു ബസ്സും മാത്രമെ സ്റ്റാന്‍ഡിലെത്തുന്നുള്ളു. വിവിധ ഗവ. ഓഫീസുകള്, കോടതി, അമ്പലപ്പുഴ ക്ഷേത്രം, വിവിധ വിദ്യാലയങ്ങള് തുടങ്ങി നിരവധിയാത്രക്കാര് ആശ്രയിക്കുന്ന ബസ്സ് സ്റ്റാന്‍ഡിനാണ് ഈ ഗതികേട്. കൂടാതെ സിഗ്‌നലില് ബസ്സുകള് നിര്‍ത്തി ആളെയിറക്കുന്നതിനാല് ഗതാഗത കുരുക്കും, അപകടങ്ങളും പതിവാണെന്ന് നാട്ടുകാര് പറയുന്നു. എത്രയും വേഗം ബന്ധപ്പെട്ട അധികാരികള് ഈ പ്രശ്‌നത്തിലിടപെടണമെന്നാണ് ആവശ്യം.\nകാട്ടാക്കട ഡിപ്പോയില് ബസ്സുകള് കട്ടപ്പുറത്ത്; യാത്രക്കാര് ദുരിതത്തില്


ഇഖാമയില്ലാത്ത വിദേശികള്‍ക്ക് 45 ദിവസം തടവും മൂവായിരം റിയാല് വരെ പിഴയും സൗദി പാസ്‌പോര്‍ട്ട് വ്യക്തമാക്കിയതിനു പിന്നാലെ വാടക കാര് മേഖലയിലും സ്വദേശി വത്കരണത്തിനു കളമൊരുങ്ങുന്നു. മലയാളികള് അടക്കമുള്ള പ്രവാസികള്‍ക്കു കടുത്ത തിരിച്ചടിയുണ്ടാക്കുന്ന നീക്കമായിട്ടാണിതു വിലയിരുത്തുന്നത്. മാര്‍ച്ച് 18നു ശേഷം ഈ മേഖലയില് വിദേശ തൊഴിലാളികള് ഉണ്ടാകരുതെന്നാണു തൊഴില് മന്ത്രാലയത്തിന്റെ കര്‍ശന നിര്‍ദേശം. ഒട്ടേറെ മലയാളികള്‍ക്കു തൊഴില് നഷ്ടമാകാന് ഇതിടയാക്കും. നേരത്തേ, മൊബൈല് ഷോപ്പുകള്‍ക്കും ജ്വല്ലറികള്‍ക്കും നിതാഖാത്ത് ഏര്‍പ്പെടുത്തിയിരുന്നു.\nമലയാളികളടക്കം ആയിരക്കണക്കിനു വിദേശികളാണ് സൗദിയിലെ വാടക കാര് മേഖലയില് തൊഴില് ചെയ്യുന്നത്. ഉടമകള് ഭൂരിഭാഗവും സ്വദേശികളാണെങ്കിലും ഇടപാടുകളെല്ലാം നടത്തുന്നതു വിദേശ തൊഴിലാളികളാണ്. നേരിട്ട് സ്ഥാപനം നടത്തുന്ന പ്രവാസികളും ഇക്കൂട്ടത്തിലുണ്ട്. ഇവരുടെയെല്ലാം തൊഴില്‍സാധ്യതകള് ഇല്ലാതാക്കുന്നതാണ് പുതിയ നിയമം. നിതാഖാത് നടപ്പാക്കാത്ത ഉടമകള്‍ക്കു കടുത്ത ശിക്ഷ നല്‍കുമെന്നാണു മന്ത്രാലയത്തിന്റെ പ്രഖ്യാപനം.\nനിതാഖാത് ജ്വല്ലറി രംഗത്ത് കര്‍ശനമാക്കാനുള്ള നടപടികള്‍ക്കിടെയാണിത്. സൗദിയിലെ ഏഴു മേഖലകളിലാണ് ജ്വല്ലറി രംഗത്തുനിന്ന് വിദേശികളെ ആദ്യം ഒഴിവാക്കുന്നത്. ജസാന്, തബൂക്ക്, ഖസിം, ബഹാ, നജ്‌റാന്, അസിര്, വടക്കന് അതിര്‍ത്തി എന്നീ മേഖലകളിലെ വിദേശികളെ ജ്വല്ലറി മേഖലയില് നിന്ന് പൂര്‍ണമായി ഒഴിവാക്കും. ഇവിടങ്ങളില് സ്വദേശി തൊഴിലാളികള്‍ക്കായി വിവിധ പരിശീലന പദ്ധതികളും നടത്തുന്നുണ്ട്.\nസ്വദേശിവത്കരണം നടപ്പാക്കാന് നിര്‍ദേശിച്ച മേഖലകളില് കര്‍ശന പരിശോധന നടക്കുകയാണ്. രാജ്യമാകെ ആറായിരത്തോളം പരിശോധനകള് നടന്നുകഴിഞ്ഞെന്നാണ് കണക്ക്. നിയമലംഘനങ്ങള് കണ്ടെത്തിയ സ്ഥാപനങ്ങള്‍ക്കെതിരേ കര്‍ശന നടപടിക്ക് മന്ത്രാലയത്തോട് ശുപാര്‍ശ ചെയ്തിട്ടുമുണ്ട്. 35,000 വിദേശികളാണ് സൗദിയിലെ ജ്വല്ലറി മേഖലയില് ജോലി ചെയ്യുന്നത്.\nഇതോടൊപ്പം ഇഖാമയില്ലാത്ത വിദേശികള്‍ക്ക് 45 ദിവസം തടവും മൂവായിരം റിയാല് വരെ പിഴയും ശിക്ഷ ലഭിക്കുമെന്ന് സൗദി പാസ്‌പോര്‍ട്ട് വകുപ്പ് വ്യക്തമാക്കിയിട്ടുണ്ട്. ഇക്കാര്യത്തില് യാതൊരു ഇളവുമുണ്ടാകില്ലെന്നും ശിക്ഷ കര്‍ശനമായി നടപ്പാക്കുമെന്നും പാസ്‌പോര്‍ട്ട് വകുപ്പ് വക്താവ് ലെഫ്റ്റനന്റ് കേണല് തലാല് അല് ശല്‍ഹൂബ് അറിയിച്ചു.\nഇഖാമയുടെ കാലാവധി കഴിഞ്ഞാല് ആദ്യ തവണ 500 റിയാലാണ് പിഴ. നിയമലംഘനം ആവര്‍ത്തിക്കുകയാണെങ്കില് പിഴ ആയിരം റിയാലായി ഉയര്‍ത്തും. കൂടാതെ റീ എന്‍ട്രി വിസയില് മടങ്ങിയ വിദേശികള്‍ക്ക് ഫൈനല് എക്‌സിറ്റ് വിസ അനുവദിക്കില്ലെന്നും അദ്ദേഹം അറിയിച്ചു. എക്‌സിറ്റ് റീ എന്‍ട്രി വിസയില് രാജ്യം വിട്ടവര് മടങ്ങി വരാതെ ഫൈനല് എക്‌സിറ്റ് നല്‍കില്ല. ഇഖാമ തൊഴില് നിയമങ്ങള് ലംഘിക്കുന്നവരെ നിരീക്ഷിച്ച് സുരക്ഷാ വകുപ്പാണ് നടപടിയെടുക്കുക. എന്നാല് ഇത്തരത്തില് പിടിയിലാകുന്ന വിദേശികളുടെ നടപടിക്രമങ്ങള് പാസ്‌പോര്‍ട്ട് വകുപ്പാണ് പൂര്‍ത്തിയാക്കുകയെന്നും തലാല് അല് ശല്‍ഹൂബ് വ്യക്തമാക്കി. ഏഴരമാസത്തെ പൊതുമാപ്പ് നവംബര് 15ന് അവസാനിച്ചതോടെ പിടിയിലായ 85,000 നിയമ ലംഘകരെ നാടുകടത്തിയതായി ആഭ്യന്തര മന്ത്രാലയവും അറിയിച്ചു.\nഇതിനിടെ, സൗദിയില് വിനോദ സഞ്ചാര മേഖലയില് കൊണ്ടുവരുന്ന ഇളവുകള് വിദേശ വനിതകള്‍ക്ക് ആശ്വാസമാകും. 25 വയസില് കൂടുതല് പ്രായമുള്ള വനിതകള്‍ക്ക് ഒറ്റയ്ക്കു സന്ദര്‍ശിക്കുന്നതിനാണു വിസ. വിദേശ വനിതകള്‍ക്ക് അടുത്ത കുടുംബാംഗത്തോടൊപ്പം മാത്രമേ സൗദിയില് പ്രവേശിക്കാന് അനുമതി നല്‍കിയിരുന്നുള്ളൂ. 25 വയസ്സില് താഴെ പ്രായമുള്ള വനിതകള്‍ക്ക് ഈ നിയമം ഇനിയും ബാധകമാണ്. 30 ദിവസം കാലാവധിയുള്ള സിംഗിള് എന്‍ട്രി വിസയാണ് അനുവദിക്കുകയെന്ന് ടൂറിസം, ദേശീയ പൈതൃക വകുപ്പ് വക്താവ് ഉമര് അല് മുബാറഖ് പറഞ്ഞു.\nഇതുസംബന്ധിച്ച് ഔദ്യോഗികപ്രഖ്യാപനം ഉടന് ഉണ്ടാകുമെന്നും അദ്ദേഹം വ്യക്തമാക്കി. ടൂറിസ്റ്റ് വിസ സംബന്ധിച്ച നിയമവ്യവസ്ഥകള് പൂര്‍ത്തിയായി. വിസ അനുവദിക്കുന്നതിന് വിദേശകാര്യ മന്ത്രാലയം, ആഭ്യന്തര മന്ത്രാലയം, ദേശീയ ഇന്‍ഫര്‍മേഷന് സെന്റര് എന്നിവയുമായി ബന്ധിപ്പിക്കുന്ന സംവിധാനം ഐ.ടി. വകുപ്പ് തയ്യാറാക്കി വരുകയാണ്.\nകിരീടാവകാശിയും പ്രതിരോധമന്ത്രിയുമായ അമീര് മുഹമ്മദ് ബിന് സല്‍മാന് പ്രഖ്യാപിച്ച വിഷന്-2030 ന്റെ ഭാഗമായാണ് പദ്ധതി നടപ്പാക്കുന്നത്. 2008ല് പരീക്ഷണാടിസ്ഥാനത്തില് സൗദി അറേബ്യ ടൂറിസ്റ്റ് വിസ വിതരണം ചെയ്തിരുന്നു. രണ്ടു വര്‍ഷത്തിനിടെ 32,000 വിദേശികളാണ് ടൂറിസ്റ്റുകളായി സന്ദര്‍ശിച്ചത്. കൂടുതല് സ്വദേശികള്‍ക്ക് തൊഴിലവസരം സൃഷ്ടിക്കുകയും വിദേശ നാണ്യം നേടിത്തരികയും ചെയ്യുന്നതിന് വിപുലമായ ഒരുക്കങ്ങളോടെ ടൂറിസ്റ്റ് വിസ വിതരണം ചെയ്യാനാണ് ഇപ്പോള് ആലോചിക്കുന്നതെന്നും ഉമര് അല് മുബാറഖ് വ്യക്തമാക്കി.\nമുല്ലപ്പെരിയാര് ജലനിരപ്പ് ഉയര്‍ത്താന് അനുവദിച്ചില്ലെങ്കില് കേരളത്തിലേക്കുള്ള ചരക്കുനീക്കം സ്തംഭിപ്പിക്കുമെന്ന് തമിഴ്നാട് ഐക്യകര്‍ഷക സംഘം\nതെക്കേമാലില് യോഹന്നാന് പൗലോസ് (70)നിര്യാതനായി\nപാകിസ്ഥാനില് വിശുദ്ധ ഖുറാനെ നിന്ദിച്ചെന്ന് ആരോപിച്ച് ക്രിസ്ത്യൻ ദമ്പതികളെ ഇഷ്ടിക ചൂളയിലിട്ട് കത്തിച്ചുകൊന്നു\nപോര്‍ട്ടോ റിക്കോയില് വിമാനത്തിന് തീപിടിച്ചു; യാത്രക്കാര് അദ്ഭുതകരമായി രക്ഷപ്പെട്ടു


Sudinam Online | Malayalam news website from Kannur News Paper Sudinam Kannur തളിപ്പറമ്പില് ലീഗ് ഓഫീസുകള്‍ക്കു നേരെ അക്രമം – Sudinam Online | Malayalam news website from Kannur News Paper Sudinam Kannur.\nതളിപ്പറമ്പില് ലീഗ് ഓഫീസുകള്‍ക്കു നേരെ അക്രമം\nതളിപ്പറമ്പ് : മങ്കരയില് സി.പി.എം- ലീഗ് സംഘര്‍ഷം. സി.പി.എം അനുഭാവിയുടെ കടക്ക് നേരെയും ഐ.യു.എം.എല്.ഓഫീസിന് നേരെയും അക്രമം നടന്നു. ഇന്നലെ രാത്രി 10.30 ഓടെയാണ് സംവത്തിന് തുടക്കം. മങ്കര ബദരിയ നഗറിലെ ലീഗ് ഓഫീസിന് നേരെ ഒരു സംഘം ആക്രമം നടത്തുകയും ജനല് ചില്ലുകളും ഓഫീസിലെ ഫര്‍ണിച്ചറുകളും തകര്‍ക്കുകയും ചെയ്തു. ഇതിന് പിന്നില് സി.പി.എം പ്രവര്‍ത്തകരാണെന്ന് ആരോപണമുണ്ട്.ഇതിന്റെ തുടര്‍ച്ചയെന്നോണമാണ് സി.പി.എം മങ്കര ബ്രാഞ്ച് സിക്രട്ടറി മൊയ്തുവിന്റെ പലചരക്ക് കടക്ക് നേരെ ആക്രമണമുണ്ടായത്. കടയുടെ ആസ്ബസ്റ്റോസ് ഷീറ്റുകള് അടിച്ചു … Continue reading "തളിപ്പറമ്പില് ലീഗ് ഓഫീസുകള്‍ക്കു നേരെ അക്രമം"\nPublished On:Feb 20, 2012 | 12:30 pm\nതളിപ്പറമ്പ് : മങ്കരയില് സി.പി.എം- ലീഗ് സംഘര്‍ഷം. സി.പി.എം അനുഭാവിയുടെ കടക്ക് നേരെയും ഐ.യു.എം.എല്.ഓഫീസിന് നേരെയും അക്രമം നടന്നു. ഇന്നലെ രാത്രി 10.30 ഓടെയാണ് സംവത്തിന് തുടക്കം. മങ്കര ബദരിയ നഗറിലെ ലീഗ് ഓഫീസിന് നേരെ ഒരു സംഘം ആക്രമം നടത്തുകയും ജനല് ചില്ലുകളും ഓഫീസിലെ ഫര്‍ണിച്ചറുകളും തകര്‍ക്കുകയും ചെയ്തു. ഇതിന് പിന്നില് സി.പി.എം പ്രവര്‍ത്തകരാണെന്ന് ആരോപണമുണ്ട്.ഇതിന്റെ തുടര്‍ച്ചയെന്നോണമാണ് സി.പി.എം മങ്കര ബ്രാഞ്ച് സിക്രട്ടറി മൊയ്തുവിന്റെ പലചരക്ക് കടക്ക് നേരെ ആക്രമണമുണ്ടായത്. കടയുടെ ആസ്ബസ്റ്റോസ് ഷീറ്റുകള് അടിച്ചു തകര്‍ത്തു. സംഘര്‍ഷം നിലനില്‍ക്കുന്നതിനാല് സ്ഥലത്ത് കനത്ത പോലീസ് കാവല് ഏര്‍പ്പെടുത്തി.\nമങ്കരയില് ഇക്കഴിഞ്ഞ 18ന് സി.പി.എമ്മിന്റെ രാഷ്ട്രീയ വിശദീകരണ യോഗം നടന്നിരുന്നു.ഇതില് പ്രകോപിതരായ ചിലരാണ് അക്രമം നടത്തിയതെന്ന് സംശയിക്കുന്നു. തളിപ്പറമ്പിലെ വേലിക്കാത്ത് ഗോപാലന്റെ വീടിനും കടക്കും നേരെ അക്രമമുണ്ടായി. ഗോപാലന്റെ മകന് ഡി.വൈ.എഫ്.ഐ യൂനിറ്റ് സിക്രട്ടറിയാണ്. രാത്രി 9.30 ഓടെ പ്രകടനമായി എത്തിയ ലീഗുകാരാണ് അക്രമം നടത്തിയതെന്നാണ് പരാതി.\nകാലവര്‍ഷം കനത്തു; കണ്ണൂരില് ഞായറാഴ്ച റെഡ് അലര്‍ട്ട്


ഇലക്ട്രിക് വാഹനങ്ങള്‍ക്ക് 'ഐവി' ബ്രാന്‍ഡുമായി സ്‌കോഡ - FUTURE KERALA - Future Kerala\n2022 അവസാനത്തോടെ പത്തിലധികം ഇലക്ട്രിക് വാഹനങ്ങള് അവതരിപ്പിക്കുമെന്ന് സ്‌കോഡ ഓട്ടോ\nബ്രാറ്റിസ്ലാവ (സ്ലോവാക്യ) : ഇലക്ട്രിക് വാഹനങ്ങള്‍ക്കായി സ്‌കോഡ പുതിയ ഉപ ബ്രാന്‍ഡ് രൂപീകരിച്ചു. ഐവി എന്ന ബ്രാന്‍ഡിലായിരിക്കും സ്‌കോഡ ഓട്ടോ ഇനി ഇലക്ട്രിക് വാഹനങ്ങള് വിപണിയിലെത്തിക്കുന്നത്. ഐ എന്നാല് ഇന്നവേറ്റീവ്, ഇന്റലിജന്റ് എന്നും വി എന്നാല് വെഹിക്കിള് എന്നുമാണെന്ന് ചെക്ക് വാഹന നിര്‍മ്മാതാക്കള് വിശദീകരിച്ചു. 2022 അവസാനത്തോടെ പത്തിലധികം ഇലക്ട്രിക് വാഹനങ്ങള് അവതരിപ്പിക്കുമെന്ന് സ്‌കോഡ ഓട്ടോ അറിയിച്ചു.\nഓള് ഇലക്ട്രിക് സ്‌കോഡ സിറ്റിഗോ-ഇ ഐവി, സ്‌കോഡ സൂപ്പര്‍ബ് ഐവി പ്ലഗ്-ഇന് ഹൈബ്രിഡ് എന്നിവയായിരിക്കും ഇവയില് ആദ്യ രണ്ട് വാഹനങ്ങള്. ഈ രണ്ട് വാഹനങ്ങളും അനാവരണം ചെയ്തു. ഇതേതുടര്‍ന്ന്, ഫോക്‌സ്‌വാഗണ് ഗ്രൂപ്പിന്റെ എംഇബി മോഡുലര് ഇലക്ട്രിക് കാര് പ്ലാറ്റ്‌ഫോം അടിസ്ഥാനമാക്കി രണ്ട് ഓള് ഇലക്ട്രിക് വാഹനങ്ങള് വികസിപ്പിക്കും. ഇതിലൊന്ന് സ്‌കോഡ വിഷന് ഐവി എസ്‌യുവി കൂപ്പെ കണ്‍സെപ്റ്റിന്റെ പ്രൊഡക്ഷന് വേര്‍ഷന് ആയിരിക്കും. ഈ രണ്ട് ഇലക്ട്രിക് വാഹനങ്ങളും 2020 ല് വിപണിയിലെത്തിക്കും.\nഇലക്ട്രിക് മൊബിലിറ്റി രംഗത്തേക്ക് പ്രവേശിക്കുന്നതിന് ശരിയായ സമയം വന്നുചേര്‍ന്നതായി സ്‌കോഡ ഓട്ടോ ചീഫ് എക്‌സിക്യൂട്ടീവ് ഓഫീസര് ബേണ്‍ഹാര്‍ഡ് മെയ്ര് പറഞ്ഞു. ദീര്‍ഘ റേഞ്ച്, അതിവേഗ ചാര്‍ജിംഗ്, താങ്ങാവുന്ന വില എന്നിവയോടെയായിരിക്കും ഇലക്ട്രിക് വാഹനങ്ങള് പുറത്തിറക്കുകയെന്ന് അദ്ദേഹം അറിയിച്ചു. 2025 ഓടെ തങ്ങളുടെ ആകെ വില്‍പ്പനയുടെ 25 ശതമാനം ഇലക്ട്രിക് വാഹനങ്ങള് ആയിരിക്കണമെന്നാണ് സ്‌കോഡ ഓട്ടോ ലക്ഷ്യം വെയ്ക്കുന്നത്.\n2025 പദ്ധതിയുടെ ഭാഗമായി, അഞ്ച് വര്‍ഷത്തിനുള്ളില് രണ്ട് ബില്യണ് യൂറോയുടെ നിക്ഷേപമാണ് ചെക്ക് വാഹന നിര്‍മ്മാതാക്കള് നടത്തുന്നത്. ഇലക്ട്രിക് വാഹനങ്ങള് വികസിപ്പിക്കുന്നതിനും പുതിയ മൊബിലിറ്റി സേവനങ്ങള്‍ക്കുമാണ് ഇത്രയും വലിയ നിക്ഷേപം. സ്‌കോഡയുടെ ഇതുവരെയുള്ള ഏറ്റവും വലിയ നിക്ഷേപ പദ്ധതിയാണിത്.\nഐവി ഉപ ബ്രാന്‍ഡില് ഇലക്ട്രിക് വാഹനങ്ങള് വികസിപ്പിക്കുന്നതിനൊപ്പം, കണക്റ്റഡ് ഇലക്ട്രിക് മൊബിലിറ്റി സിസ്റ്റം അവതരിപ്പിക്കുന്നതും ലക്ഷ്യമാണ്. വ്യത്യസ്ത പവര് ഔട്ട്പുട്ടുകളുമായി താങ്ങാവുന്ന നിരക്കില് ചാര്‍ജിംഗ് സംവിധാനം ഇതിന്റെ ഭാഗമായിരിക്കും. ഇലക്ട്രിക് കാറുകള് നിര്‍മ്മിക്കുന്നതിന് 11,000 ലധികം ജീവനക്കാര്‍ക്ക് സ്‌കോഡ ഓട്ടോ പരിശീലനം നല്‍കിക്കഴിഞ്ഞു.\nTags:\tIV Skoda


തടാകതീരത്ത്: ഇരുപത്തിയഞ്ച് - Sayahna\nകിടക്കുമ്പോള് രമേശന് ഓര്‍ത്തു. താന് നോട്ടീസു കൊടുത്തു. ശരിതന്നെ. തനിക്ക് വേണമെങ്കില് ഇതിനേക്കാള് നല്ല സ്ഥലം വാടകയ്ക്ക് എടുക്കാനും പറ്റും. പക്ഷേ...? പക്ഷെ എന്ന വാക്ക് ഒരു ചോദ്യമായി അയാളെ ശല്യപ്പെടുത്തി. ഈ മുറിയില്‍നിന്ന് പോകുക എന്നത് അത്ര എളുപ്പമാണോ? പോയാലും മായയെ കാണുമായിരിക്കും. മായ പുതിയ മുറിയിലേയ്ക്ക് എത്തിയെന്നും വരാം. പക്ഷേ ആനന്ദമയീദേവി? അവരെ ഒരിക്കലും കാണാന് പറ്റില്ല. വീടു വിട്ടു പുറത്തു പോകാത്ത സ്ത്രീയാണ്. രമേശന് താമസിക്കാന് തുടങ്ങിയ ശേഷം ഒരിക്കല് മാത്രമാണ് അവര് വീടു വിട്ടു പോകുന്നതു കണ്ടത്. അതും ശ്വശുരഗൃഹത്തിലേയ്ക്ക്. അങ്ങിനെയുള്ള ഒരു സ്ത്രീ തന്നെ അന്വേഷിച്ച് വരുമെന്ന് തോന്നുന്നില്ല. അഥവാ വന്നാല്‍ത്തന്നെ അതൊരു വലിയ അപവാദമായിത്തീരുകയും ചെയ്യും.\nനിരഞ്ജന് ബാബുവിനെ തിരിച്ചു വിളിച്ച ആ നിമിഷം അയാള് ശപിച്ചു. വേണ്ടിയിരുന്നില്ല. പക്ഷേ ആ മനുഷ്യനോടുള്ള വെറുപ്പ് മനസ്സില് കിടന്ന് കളിക്കുകയായിരുന്നു. ആ വെറുപ്പാണ് തന്നെക്കൊണ്ട് അതു പറയിപ്പിച്ചത്. എന്തിനാണ് ആ മനുഷ്യനോട് ഇത്രയ്ക്കു വെറുപ്പ്. അയാള് തന്നെ ഒരു വിധത്തിലും ഉപദ്രവിച്ചിട്ടില്ല. ഒരു പരുക്കന് മനുഷ്യനാണെന്നു മാത്രം. സത്യസന്ധനാണെന്ന് മായതന്നെ പറയുന്നു. അയാള് കുട്ടികളോട് സ്‌നേഹത്തില് പെരുമാറിയില്ലെങ്കില് അതയാളുടെ പരുക്കന് സ്വഭാവത്തിന്റെ സവിശേഷതയായിരിക്കണം. മായതന്നെ പറയുകയുണ്ടായി അവര് മാമയെ തീരെ അവഗണിക്കുകയായിരുന്നുവെന്ന്. എത്രകാലം ഒരാള് അവഗണന സഹിക്കും? അയാളുടെ ഉള്ളില് സ്‌നേഹമുണ്ടെന്നുതന്നെയാണ് രമേശന് തോന്നിയിട്ടുള്ളത്. പിന്നെ ആ മനുഷ്യന് ചെയ്ത തെറ്റ്? നിരാലംബയായ ഒരു സ്ത്രീയെ സ്‌നേഹിച്ചുവെന്നതോ? ഇത്രയും കാലമായിട്ടും അതിന് കുറവു വന്നിട്ടില്ലാ എന്നതുതന്നെ അയാളുടെ സ്‌നേഹത്തിന്റെ ആത്മാര്‍ത്ഥതയും ആഴവും കാണിക്കുന്നു.\nപെട്ടെന്ന് നിയന്ത്രണമില്ലാതിരുന്ന ഒരു നിമിഷത്തില് പറഞ്ഞുപോയ വാക്കുകളെക്കുറിച്ച് രമേശന് മനസ്താപപ്പെട്ടു. വാക്കുകള് തൊടുത്തുവിട്ട അസ്ത്രങ്ങളെപ്പോലെയാണെന്ന് ഖലീല് ജിബ്രാന് പറഞ്ഞത് രമേശന് ഓര്‍ത്തു. അവ തിരിച്ചെടുക്കാന് പറ്റില്ല. ലക്ഷ്യത്തെ തകര്‍ത്ത് അതിന്റെ കര്‍ത്തവ്യം നിര്‍വ്വഹിക്കുന്നു. നിരഞ്ജന് ബാബുവിന്റെ മനസ്സ് മുറിവേറ്റുവെന്ന് അയാളുടെ മുഖഭാവത്തില്‍നിന്ന് മനസ്സിലായിരുന്നു. രമേശനെപ്പോലെ ശല്യം ചെയ്യാത്ത ഒരു വാടകക്കാരനെ ഒഴിവാക്കാന് അയാള് ഇഷ്ടപ്പെടില്ല. പക്ഷെ ഒന്നിനു വേണ്ടിയും വിലപേശുന്ന പ്രകൃതക്കാരനല്ലാത്തതുകൊണ്ട് അദ്ദേഹം ഇനി തന്നോട് സംസാരിക്കുകയുണ്ടാവില്ല. ഒരു പക്ഷെ ആനന്ദമയീദേവി ഒരു ദിവസം നിരഞ്ജന് ബാബുവിനോട് ഇനിതൊട്ട് വരേണ്ടെന്നു പറഞ്ഞാല് പിന്നെ അവര് ജീവിതത്തിലൊരിക്കലും അദ്ദേഹത്തെ കണ്ടെന്നു വരില്ല. ആ മനുഷ്യനോടാണ് ഒരു നിമിഷം സ്വയം മറന്ന് പറഞ്ഞത്, പോകുകയാണെന്ന്. തന്റെ അച്ഛനാവാനുള്ള പ്രായമുള്ള മനുഷ്യനാണ്. ഗുണദോഷിക്കുകയെന്നേ കരുതേണ്ടിയിരുന്നുള്ളൂ. താന് എന്താണ് വരുത്തിവച്ചത്?\nരമേശന് ദുഃഖിതനായി. ഒരുപക്ഷേ എല്ലാം നല്ലതിനായിരിക്കാം. ഏതായാലും തനിക്ക് ഒരു ദിവസം ഇവിടെനിന്ന് പോകേണ്ടിവരും. കമ്പനി വാടക തരുന്നതുകൊണ്ട് കുറേക്കൂടി നല്ല ഒരു ഫ്‌ളാറ്റിലേയ്ക്കുതന്നെ മാറാം. കമ്പനിയും അതു പ്രതീക്ഷിക്കും. ഓഫീസര്‍മാര് നല്ല നിലയില് ജീവിക്കാനാണ് അവര് കനത്ത ശമ്പളവും മറ്റു ബത്തകളും തരുന്നത്. ശരിയാണ്, പക്ഷെ മാറുമ്പോള് നല്ല വാക്കു പറഞ്ഞ് മാറാമായിരുന്നു.\nരാത്രി എപ്പോഴാണ് ഉറങ്ങിയതെന്നറിയില്ല. എഴുന്നേല്‍ക്കാന് വൈകി. രമേശന് ധൃതിയില് കുളിച്ച് പുറപ്പെട്ടു. ഓഫിസില് ധാരാളം ജോലിയുണ്ട്. അമര് ബാബു പോകുമ്പോഴേയ്ക്ക് എല്ലാം ഏറ്റുവാങ്ങണം. ഒരു സംശയവും ബാക്കിവയ്ക്കരുത്.\n‘നിന്റെ മുഖത്ത് ഒരു പ്രൊമോഷന് കിട്ടിയതിന്റെ സന്തോഷമൊന്നും കാണാനില്ലല്ലോ.’\nഅമര്‍ബാബു ചിരിക്കുകയാണ്. രമേശന് അദ്ഭുതമായി. അമര്‍ബാബുവിനെ സംബന്ധിച്ചേടത്തോളം ഒരു വലിയ പറിച്ചുനടലാണ് നടക്കാന് പോകുന്നത്. അയാള് നാലു ദിവസത്തിനുള്ളില് കല്‍ക്കത്ത വിട്ട് പരിചയമില്ലാത്ത ഒരു നഗരത്തിലേയ്ക്ക് ഉദ്യോഗവും താമസവും മാറ്റുകയാണ്. ഇവിടെ തീര്‍ച്ചയായും അയാളുടെ വേരുകള് ഉണ്ട്. അയാളുടെ പ്രേമഭാജനങ്ങളായ പയ്യന്മാരെ ഉപേക്ഷിച്ചാണ് പോകുന്നത്. ഒരു പാട് സ്‌നേഹബന്ധങ്ങള്. പുതിയ നഗരത്തില് ഉദ്യോഗത്തിന്റെയും താമസത്തിന്റെയും അനിശ്ചിതത്വമുണ്ട്. അതൊന്നും പുറത്തു കാണിക്കാതെ അയാള് തമാശ പറയുന്നു! താനാകട്ടെ ഒരു പ്രേമബന്ധത്തിന്റെ കാര്യത്തില് മാത്രം ഇത്രയധികം വേവലാതിപ്പെടുന്നു.\n‘എന്താ പുതിയ ജോലി നിനക്ക് ടെന്‍ഷനുണ്ടാക്കുന്നുണ്ടോ?’\n‘ഇല്ല, ഞാനെന്റെ താമസസ്ഥലത്തെപ്പറ്റി ആലോചിക്കുകയാണ്. ഇപ്പോഴത്തെ സ്ഥലത്ത് നോട്ടീസ് കൊടുത്തു.’\n‘അതു സാരല്ല്യ. നിനക്കെന്റെ ഫ്‌ളാറ്റില് താമസിക്കാമല്ലൊ. ഏതായാലും ഞാന് ഒന്നാംതിയ്യതിവരെയുള്ള വാടക കൊടുത്തിട്ടുണ്ട്. ഈ മുപ്പത്തൊന്നാം തിയ്യതി ഒഴിയുമെന്നാണ് പറഞ്ഞിരിക്കുന്നത്. മദ്രാസില് പോയി ഒരു വീടെടുക്കുന്നതുവരെ എന്റെ വീട്ടുസാധനങ്ങള് ഇവിടെത്തന്നെ വെയ്ക്കണം. നിനക്ക് അവിടെ പോയി താമസിക്കാം. ഇഷ്ടപ്പെട്ടാല് ഞാന് വീട്ടുടമസ്ഥനോട് പറയാം. നല്ല ഫ്‌ളാറ്റാണ്. ‘രമേശന്റെ മുഖത്തുള്ള സംശയം കണ്ടപ്പോള് അയാള് തുടര്‍ന്നു. ‘ഞാന് പോണതിന് മുമ്പ് ആലോചിച്ച് പറഞ്ഞാമതി.’\nഓഫീസില്‍നിന്ന് ഇറങ്ങുമ്പോള് ആറരമണിയായിരുന്നു. ഇന്ന് വര്‍ക്ക്‌ഷോപ്പില് ചെല്ലുന്നില്ലെന്ന് ഗോസ്വാമിയെ വിളിച്ചു പറഞ്ഞിരുന്നു. അയാള് ദല്‍ഹൗസി സ്‌ക്വയറില്‍നിന്നുതന്നെ ട്രാം പിടിച്ചു. ലേയ്ക്ക് മാര്‍ക്കറ്റില് ട്രാം ഇറങ്ങി സ്വാമിയുടെ ഹോട്ടലിലേയ്ക്ക് നടന്നു. നല്ലൊരു കാപ്പി കുടിക്കണമെന്നു കരുതിയാണ് കയറിയത്. അവിടെ ഊണു തുടങ്ങിയിരുന്നു. ഏതായാലും ഇനി ഊണുകഴിച്ചിട്ടു പോകാം. രാത്രി അതിനായി പുറത്തിറങ്ങണ്ടല്ലൊ.\nRetrieved from "http://ml.sayahna.org/index.php?title=തടാകതീരത്ത്:_ഇരുപത്തിയഞ്ച്&oldid=8629"


സംസ്ഥാനത്ത് ഇന്ന് 2798 പേർക്ക് കോവിഡ് - Keralabhooshanam Daily സംസ്ഥാനത്ത് ഇന്ന് 2798 പേർക്ക് കോവിഡ്\nHome/NEWS/BREAKING NEWS/സംസ്ഥാനത്ത് ഇന്ന് 2798 പേർക്ക് കോവിഡ്\nസംസ്ഥാനത്ത് ഇന്ന് 2798 പേർക്ക് കോവിഡ്-19 സ്ഥിരീകരിച്ചു. കോഴിക്കോട് 424, കണ്ണൂർ 345, എറണാകുളം 327, തൃശൂർ 240, കൊല്ലം 216, കോട്ടയം 199, കാസർക്കോട് 187, മലപ്പുറം 170, തിരുവനന്തപുരം 163, പത്തനംതിട്ട 127, ഇടുക്കി 123, പാലക്കാട് 113, ആലപ്പുഴ 98, വയനാട് 66 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nഇന്ന് രോഗം സ്ഥിരീകരിച്ചവരിൽ 112 പേർ സംസ്ഥാനത്തിന് പുറത്ത് നിന്നും വന്നവരാണ്. 2501 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 169 പേരുടെ സമ്പർക്ക ഉറവിടം വ്യക്തമല്ല. കോഴിക്കോട് 416, കണ്ണൂർ 290, എറണാകുളം 306, തൃശൂർ 234, കൊല്ലം 205, കോട്ടയം 185, കാസർക്കോട് 169, മലപ്പുറം 156, തിരുവനന്തപുരം 115, പത്തനംതിട്ട 107, ഇടുക്കി 118, പാലക്കാട് 44, ആലപ്പുഴ 93, വയനാട് 63 എന്നിങ്ങനെയാണ് സമ്പർക്കത്തിലൂടെ രോഗം ബാധിച്ചത്.\n16 ആരോഗ്യ പ്രവർത്തകർക്കാണ് രോഗം ബാധിച്ചത്. കണ്ണൂർ 7, തിരുവനന്തപുരം, എറണാകുളം2വീതം, കൊല്ലം, പാലക്കാട്, മലപ്പുറം, കോഴിക്കോട്, കാസർക്കോട് 1 വീതം ആരോഗ്യ പ്രവർത്തകർക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 1835 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 180, കൊല്ലം 145, പത്തനംതിട്ട 55, ആലപ്പുഴ 193, കോട്ടയം 138, ഇടുക്കി 53, എറണാകുളം 157, തൃശൂർ 181, പാലക്കാട് 49, മലപ്പുറം 197, കോഴിക്കോട് 264, വയനാട് 48, കണ്ണൂർ 137, കാസർഗോഡ് 38 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 26,201 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 10,96,239 പേർ ഇതുവരെ കോവിഡിൽ നിന്നും മുക്തി നേടി.\nഇന്ന്2പുതിയ ഹോട്ട് സ്‌പോട്ടുകളാണുള്ളത്.3പ്രദേശത്തെ ഹോട്ട് സ്‌പോട്ടിൽ നിന്നും ഒഴിവാക്കി. നിലവിൽ ആകെ 363 ഹോട്ട് സ്‌പോട്ടുകളാണുള്ളത്.\nചെന്നിത്തലയുടെ ഇരട്ട വോട്ട് പട്ടികയില് 'ഇരട്ട'കളും; തെരഞ്ഞെടുപ്പ് കമ്മീഷന് പരാതി നല്‍കും


കോഴികളിലെ രോഗപ്രതിരോധ മാർഗ്ഗങ്ങൾ\nBy: KJ Staff Published on: 17 April, 2018 12:00 AM IST\nമനുഷ്യരിലെന്നപോലെ തന്നെ വളര്‍ത്തു പക്ഷികളിലും രോഗം വന്നതിനു ശേഷം ചികിത്സിക്കുന്നതിനേക്കാള് നല്ലത് രോഗം വരാതെ നോക്കുന്നതാണ്. രോഗപ്രതിരോധ നടപടികള്‍ക്കു പുറമേ ശാസ്ത്രീയമായ മറ്റു പരിപാലനക്രമങ്ങള് കൃത്യതയോടെ പാലിക്കേണ്ടതുണ്ട്.\nവേനല് അവസാനിച്ച് മഴയെത്തുന്നതോടെ കാലാവസ്ഥയിലുണ്ടാകുന്ന വ്യതിയാനം പക്ഷികളുടെയും ആരോഗ്യത്തെ സാരമായി ബാധിക്കുന്നുണ്ട്. വളര്‍ത്തു പക്ഷികളില് ഉത്പാദനം കുറയുക, രോഗപ്രതിരോധശേഷി നശിക്കുക, മുട്ടയുടെ വലിപ്പം കുറയുക എന്നിവയൊക്കെ ചില ഉദാഹരണങ്ങളാണ്.\nകൂട്ടത്തിലുള്ള ഒരു പക്ഷിക്ക് രോഗം ബാധിച്ചാല് അതില് നിന്നു മറ്റുള്ളവയിലേക്കു രോഗം പടരാന് സാധ്യതയുണ്ട്. രോഗബാധിതരുടെ ഉമിനീര്, വിസര്‍ജ്യവസ്തുക്കള് എന്നിവയിലൂടെയാണ് പ്രധാനമായും രോഗം പടരുന്നത്. മലിനമായ തീറ്റ, വെള്ളം, പാത്രങ്ങള്, മറ്റുപകരണങ്ങള്, വിരിപ്പ് എന്നിവ വഴിയും രോഗം പടരാം. അനാരോഗ്യകരമായ സാഹചര്യങ്ങള്, കാലാവസ്ഥ വ്യതിയാനങ്ങള്, തീറ്റയുടെ അഭാവം എന്നിവയെല്ലാം രോഗബാധയ്ക്കു കാരണമാണ്.\nപ്രധാനപ്പെട്ട രോഗ നിയന്ത്രണ മാര്‍ഗങ്ങള്\nവലിയ കോഴികളേയും കുഞ്ഞുങ്ങളേയും പ്രത്യേകം കൂടുകളിലായി വളര്‍ത്തണം. കുഞ്ഞുങ്ങളേയും വലിയ കോഴികളേയും ഒരാള് തന്നെ പരിചരിക്കാതെ നോക്കുക. മറ്റു നിവൃത്തിയില്ലെങ്കില് കോഴിക്കുഞ്ഞുങ്ങളുടെ പരിചരണശേഷം മാത്രം മുട്ടക്കോഴികളുടെ പരിചരണത്തില് ഏര്‍പ്പെടുക.\nഅണുനാശിനികളില് കൈകാലുകള് വൃത്തിയാക്കിയതിനു ശേഷം മാത്രം ഒരു കൂട്ടില് നിന്നും മറ്റുള്ളവയിലേക്ക് പ്രവേശിക്കുക.കോഴിക്കൂടുകള്, ഉപകരണങ്ങള് എന്നിവയെല്ലാം വൃത്തിയായി സൂക്ഷിക്കണം. കഴിവതും കൂടകളിലേക്ക് സന്ദര്‍ശകരെ അനുവദിക്കരുത്. വേണ്ടിവന്നാല് അണുനാശിനികള് ഉപയോഗിച്ച് കൈയ്യും കാലും കഴുകിയതിനു ശേഷം മാത്രം പ്രവേശിപ്പിക്കുക.\nചത്തുപോയ കോഴികളെ ശരിയായ വിധത്തില് നശിപ്പിച്ചു കളയണം. മരണകാരണം രോഗബാധയാണെങ്കില് ചത്തകോഴികളെ ചുട്ടുകരിക്കുകയോ കുമ്മായം ചേര്‍ത്ത് ആഴത്തില് കുഴിച്ചിടുകയോ വേണം. രോഗലക്ഷണങ്ങളുടെ ആരംഭത്തില് തന്നെ കോഴികളെ മാറ്റിപ്പാര്‍പ്പിക്കണം. രോഗബാധയുണ്ടെന്നു തീര്‍ച്ചയായാല് ഉടന് തന്നെ ചികിത്സ തേടണം.\nകൂടുകളില് എലി, ചെള്ള്, ഈച്ച തുടങ്ങിയവയെ നിയന്ത്രിക്കുകയും വിരിപ്പ് കട്ടപിടിക്കാതെ ശ്രദ്ധിക്കുകയും വേണം. വിരിപ്പ് നനഞ്ഞ് കട്ടപിടിക്കുമ്പോഴും വിരയിളക്കല് കഴിഞ്ഞതിന്റെ പിറ്റേന്നും വിരിപ്പ് നന്നായി ഇളക്കി കൊടുക്കാം. സര്‍വോപരി കൂടും പരിസരവും വൃത്തിയായി സൂക്ഷിക്കുക.\nവിര ശല്യത്തില് നിന്നും കോഴികളെ മുക്തമാക്കാന് കാലാകാലങ്ങളില് വിരയിളക്കുന്നത് നന്നായിരിക്കും. ഏഴാമത്തെ ആഴ്ചയില് ആദ്യത്തെ വിരയിളക്കല് നടത്തണം. പിന്നീട് രണ്ടുമാസത്തിലൊരിക്കല് വിരമരുന്നു നല്‍കാം. മരുന്നുകള് വെള്ളത്തില് കലര്‍ത്തി നല്‍കുകയാണ് ഉത്തമം. നാലുമണിക്കൂര് കൊണ്ട് കുടിച്ചുതീര്‍ക്കാവുന്ന അളവില് വെള്ളത്തില് മരുന്നു കലക്കി നല്‍കാം. ആല്‍ബന്റസോള്, പൈപ്പരാസിന് എന്നീ മരുന്നുകള് ഡോക്ടറുടെ നിര്‍ദ്ദേശപ്രകാരം വിരയിളക്കാനായി ഉപയോഗിക്കാം.\nകോഴിയുടെ മേല് കാണുന്ന ചെള്ള്, പേന് തുടങ്ങിയ കീടങ്ങള് കോഴിയുടെ രക്തം ഊറ്റികുടിക്കുകയും രോഗകാരണമാകുവുന്ന മറ്റ് അണുക്കളെ ശരീരത്തില് പ്രവേശിപ്പിക്കുകയും ചെയ്യുന്നു. കീടാനാശിനികളില് മുക്കിയോ, അവ സ്പ്രേ ചെയ്‌തോ ഇവയില് നിന്നും സംരക്ഷണം തേടണം.\nകാലാവസ്ഥയ്ക്കനുരൂപമായ തരത്തില് പരിപാലനക്രമത്തില് അപ്പപ്പോള് വേണ്ട മാറ്റങ്ങള് വരുത്തണം. മീന മേടച്ചൂടില് വെന്തുരുകുന്ന ഇന്നത്തെ അവസ്ഥയില് കൂടുകളിലേക്കെത്തുന്ന ചൂടിന്റെ അളവ് കുറയ്ക്കാനുള്ള മാര്‍ഗങ്ങള് തേടണം. പഴയകാലത്തെ ഓലമേഞ്ഞ കൂടുകള് ചൂടു പ്രതിരോധിച്ചിരുന്നെങ്കിലും വര്‍ഷാവര്‍ഷം ഓല മാറ്റിമേയേണ്ടതുണ്ട്.\nചൂടു പ്രതിരോധിക്കാന് കൂടിനു മുകളിലായി ഓല, വൈക്കോല് എന്നിവ പാകാവുന്നതാണ്. കൂടിനു മുകളില് വെള്ള പൂശുന്നതും കൂടുകള്‍ക്കുളില് ഫോഗര് ഘടിപ്പിക്കുന്നതും കൂടിനു മുകളിലായി വെള്ളം ചീറ്റുന്ന സ്പ്രിംഗ്‌ളര് ഘടിപ്പിക്കുന്നതും ചൂടുകൂറയ്ക്കാന് സഹായകമാണ്.\nതീറ്റ നല്‍കുമ്പോള് പകല് സമയത്ത് നല്‍കാതെ കാലത്തും വൈകിട്ടുമായി പകുത്തു നല്‍കാം. പോഷകാഹാര കുറവു കൊണ്ടുള്ള രോഗങ്ങള് വരാതിരിക്കുന്നതിന് ശരിയായ രീതിയില് പോഷകങ്ങള്, ജീവകങ്ങള്, ധാതുലവണങ്ങള് എന്നിവ ചേര്‍ന്ന സമീകൃതാഹാരം ഓരോ പ്രായത്തിലും ലഭ്യമാക്കണം.\nഅതുപോലെ തന്നെ കോഴികളുടെ എണ്ണമനുസരിച്ച് ആവശ്യത്തിനു തീറ്റപ്പാത്രങ്ങളും വെള്ളപ്പാത്രങ്ങളും കൂടിനകത്തുണ്ടായിരിക്കണം. ചൂടുകാരണം കഴിക്കുന്ന തീറ്റയുടെ അളവു കുറയുന്നതിനാല് വിറ്റാമിനുകള്, അമിനോ അമ്ലങ്ങള്, ധാതുലവണങ്ങള് എന്നിവ തീറ്റയില് അധികമായി ചേര്‍ക്കണം. കഴിക്കുന്ന തീറ്റയുടെ അളവിനേക്കാള് 2-3 ഇരട്ടി വരെ ശുദ്ധമായ തണുത്ത കുടിവെള്ളം ലഭ്യമാക്കണം. ചൂടുസമയങ്ങളില് മരണനിരക്ക് അഞ്ചു ശതമാനം വരെ കൂടാന് സാധ്യത ഉള്ളതിനാല് മേല്‍പറഞ്ഞ കാര്യങ്ങളില് പ്രത്യേകം ശ്രദ്ധപതിപ്പിക്കണം.\nരോഗപ്രതിരോധ കുത്തിവയ്പ്പുകള് കൃത്യ സമയത്ത് നല്‍കുന്നതു വഴി വളരെ മാരകമായ വൈറസ് രോഗങ്ങളായ മാരക്‌സ്, കോഴിവസന്ത, കോഴിവസൂരി എന്നിവയില് നിന്ന് വളര്‍ത്തുന്ന പക്ഷികളെ സംരക്ഷിക്കാം. വിജയകരമായ ചികിത്സാരീതികള് ഇല്ലാത്ത ഈ രോഗങ്ങള് തടയുവാനുള്ള ഏകപോംവഴിയും പ്രതിരോധ കുത്തിവയ്പുകള് നല്‍കുക എന്നതു മാത്രമാണ്.\nരോഗബാധ നിയന്ത്രിക്കുന്നതിനായി ഫാമുകളില് ജൈവസുരക്ഷാ നടപടിക്രമങ്ങള് പാലിക്കേണ്ടതാണ്. ഫാമുകളില് സ്വീകരിക്കേണ്ട പ്രധാന സുരക്ഷാ ക്രമീകരണങ്ങള് താഴെ ചേര്‍ക്കുന്നു.\n* ഒരു ഫാമില് ഒരു പ്രായത്തിലുള്ള പക്ഷികളെ മാത്രമേ വളര്‍ത്താവൂ. പല പ്രായമുള്ള വളര്‍ത്തുപക്ഷികള് ഫാമിലുണ്ടെങ്കില് രോഗപ്രതിരോധം, അണുനശീകരണം, ശുദ്ധീകരണം മുതലായവയില് പോരായ്മകള് വരികയും രോഗനിയന്ത്രണം ബുദ്ധിമുട്ടാക്കുകയും ചെയ്യും. പ്രായോഗികമായി ഇതു സാധ്യമല്ലെങ്കില് പ്രായവ്യതിയാനം ഏറ്റവും കുറയുന്ന രീതിയില് കോഴികളുടെ ഷെഡുകള് ക്രമീകരിക്കുക.\n* കൂടും പരിസരവും വൃത്തിയായി സൂക്ഷിക്കുക.\nഫാമിലെ തൊഴിലാളികള് അണുനാശനം നടത്തിയ ചെരുപ്പുകളും ഉടുപ്പുകളും ഉപയോഗിക്കുക.\n* പുറമേ നിന്നു ഫാമിനകത്തു കടക്കുന്ന വാഹനങ്ങള്, ഉപകരണങ്ങള് എന്നിവ അണുനശീകരണം നടത്തുക.\n* കോഴികള്‍ക്ക് ആവശ്യമായ പ്രതിരോധ കുത്തിവയ്പുകള് യഥാസമയം നടത്തുക.\n* സന്ദര്‍ശകര്, കച്ചവടക്കാര്, ജോലിക്കാര് മുതലായവരുടെ സന്ദര്‍ശനം പരമാവധി കുറയ്ക്കുക.\nവിരിപ്പിലും തീറ്റയിലും ഈര്‍പ്പം വരാതെ സൂക്ഷിക്കുക. അതുവഴി പൂപ്പല്‍ബാധ ഒഴിവാക്കാന് സാധിക്കും.\n* പുതിയ കുഞ്ഞുങ്ങളെ പാര്‍പ്പിക്കുന്നതിനു മുമ്പ് കൂടുകള് വൃത്തിയാക്കി, അണുനശീകരണം ചെയ്യുക.\n* ഉപയോഗം കഴിഞ്ഞ വിരിപ്പ്, നീക്കം ചെയ്യുന്ന പരാദങ്ങള് എന്നിവയെ ഫാമിന് അകലെയായി നിര്‍മാര്‍ജനം ചെയ്യുക.\n* പാത്രങ്ങളും ഉപകരണങ്ങളും ദിവസവും വൃത്തിയാക്കി അണുനാശിനിയില് മുക്കിയെടുക്കുക.\n* പുറമെ നിന്നും മറ്റു പക്ഷികള്, പൂച്ച, പട്ടി, എലി മുതലായവ കൂടിനകത്തോ പരിസരത്തോ വരാതെ ശ്രദ്ധിക്കുക. ഈച്ച, കൊതുക്, പുഴു എന്നിവയെ നശിപ്പിക്കാന് ഇടയ്ക്കിടെ മരുന്നു തളിക്കുക.\n* ഫിനൈല് പോലുള്ള അണുനാശിനി കലര്‍ത്തിയ വെള്ളം കുടിനുമുന്നിലുള്ള ഫുട്ട്ബാത്തില് എപ്പോഴും ഉണ്ടായിരിക്കണം. അതില് കാല് മുക്കിയശേഷമേ സന്ദര്‍ശകരെ അകത്തു പ്രവേശിപ്പിക്കാവൂ.\n* ക്ലോറിന്, ബ്ലീച്ചിംഗ് പൗഡര് എന്നിവയിലേതെങ്കിലും ഉപയോഗിച്ച് കുടിവെള്ളം ശുദ്ധീകരിച്ചശേഷം മാത്രം ഉപയോഗിക്കുക.\n* തീറ്റയില് ഉണക്കമീന് ചേര്‍ക്കുമ്പോള് അതിലുള്ള അണുക്കളുടെ എണ്ണം പരിധികള്‍ക്കുള്ളിലാണോ എന്ന് ലാബില് ടെസ്റ്റ് ചെയ്ത് ഉറപ്പുവരുത്തേണ്ടതാണ്.\n* സമീകൃതാഹാരം നല്‍കുകയും നല്ല പരിചരണമുറകള് സ്വീകരിക്കുകയും ചെയ്യുകയാണെങ്കില് വളര്‍ത്തു പക്ഷികള് തനതായ രോഗപ്രതിരോധശേഷി കൈവരിക്കുന്നതാണ്


തൊഴില് വകുപ്പിന്റെ നൂറുദിന കര്‍മ്മപദ്ധതികള്\n(എ) ഈ സര്‍ക്കാര് അധികാരമേറ്റ ശേഷം നൂറുദിന കര്‍മ്മപരിപാടിയില് ഉള്‍പ്പെടുത്തി തൊഴില് വകുപ്പ് ഏതെങ്കിലും പുതിയ പദ്ധതികള് നടപ്പിലാക്കിയിട്ടുണ്ടോ ;\n(ബി) എങ്കില് ആയതിന്റെ നിയോജകമണ്ഡലം തിരിച്ചുള്ള വിശദവിവരങ്ങള് ലഭ്യമാക്കുമോ ?\nസ്വകാര്യ നഴ്സിംഗ് മേഖലയില് മിനിമം വേതനം\n(എ) സ്വകാര്യ നേഴ്സിംഗ് മേഖലയില് മിനിമം വേതനം ഉറപ്പാക്കാന് എന്തെങ്കിലും നടപടികള് സ്വീകരിച്ചിട്ടുണ്ടോ; എങ്കില് ഇതിനായി നിയോഗിച്ച കമ്മിറ്റി പ്രസ്തുത വിഷയം സംബന്ധിച്ച റിപ്പോര്‍ട്ട് സമര്‍പ്പിച്ചിട്ടുണ്ടോ എന്നറിയിക്കുമോ;\n(ബി) ഈ മേഖലയില് മിനിമം വേതനം നടപ്പാക്കാന് നിയമ നിര്‍മ്മാണം നടത്തുന്ന കാര്യം പരിഗണിക്കുമോ;\n(സി) വേതനം നല്‍കുന്നതിലെ ക്രമക്കേടുകള് തടയുന്നതിന് ശമ്പളം ബാങ്കുവഴി നല്‍കുവാന് ബന്ധപ്പെട്ടവര്‍ക്ക് നിര്‍ദ്ദേശം നല്‍കുമോ?\nസ്വകാര്യ ആശുപത്രികളിലെ ജീവനക്കാര്‍ക്ക് ഒരേനിരക്കില് ശമ്പളം\n(എ) നഴ്സുമാരുടെ ശമ്പളം വര്‍ദ്ധിപ്പിക്കുവാന് സ്വീകരിച്ച നടപടികള് വ്യക്തമാക്കാമോ;\n(ബി) കേരളത്തിലെ എല്ലാ സ്വകാര്യ ആശുപത്രികളിലെ ജീവനക്കാര്‍ക്കും ഒരേ നിരക്കില് ശമ്പളം നല്‍കുവാന് നടപടികള് സ്വീകരിച്ചിട്ടുണ്ടോ;\n(സി) പാരാ മേഡിക്കല് ജീവനക്കാരുടേയും നഴ്സുമാരുടേയും യോഗ്യതകള് പരിഗണിച്ചാണോ ശമ്പള നിര്‍ണ്ണയം നടത്തിയിട്ടുളളത്; ആണെങ്കില് വിശദാംശങ്ങള് നല്‍കുമോ?\nതൊഴില് രംഗത്തെ അരക്ഷിതാവസ്ഥ\n(എ) തൊഴില് രംഗത്ത് സമാധാനവും സുരക്ഷയും ഉറപ്പുവരുത്തുവാന് എന്തെല്ലാം നടപടികള് സ്വീകരിച്ചുവെന്നും പുതുതായി എന്തെല്ലാം നടപടികള് സ്വീകരിക്കുവാന് ഉദ്ദേശിക്കുന്നുണ്ടെന്നും വെളിപ്പെടുത്തുമോ ;\n(ബി) അന്യസംസ്ഥാന തൊഴിലാളികളുടെ കേരളത്തിലേയ്ക്കുള്ള വരവ് തൊഴില് രംഗത്ത് എന്തെല്ലാം പ്രതികരണങ്ങള് സൃഷ്ടിക്കുന്നുവെന്നും അത്തരം തൊഴിലാളികളുടെ സുരക്ഷിതത്വവും തൊഴിലാളികളില് ചിലരുടെ കുറ്റവാസനകള് തൊഴില് രംഗത്ത് സൃഷ്ടിക്കുന്ന വിവിധ പ്രശ്നങ്ങളും വിശകലനം ചെയ്തിട്ടുണ്ടോ എന്നറിയിക്കുമോ ;\n(സി) തൊഴില് രംഗത്തെ അനാവശ്യ പ്രവണതകളായ നോക്കുകൂലി, ഭൂതപ്പണം എന്നിവ തടയുന്നതില് എത്ര മാത്രം വിജയിച്ചിട്ടുണ്ടെന്ന് വ്യക്തമാക്കുമോ ?\nനോക്കുകൂലി നിരോധനവും തൊഴില് നിയമ പരിഷ്ക്കരണവും\n(എ) സംസ്ഥാനത്ത് നിലനില്‍ക്കുന്ന തൊഴില് നിയമങ്ങള് നടപ്പാക്കുന്നതിലുള്ള അപാകതകള് മൂലം പ്രാദേശിക തൊഴിലാളികളും പൊതുജനങ്ങളും തമ്മില് സംഘര്‍ഷം ഉണ്ടാകുന്നത് ഒഴിവാക്കുന്നതിനുള്ള എന്തെങ്കിലും പരിഷ്ക്കരണ നടപടികള് ആലോചനയിലുണ്ടോ;\n(ബി) നോക്കുകൂലി നിരോധിച്ചിട്ടും ഇപ്പോഴും പ്രാദേശിക തൊഴിലാളികള് കൂലി ആവശ്യപ്പെടുന്നതുമൂലമുള്ള പ്രശ്നങ്ങള് നിലനില്‍ക്കുന്ന വിവരം ശ്രദ്ധയില്‍പ്പെട്ടിട്ടുണ്ടോ;\n(സി) കയറ്റിറക്കിന് ഒരു വ്യവസ്ഥയുമില്ലാതെ കൂലി ആവശ്യപ്പെടുന്നത് സംഘര്‍ഷത്തിന് കാരണമാകുന്നു എന്ന വസ്തുത പരിശോധിക്കുമോ;\n(ഡി) ഈ മേഖലയില് പരസ്പര സൌഹൃദം നിലനിര്‍ത്താനുതകുംവിധമുള്ള പരിഷ്ക്കാര നടപടികളെക്കുറിച്ച് പരിശോധിക്കാനുള്ള നടപടികള് സ്വീകരിക്കുമോ?\n(എ) വിവിധ എംപ്ളോയ്മെന്റ് എക്സ്ചേഞ്ചുകള് വഴി തൊഴിലില്ലായ്മ വേതനം കൈപ്പറ്റുന്ന തൊഴില്‍രഹിതരുടെ ആകെ എണ്ണവും ജില്ലതിരിച്ചുള്ള കണക്കുകളും ലഭ്യമാക്കുമോ;\n(ബി) തൊഴിലില്ലായ്മ വേതനം വര്‍ദ്ധിപ്പിക്കുന്ന വിഷയം പരിഗണനയിലുണ്ടോ?\nതൊഴിലാളി ക്ഷേമ ബോര്‍ഡുകള്\n(എ) സംസ്ഥാനത്തെ തൊഴിലാളി ക്ഷേമ ബോര്‍ഡുകള് ഏതെല്ലാമാണ്;\n(ബി) പ്രസ്തുത ബോര്‍ഡുകള് തൊഴിലാളികള്‍ക്ക് ലഭ്യമാക്കുന്ന ആനുകൂല്യങ്ങള് എന്തെല്ലാമെന്ന് വ്യക്തമാക്കുമോ ?\nഎംപ്ളോയ്മെന്റ് എക്സ്ചേഞ്ച് മുഖേന നിയമനം\nഈ സര്‍ക്കാര് അധികാരമേറ്റ ശേഷം എംപ്ളോയ്മെന്റ് എക്സ്ചേഞ്ചുകള് വഴി എത്ര തൊഴില് രഹിതര്‍ക്ക് തൊഴില് നല്‍കിയിട്ടുണ്ട്?\nഎംപ്ളോയ്മെന്റ് എക്സ്ചേഞ്ച് വഴി നിയമനം ലഭിച്ചവര്\n(എ) എംപ്ളോയ്മെന്റ് എക്സ്ചേഞ്ചുകളുടെ പ്രവര്‍ത്തനം കൂടുതല് കാര്യക്ഷമമാക്കുന്ന കാര്യം പരിഗണനയിലുണ്ടോ;\n(ബി) എംപ്ളോയ്മെന്റ് എക്സ്ചേഞ്ചില് രജിസ്റര് ചെയ്യുന്ന ഉദ്യോഗാര്‍ത്ഥികള്‍ക്ക് നല്‍കുന്ന തൊഴിലില്ലായ്മ വേതനം വര്‍ദ്ധിപ്പിക്കുന്ന കാര്യം പരിഗണിക്കുമോ ;\n(സി) 2006-2011 കാലയളവില് എത്ര പേര്‍ക്ക് എംപ്ളോയ്മെന്റ് എക്സ്ചേഞ്ച് വഴി നിയമനം നല്‍കുകയുണ്ടായി; ആയതില് എത്ര പേര്‍ക്ക് സ്ഥിരനിയമനം ലഭിച്ചുവെന്നും അറിയിക്കുമോ ?\nകടുത്തുരുത്തിയില് ജൂനിയര് എംപ്ളോയ്മെന്റ് എക്സ്ചേഞ്ച്\n(എ) കടുത്തുരുത്തി ജൂനിയര് എംപ്ളോയ്മെന്റ് എക്സ്ചേഞ്ച് സ്ഥാപിക്കുന്നതു സംബന്ധിച്ച് എംപ്ളോയ്മെന്റ് ഡയറക്ടറുടെ പുതിയ പ്രൊപ്പോസല് ലഭിച്ചിട്ടുണ്ടോ; എങ്കില് അതിന്റെ പകര്‍പ്പ് ലഭ്യമാക്കുമോ;\n(ബി) ഈ വര്‍ഷം എവിടെയൊക്കെയാണ് പുതിയ ജൂനിയര് എംപ്ളോയ്മെന്റ് എക്സ്ചേഞ്ചുകള് സ്ഥാപിക്കുവാന് ഉദ്ദേശിക്കുന്നതെന്ന് വ്യക്തമാക്കാമോ?\nകോഴിക്കോട് താലൂക്കിലെ എംപ്ളോയ്മെന്റ് എക്സ്ചേഞ്ചുകള്\n(എ) കോഴിക്കോട് താലൂക്കില് എത്ര എംപ്ളോയ് മെന്റ് എക്സ്ചേഞ്ചുകളാണുളളത്; ഇവ ഏതെല്ലാമാണെന്ന് വെളിപ്പെടുത്തുമോ; ജോലി സാധ്യതകള് മുഴുവന് കോഴിക്കോട് കോര്‍പ്പറേഷന് പരിധിയിലായതിനാല് ഇവിടെ ഉണ്ടാകുന്ന ഒഴിവുകളിലേക്ക് ഉദ്യോഗാര്‍ത്ഥികളെ ക്ഷണിക്കുന്നതിന് എന്തെങ്കിലും മാനദണ്ഡമുണ്ടോ; എങ്കില് എന്തെല്ലാമാണവ എന്ന് പറയുമോ;\n(ബി) കോഴിക്കോട് മെഡിക്കല് കോളേജില് നിലവിലുളള ഒഴിവുകള് ഏതെല്ലാം എംപ്ളോയ്മെന്റ് എക്സ്ചേഞ്ചുകള് മുഖേനയാണ് വിജ്ഞാപനം ചെയ്യുന്നത് എന്ന് അറിയിക്കുമോ;\n(സി) കോഴിക്കോട് താലൂക്കില് പുതിയ എംപ്ളോയ്മെന്റ് എക്സ്ചേഞ്ചുകള് തുടങ്ങുന്ന കാര്യം പരിഗണനയിലുണ്ടോ; എങ്കില് എവിടെയെല്ലാമാണ് എന്ന് വ്യക്തമാക്കുമോ?\nഎംപ്ളോയ്മെന്റ് രജിസ്ട്രേഷന് പുതുക്കല്\n(എ) എംപ്ളോയ്മെന്റ് രജിസ്ട്രേഷന് യഥാസമയം പുതുക്കാന് കഴിയാത്തവര്‍ക്ക് സീനിയോറിറ്റി നഷ്ടപ്പെടാതെ രജിസ്ട്രേഷന് പുതുക്കുന്നതിന് ഈ സര്‍ക്കാര് അധികാരമേറ്റ ശേഷം അവസരം നല്‍കിയിട്ടുണ്ടോ;\n(ബി) പ്രസ്തുത അവസരം തൊഴില് രഹിതര്‍ക്ക് വീണ്ടും നല്‍കുന്നതിന് ഉദ്ദേശിക്കുന്നുണ്ടോ?\nതയ്യല് തൊഴിലാളി ക്ഷേമനിധിയിലേക്കുള്ള തൊഴിലുടമ-തൊഴിലാളി വിഹിതം\n(എ) തയ്യല് തൊഴിലാളി ക്ഷേമ നിധിയില് തൊഴിലുടമയുടെ വിഹിതവും, തൊഴിലാളികളുടെ വിഹിതവും നിലവില് എത്ര രൂപ വീതമാണെന്ന് വ്യക്തമാക്കാമോ;\n(ബി) പ്രസ്തുത ക്ഷേമനിധിയില് തൊഴിലാളികളുടെ വിഹിതം കൂടുതലും, തൊഴിലുടമയുടെ വിഹിതം കുറവും ആണെന്ന കാര്യം ശ്രദ്ധയില്‍പ്പെട്ടിട്ടുണ്ടോ;\n(സി) എങ്കില് ഇത് തൊഴിലാളി വിഹിതത്തിന് തുല്യമായി പരിഷ്ക്കരിക്കാന് നടപടി സ്വീകരിക്കുമോ എന്ന് വ്യക്തമാക്കുമോ?\nപ്രായപരിധിയില്ലാതെ ക്ഷേമനിധി അംഗത്വം\n(എ) ബാര്‍ബര് - ബ്യൂട്ടീഷ്യന് തൊഴിലാളികള്‍ക്ക് നിലവില് ക്ഷേമ പദ്ധതിയില് ചേരുന്നതിന് പ്രായപരിധി നിജപ്പെടുത്തിയിട്ടുണ്ടോ; എങ്കില് എത്രയാണെന്ന് വ്യക്തമാക്കാമോ;\n(ബി) പ്രായപരിധി നിശ്ചയിക്കാതെ എല്ലാ തൊഴിലാളികള്‍ക്കും പ്രസ്തുത ക്ഷേമപദ്ധതിയില് അംഗത്വം നല്‍കുന്നതിനുള്ള നടപടി സ്വീകരിക്കുമോ ?\nചുമട്ടുതൊഴിലാളി ക്ഷേമനിധി ബോര്‍ഡിന്റെ നിക്ഷേപം\n(എ) മുന്‍സര്‍ക്കാരിന്റെ കാലത്ത് ചുമട്ടുതൊഴിലാളി ക്ഷേമനിധി ബോര്‍ഡിന്റെ നിക്ഷേപം കുറഞ്ഞ പലിശയില് ബാങ്കുകളില് നിക്ഷേപിച്ചതു വഴി കോടികളുടെ നഷ്ടം വരുത്തിയതായി ശ്രദ്ധയില്‍പ്പെട്ടിട്ടുണ്ടോ; എങ്കില് ഇതു പരിഹരിക്കുവാന് എന്തെല്ലാം നടപടികളാണ് സ്വീകരിച്ചിട്ടുള്ളത്;\n(ബി) നിക്ഷേപങ്ങള് കുറഞ്ഞ പലിശയ്ക്ക് ബാങ്കുകളില് നിക്ഷേപിച്ച ഉദ്യോഗസ്ഥര്‍ക്കെതിരെ കര്‍ശന നടപടി സ്വീകരിക്കുമോ?\nകൊരട്ടിയിലെ വൈഗൈ ത്രഡ്സ് കമ്പനി തൊഴിലാളികളുടെ സേവന വേതന വ്യവസ്ഥകള്\n(എ) കൊരട്ടി വൈഗൈ ത്രഡ്സ് കമ്പനി മാനേജ്മെന്റ് ദീര്‍ഘകാലമായി തൊഴിലാളികളുടെ വേതന കരാര് പുതുക്കാതെയും, മിനിമം കൂലി പോലും നടപ്പാക്കാതെയും, കമ്പനി അടച്ചുപൂട്ടുന്നതിനുള്ള ശ്രമങ്ങള് നടത്തുന്നത് ശ്രദ്ധയില്‍പ്പെട്ടിട്ടുണ്ടോ;\n(ബി) കമ്പനി നിലനിര്‍ത്തുന്നതിനും, തൊഴിലാളികളുടെ തൊഴില് സംരക്ഷിച്ച്, അര്‍ഹമായ സേവന വേതന വ്യവസ്ഥകള് നടപ്പാക്കുന്നതിനും സ്വീകരിച്ച നടപടികള് വ്യക്തമാക്കാമോ?\n(എ) സംസ്ഥാനത്ത് സ്കില് ട്രെയിനിംഗ് അക്കാഡമി ആരംഭിക്കുന്ന കാര്യം ആലോചനയിലുണ്ടോ;\n(ബി) ഏതെല്ലാം ഏജന്‍സികളുടെ സഹകരണത്തോടെയാണ് അക്കാഡമി ആരംഭിക്കാന് ഉദ്ദേശിക്കുന്നതെന്നും ഇതിന്റെ ഉദ്ദേശലക്ഷ്യങ്ങള് എന്തെല്ലാമാണെന്നും വിശദമാക്കുമോ?\nചാലക്കുടി ഗവണ്‍മെന്റ് ഐ.ടി.ഐ, വനിതാ ഐ.ടി.ഐ എന്നിവിടങ്ങളില് പുതുതായി ആരംഭിച്ച കോഴ്സുകള്\n(എ) ചാലക്കുടി ഗവണ്‍മെന്റ് ഐ.ടി.ഐ, വനിതാ ഐ.ടി.ഐ എന്നിവിടങ്ങളില് പുതുതായി കോഴ്സുകള് ആരംഭിക്കുവാന് നടപടി സ്വീകരിച്ചിട്ടുണ്ടോ; എങ്കില് ഏതെല്ലാം കോഴ്സുകളാണ് പുതുതായി ആരംഭിക്കുന്നത് എന്നറിയിക്കുമോ;\n(ബി) ചാലക്കുടി ഐ.ടി.ഐക്കായി പുതുതായി അനുവദിച്ച സ്ഥലം മതില് കെട്ടി സംരക്ഷിക്കുന്നതിനും, പുതിയ കെട്ടിടം നിര്‍മ്മിക്കുന്നതിനും നടപടി സ്വീകരിക്കുമോ ?\nമലപ്പുറം ജില്ലയിലെ ചെറിയമുണ്ടം ഐ.ടി.സി.യ്ക്ക് സ്വന്തമായി കെട്ടിടം\n(എ) മലപ്പുറം ജില്ലയിലെ ചെറിയമുണ്ടം ഐ.ടി.സി. വാടകക്കെട്ടിടത്തിലാണ് പ്രവര്‍ത്തിക്കുന്നതെന്ന കാര്യം ശ്രദ്ധയില്‍പ്പെട്ടിട്ടുണ്ടോ;\n(ബി) ന്യൂനപക്ഷ വിദ്യാഭ്യാസ പദ്ധതിയിലുള്‍പ്പെടുത്തിയ പ്രസ്തുത സ്ഥാപനത്തിന് കെട്ടിട നിര്‍മ്മാണത്തിനായി ചെറിയമുണ്ടം ഗ്രാമപഞ്ചായത്ത് അഞ്ച് ഏക്കര് സ്ഥലം വിട്ടുനല്‍കാന് സന്നദ്ധത പ്രകടിപ്പിച്ച വസ്തുത ശ്രദ്ധയില്‍പ്പെട്ടിട്ടുണ്ടോ;\n(സി) പ്രസ്തുത സ്ഥലത്ത് ഐ.റ്റി.സി.ക്ക് കെട്ടിടം നിര്‍മ്മിക്കുന്നതിന് ബജറ്റില് തുക വകയിരുത്തിയിട്ടുള്ളതായി ശ്രദ്ധയില്‍പ്പെട്ടിട്ടുണ്ടോ;\n(ഡി) പ്രസ്തുത കെട്ടിനിര്‍മ്മാണ പദ്ധതി ഇപ്പോള് ഏതു ഘട്ടത്തിലാണെന്ന് വ്യക്തമാക്കാമോ ?\nഐ.റ്റി.ഐ.കളില് കാലിക പ്രാധാന്യമുളള കോഴ്സുകള്\n(എ) സംസ്ഥാനത്ത് വ്യവസായ പരിശീലന വകുപ്പിന് കീഴില് എത്ര ഐ.റ്റി.ഐ.കള് ആണുളളത്; സ്വകാര്യ മേഖല, സര്‍ക്കാര് മേഖല തിരിച്ചുളള കണക്ക് ലഭ്യമാക്കുമോ;\n(ബി) സംസ്ഥാന സര്‍ക്കാര് ഐ.റ്റി.ഐ.കളുടെ നിലവിലെ സ്ഥിതി മെച്ചപ്പെടുത്തുന്നതിനായി എന്തെല്ലാം നടപടികള് സ്വീകരിക്കുവാനാണ് ഉദ്ദേശിക്കുന്നതെന്ന് വ്യക്തമാക്കാമോ;\n(സി) നിലവില് ഐ.റ്റി.ഐ കളിലെ കോഴ്സുകള് കാലിക പ്രാധാന്യമില്ലാത്തതാണെന്ന വസ്തുത ശ്രദ്ധയില്‍പ്പെട്ടിട്ടുണ്ടോ; എങ്കില് അതു പരിഹരിക്കുന്നതിനായി എന്തെല്ലാം പുതിയ കോഴ്സുകള് ആണ് സംസ്ഥാനത്തെ ഐ.റ്റി.ഐ കളില് തുടങ്ങുവാന് ഉദ്ദേശിക്കുന്നതെന്ന് വിശദമാക്കാമോ?\nചാത്തന്നൂര് ഗവണ്‍മെന്റ് ഐ.ടി.ഐ.യില് പുതിയ ട്രേഡുകള് അനുവദിക്കുന്നതിന് നടപടി\n(എ) ചാത്തന്നൂര് ഗവണ്‍മെന്റ് ഐ.ടി.ഐ.യില് പുതുതായി ട്രേഡുകള് അനുവദിക്കണമെന്ന് ആവശ്യപ്പെട്ട് നിവേദനം ലഭിച്ചിരുന്നുവോ; എങ്കില് വിശദാംശം അറിയിക്കുമോ;\n(ബി) കൂടുതല് പുതിയ ട്രഡുകള് ആരംഭിക്കുവാന് സര്‍ക്കാര് എന്തൊക്കെ നടപടികള് സ്വീകരിച്ചിട്ടുണ്ടെന്നും ഈ അദ്ധ്യയന വര്‍ഷം ഏതൊക്കെ ട്രേഡുകള് ആരംഭിക്കുമെന്നും അറിയിക്കുമോ;\n(സി) പുതിയ ട്രേഡുകള് ആരംഭിക്കുന്നതിന് ആവശ്യമായ തസ്തികകള് അനുവദിക്കുവാന് നടപടികള് സ്വീകരിച്ചിട്ടുണ്ടോ; എങ്കില് വിശദാംശം അറിയിക്കുമോ?\nകണ്ണൂരിലെ പെരിങ്ങോം ഐ.ടി.ഐ-യുടെ വികസനം\n(എ) കണ്ണൂര് ജില്ലയിലെ പെരിങ്ങോം കേന്ദ്രീകരിച്ച് പ്രവര്‍ത്തിക്കുന്ന ഐ.ടി.ഐ-യുടെ ഭൌതീക സാഹചര്യവും ജീവനക്കാരുടെ അപര്യാപ്തയും ശ്രദ്ധയില്‍പ്പെട്ടിട്ടുണ്ടോ;\n(ബി) എങ്കില് ആയത് പരിഹരിക്കുന്നതിന് എന്തെങ്കിലും നടപടികള് സ്വീകരിച്ചിട്ടുണ്ടോ എന്ന് വ്യക്തമാക്കാമോ?\nമാറഞ്ചേരി ഗവണ്‍മെന്റ് ഐ.ടി.ഐ.യുടെ കെട്ടിട നിര്‍മ്മാണം\n(എ) പൊന്നാനി മണ്ഡലത്തിലെ മാറഞ്ചേരിയില് പ്രവര്‍ത്തിക്കുന്ന മാറഞ്ചേരി ഗവണ്‍മെന്റ് ഐ.ടി.ഐ സ്വന്തമായി കെട്ടിടമില്ലാത്തതു മൂലം ഇടുങ്ങിയ വാടക കെട്ടിടത്തില് പ്രവര്‍ത്തിക്കുന്നത് ശ്രദ്ധയില്‍പ്പെട്ടിട്ടുണ്ടോ;\n(ബി) നിയമസഭാ സാമാജികര്‍ക്കുള്ള പ്രത്യേക വികസന ഫണ്ടില് നിന്നും 30 ലക്ഷം രൂപ ചെലവില് നിര്‍മ്മിച്ച കെട്ടിടത്തില് ഐ.ടി.ഐ യുടെ എല്ലാ ക്ളാസുകളും നടത്താന് പര്യാപ്തമല്ലാത്തതിനാല് പ്രസ്തുത സ്ഥാപനത്തിന്റെ പ്രവര്‍ത്തനം അവിടേക്ക് മാറ്റാന് കഴിയാത്തത് ശ്രദ്ധയില്‍പ്പെട്ടിട്ടുണ്ടോ;\n(സി) എങ്കില് ബഡ്ജറ്റില് ടോക്കണ് പ്രൊവിഷന് മാത്രം നല്‍കിയിട്ടുള്ള കെട്ടിടനിര്‍മ്മാണം സംബന്ധിച്ച ശീര്‍ഷകത്തില് മതിയായ തുക വകയിരുത്തി കെട്ടിടം നിര്‍മ്മിയ്ക്കുന്നതിനുള്ള എ.എസ് ലഭിക്കുന്നതിന് നടപടി സ്വീകരിക്കുമോ;\n(ഡി) എങ്കില് ഈ വര്‍ഷം തന്നെ പ്രസ്തുത പ്രവൃത്തി ആരംഭിക്കാന് സാധിക്കുമോ?\nപുറക്കാട് ഐ.റ്റി.ഐ യ്ക്ക് സ്വന്തമായി കെട്ടിടം\n(എ) പുറക്കാട് ഐ.റ്റി.ഐ. വാടകകെട്ടിടത്തിലാണ് പ്രവര്‍ത്തിക്കുന്നതെന്ന കാര്യം ശ്രദ്ധയില്‍പ്പെട്ടിട്ടുണ്ടോ; എങ്കില് ഐ.റ്റി.ഐയ്ക്ക് സ്വന്തമായി കെട്ടിടം നിര്‍മ്മിക്കുന്നതിനുളള നടപടി സ്വികരിക്കുമോ;\n(ബി) കെട്ടിടം നിര്‍മ്മിക്കുന്നതിന് പുറക്കാട് ഗ്രാമപഞ്ചായത്ത് റവന്യൂഭൂമി കണ്ടെത്തിയിട്ടുണ്ടോ; എങ്കില് ഇവിടെ കെട്ടിടം പണിയുന്നതിന് എന്തെങ്കിലും തടസ്സമുണ്ടോ; വിശദമാക്കുമോ ?\nഅന്യസംസ്ഥാന തൊഴിലാളികള്‍ക്കുള്ള ക്ഷേമ സുരക്ഷാ പദ്ധതി\n(എ) അന്യ സംസ്ഥാന തൊഴിലാളികള്‍ക്ക് മിനിമം കൂലി ഉറപ്പാക്കുന്നതിന് നടപടി സ്വീകരിക്കുമോ;\n(ബി) പ്രസ്തുത തൊഴിലാളികള്‍ക്കായി എന്തെല്ലാം ക്ഷേമസുരക്ഷാ പദ്ധതികളാണ് നടപ്പിലാക്കാന് ഉദ്ദേശിക്കുന്നതെന്ന് വ്യക്തമാക്കാമോ?\nകര്‍ഷക വാര്‍ദ്ധക്യകാല പെന്‍ഷനുകളുടെ വിതരണം\n(എ) ഈ സര്‍ക്കാര് അധികാരമേറ്റശേഷം സാമൂഹ്യ ക്ഷേമ പെന്‍ഷനുകള് (കര്‍ഷക പെന്‍ഷന്, വാര്‍ദ്ധക്യകാല പെന്‍ഷന് തുടങ്ങിയവ) കൃത്യമായി വിതരണം ചെയ്യുന്നില്ല എന്ന കാര്യം ശ്രദ്ധയില്‍പ്പെട്ടിട്ടുണ്ടോ;\n(ബി) ഏതൊക്കെ പെന്‍ഷനുകളില് എന്തു തുക വീതം വിതരണം ചെയ്യാനുണ്ടെന്നുള്ള വിവരം ലഭ്യമാക്കാമോ;\n(സി) കുടിശ്ശിക പെന്‍ഷന് എന്നു മുതല് വിതരണം ചെയ്യാന് സാധിക്കുമെന്ന് വ്യക്തമാക്കുമോ; കുടിശ്ശിക തുക ഒന്നിച്ച് വിതരണം ചെയ്യുന്നതിനുള്ള നടപടികള് സ്വീകരിക്കുമോ?\nവികലാംഗനായ ശ്രീ. എ. മുഹമ്മദ് കബീറിന് ജോലി\n(എ) പ്രീഡിഗ്രി വരെ പഠിക്കുകയും, ടൈപ്പ്റൈറ്റിംഗ് പാസ്സാകുകയും, 1986-ല് എപ്ളോയ്മെന്റ് എക്സ്ചേഞ്ചില് പേര് രജിസ്റര് ചെയ്ത് സീനിയോറിറ്റി ലിസ്റില് പേരുണ്ടായിട്ടും 'വികലാംഗനായ' ശ്രീ. എ. മുഹമ്മദ് കബീറിന് ഇതുവരെ ഒരു തൊഴില് ലഭിച്ചിട്ടില്ലായെന്നത് ശ്രദ്ധയില്‍പ്പെട്ടിട്ടുണ്ടോ ;\n(ബി) എപ്ളോയ്മെന്റ് എക്സ്ചേഞ്ചില് രജിസ്റര് ചെയ്യുമ്പോള് തന്നെ ഇരുന്നുകൊണ്ട് ചെയ്യാവുന്ന തൊഴിലിനു നാമനിര്‍ദ്ദേശം ചെയ്താല് മതിയെന്നു രേഖപ്പെടുത്തിയിട്ടുണ്ടോ ;\n(സി) എങ്കില് ഇതുവരെ ഇരുന്നുകൊണ്ട് ചെയ്യുന്ന ഒരു ജോലിക്കും നാമനിര്‍ദ്ദേശം ചെയ്തിട്ടില്ലാത്തത് പരിശോധിച്ചിട്ടുണ്ടോ ;\n(ഡി) ഈ വിവരങ്ങള് കാണിച്ച് മുഖ്യമന്ത്രിയുടെ ജനസമ്പര്‍ക്ക പരിപാടിയില് നേരിട്ടെത്തി സമര്‍പ്പിച്ച അപേക്ഷയ്ക്കും യാതൊരു നടപടിയും ഉണ്ടാകാത്തത് എന്തുകൊണ്ടാണെന്ന് വെളിപ്പെടുത്തുമോ ;\n(ഇ) സര്‍ക്കാര് ജോലിക്കാവശ്യമായ വിദ്യാഭ്യാസയോഗ്യതയും ടെക്നിക്കല് യോഗ്യതയും ഉള്ളതും, സീനിയോറിറ്റി ലിസ്റില് ഉള്‍പ്പെട്ടതും - വികലാംഗനും, ന്യൂനപക്ഷ സംവരണമുള്ളയാളുമായ ശ്രീ. എ. മുഹമ്മദ് കബീറിന് ജോലി നല്‍കുന്നതിനാവശ്യമായ അടിയന്തിര നടപടി സ്വീകരിക്കുമോ ?\nഅന്യസംസ്ഥാനങ്ങളില് ജോലി ചെയ്യുന്ന മലയാളി നഴ്സുമാര്\n(എ) അന്യസംസ്ഥാനങ്ങളില് ജോലി ചെയ്യുന്ന മലയാളി നഴ്സുമാരുടെ പ്രശ്നങ്ങള് ശ്രദ്ധയില്‍പ്പെട്ടിട്ടുണ്ടോ;\n(ബി) മറ്റ് സംസ്ഥാനങ്ങളില് ജോലി നോക്കുന്ന നഴ്സുമാരുടെ സേവനവേതനവ്യവസ്ഥകള് മെച്ചപ്പെടുത്തുന്നതിനും ജോലി ഭാരം കുറയ്ക്കുന്നതിനുമുള്ള നടപടി സ്വീകരിക്കുമോ;\n(സി) പ്രസ്തുത വിഷയവുമായി ബന്ധപ്പെട്ട് ചര്‍ച്ചകള് നടന്നിട്ടുണ്ടോ; എങ്കില് അതിന്റെ വിശദവിവരം ലഭ്യമാക്കുമോ?\nഅന്യസംസ്ഥാന തൊഴിലാളികളുടെ വിവര ശേഖരണം\n(എ) സംസ്ഥാനത്ത് അന്യസംസ്ഥാന തൊഴിലാളികളുടെ എണ്ണം വര്‍ദ്ധിച്ചു വരുന്നതായി ശ്രദ്ധയില്‍പ്പെട്ടിട്ടുണ്ടോ ;\n(ബി) സംസ്ഥാനത്ത് അന്യസംസ്ഥാന തൊഴിലാളികള് എത്ര പേര് ജോലി ചെയ്യുന്നുണ്ടെന്നുള്ള വിവരം ശേഖരിച്ചിട്ടുണ്ടോ ; എങ്കില് വിശദാംശങ്ങള് അറിയിക്കാമോ ?\nസമഗ്ര ആരോഗ്യ ഇന്‍ഷ്വറന്‍സ് പദ്ധതിയിലെ ചികിത്സാ നിരക്കുകള്\n(എ) സമഗ്ര ആരോഗ്യ ഇന്‍ഷ്വറന്‍സ് പദ്ധതിയുടെ കീഴില് എത്ര സ്വകാര്യ ആശുപത്രികളും സര്‍ക്കാര് ആശുപത്രികളുമുണ്ടെന്ന് പറയാമോ;\n(ബി) പ്രസ്തുത പദ്ധതിയിന് കീഴില് നിലവില് എത്ര പേരുണ്ടെന്ന് വെളിപ്പെടുത്തുമോ;\n(സി) പ്രസ്തുത പദ്ധതിയില് ഉള്‍പ്പെടുത്തിയിട്ടുള്ള വിവിധ ചികിത്സാ നിരക്കുകള് പകുതിയായി കുറച്ചിട്ടുണ്ടോ; ഉണ്ടെങ്കില് നിലവിലുണ്ടായിരുന്ന നിരക്കും കുറച്ച നിരക്കും എത്ര വീതമാണെന്ന് വിശദമാക്കുമോ;\n(ഡി) നിലവിലുണ്ടായിരുന്ന ചികിത്സാ നിരക്കുകള് ഏതെങ്കിലും വര്‍ദ്ധിപ്പിച്ചിട്ടുണ്ടോ; ഉണ്ടെങ്കില് അവ ഏതെല്ലാം; എത്ര വീതമാണ്;\n(ഇ) ചികിത്സാ നിരക്കുകളില് വരുത്തിയ വ്യത്യാസം സ്വകാര്യ ആശുപത്രികളെ പ്രസ്തുത പദ്ധതിയില് നിന്നും പിന്‍മാറാന് പ്രേരിപ്പിച്ചിട്ടുണ്ടോ ?\n(എ) സമഗ്ര ആരോഗ്യ ഇന്‍ഷ്വറന്‍സ് പദ്ധതി സംസ്ഥാനത്ത് ഫലപ്രദമായി നടപ്പാക്കുന്നുണ്ടോ എന്നറിയിക്കുമോ ;\n(ബി) പ്രസ്തുത പദ്ധതിയുടെ സുഗമമായ നടത്തിപ്പിന് ഏതെങ്കിലും തരത്തില് തടസ്സം നേരിടുന്നുണ്ടോ ; എങ്കില് ആയത് പരിഹരിക്കാന് സ്വീകരിച്ച നടപടികള് എന്തെല്ലാമാണെന്ന് വ്യക്തമാക്കുമോ ;\n(സി) നിലവില് പ്രസ്തുത പദ്ധതിയിലൂടെ ലഭിക്കുന്ന ആനുകൂല്യങ്ങള് എന്തെല്ലാമാണെന്നും പ്രസ്തുത പദ്ധതിയ്ക്കായി ലഭിക്കുന്ന കേന്ദ്ര സംസ്ഥാന വിഹിതങ്ങള് എത്രയാണെന്നും അറിയിക്കുമോ ;\n(ഡി) സംസ്ഥാനത്ത് അര്‍ഹരായവര്‍ക്കെല്ലാം പ്രസ്തുത പദ്ധതിയുടെ പ്രയോജനം ലഭിക്കുന്നതിന് നടപടി സ്വീകരിക്കുമോ ?\n(എ) സമഗ്ര ആരോഗ്യ ഇന്‍ഷുറന്‍സ് പദ്ധതിയില് സംസ്ഥാനത്ത് എത്ര എ.പി.എല്, ബി.പി.എല് കുടുംബങ്ങള് ഉള്‍പ്പെട്ടിട്ടുണ്ടെന്ന് വെളിപ്പെടുത്തുമോ;\n(ബി) ഇതില് എത്ര കുടുംബങ്ങള്‍ക്ക് പ്രസ്തുത പദ്ധതിയുടെ ആനുകൂല്യങ്ങള് ലഭിച്ചു എന്ന് വ്യക്തമാക്കുമോ;\n(സി) യഥാസമയം ഇന്‍ഷുറന്‍സ് കാര്‍ഡ് പുതുക്കാത്തതു മൂലം എത്ര എ.പി.എല്, ബി.പി.എല് വിഭാഗത്തില്‍പ്പെട്ട കുടുംബങ്ങള്‍ക്ക് പദ്ധതി ആനുകൂല്യങ്ങള് നഷ്ടമായിട്ടുണ്ടെന്ന് വെളിപ്പെടുത്തുമോ;\n(ഡി) ഇന്‍ഷുറന്‍സ് കാര്‍ഡ് യഥാസമയം പുതുക്കുവാന് സാധിക്കാത്തവര്‍ക്ക് കാര്‍ഡ് പുതുക്കി ആനുകൂല്യങ്ങള്‍ക്ക് അര്‍ഹരാക്കുവാന് നടപടി സ്വീകരിക്കുമോ ?\nസമഗ്ര ആരോഗ്യ ഇന്‍ഷൂറന്‍സ് പദ്ധതിയില് അംഗങ്ങളായ രോഗികള്‍ക്ക് ചികിത്സ\n(എ) സമഗ്ര ആരോഗ്യ ഇന്‍ഷൂറന്‍സ് പദ്ധതിയില് ഉള്‍പ്പെട്ടിട്ടുള്ള രോഗികള്‍ക്ക് ഈ പദ്ധതിയില് ലിസ്റ് ചെയ്തിരുന്ന ചില സ്വകാര്യ ആശുപത്രികളില് ചികിത്സ നിഷേധിക്കുന്നതായി ശ്രദ്ധയില്‍പ്പെട്ടിട്ടുണ്ടോ;\n(ബി) രോഗികളെ ചികിത്സിച്ചതിനുള്ള ക്ളെയിം യഥാസമയം ആശുപത്രികള്‍ക്ക് നല്‍കി വരുന്നുണ്ടോ എന്ന വിവരം വെളിപ്പെടുത്തുമോ; ഇല്ലെങ്കില് പ്രസ്തുത ആശുപത്രികള്‍ക്ക് ക്ളെയിം നല്‍കുന്നതിനും രോഗികള്‍ക്ക് ചികിത്സ ലഭ്യമാക്കുന്നതിനുമുള്ള നടപടികള് സ്വീകരിക്കുമോ ?\nപാരിപ്പള്ളി ഇ.എസ്.ഐ മെഡിക്കല് കോളേജിന്റെ നിര്‍മ്മാണ പ്രവര്‍ത്തന പുരോഗതി\n(എ) പാരിപ്പള്ളി ഇ.എസ്.ഐ മെഡിക്കല് കോളേജിന്റെ നിര്‍മ്മാണ പ്രവര്‍ത്തന പുരോഗതി അറിയിക്കുമോ;\n(ബി) എത്ര രൂപാ അടങ്കലിനാണ് നിര്‍മ്മാണം നല്‍കിയിട്ടുള്ളതെന്നും, ഏത് ഏജന്‍സിയാണ് പ്രവര്‍ത്തനം ഏറ്റെടുത്തിട്ടുള്ളതെന്നും വ്യക്തമാക്കുമോ;\n(സി) മെഡിക്കല് കോളേജിന്റെ പ്രവര്‍ത്തനം എപ്പോള് ആരംഭിക്കുവാന് കഴിയുമെന്ന് അറിയിക്കുമോ; ഇതുമായി ബന്ധപ്പെട്ട പ്രവര്‍ത്തനങ്ങള് എത്രയും പെട്ടെന്ന് പൂര്‍ത്തീകരിക്കുവാന് നടപടി സ്വീകരിക്കുമോ?\nകാസറഗോഡ് ജില്ലയിലെ ആരോഗ്യ ഇന്‍ഷ്വറന്‍സ് പദ്ധതി\n(എ) സമഗ്ര ആരോഗ്യ ഇന്‍ഷ്വറന്‍സ് പദ്ധതി മുഖേന കാസറഗോഡ് ജില്ലയില് ഏതൊക്കെ ആശുപത്രികളിലാണ് സഹായം നല്‍കിയിരുന്നതെന്ന് അറിയിക്കുമോ;\n(ബി) ഇവയില് ഭൂരിഭാഗം ആശുപത്രി മാനേജ്മെന്റുകളും നിലവില് ആരോഗ്യ ഇന്‍ഷ്വറന്‍സ് കാര്‍ഡുള്ളവര്‍ക്ക് സഹായം നല്‍കുന്നില്ലായെന്ന കാര്യം ശ്രദ്ധയില്‍പ്പെട്ടിട്ടുണ്ടോ; എങ്കില് സഹായം നല്‍കാതിരിക്കാനുള്ള കാരണം അന്വേഷണവിധേയമാക്കിയിട്ടുണ്ടോ;\n(സി) കുടിശ്ശികയിനത്തില് ഇന്‍ഷ്വറന്‍സ് കമ്പനി ഓരോ ആശുപത്രിക്കും എത്ര തുക നല്‍കാനുണ്ടെന്ന് വ്യക്തമാക്കുമോ;\n(ഡി) പ്രസ്തുത കുടിശ്ശിക തുക നല്‍കുന്നതിന് എന്തെങ്കിലും നടപടി സ്വീകരിച്ചിട്ടുണ്ടോയെന്ന് വ്യക്തമാക്കുമോ?\nഇ.എസ്.ഐ ആശുപത്രികളിലെ ഡോക്ടര്‍മാരുടെ ഒഴിവുകള്\n(എ) സംസ്ഥാനത്ത് എത്ര ഇ.എസ്.ഐ ആശുപത്രികളാണ് നിലവിലുള്ളത്; ജില്ലതിരിച്ച് വ്യക്തമാക്കുമോ ;\n(ബി) പ്രസ്തുത ആശുപത്രികളില് എത്ര ഡോക്ടര്‍മാരുടെ തസ്തികകളാണ് നിലവിലുള്ളത് ;\n(സി) ഇവയില് എത്ര ഡോക്ടര്‍മാരുടെ തസ്തികകളാണ് ഒഴിഞ്ഞ് കിടക്കുന്നതെന്ന് അറിയിക്കുമോ ;\n(ഡി) പ്രസ്തുത ഒഴിവുകള് നികത്തുന്നതിന് എന്തൊക്കെ നടപടികളാണ് സ്വീകരിച്ചത് എന്ന് വ്യക്തമാക്കുമോ ?\nമലപ്പുറം ജില്ലാ ലേബര് ഓഫീസ് മാറ്റുന്നത് സംബന്ധിച്ച്\n(എ) മലപ്പുറം ജില്ലാ ലേബര് ഓഫീസ് സുരക്ഷിതമല്ലാത്ത\nകെട്ടിടത്തിലാണ് പ്രവര്‍ത്തിക്കുന്നതെന്ന വസ്തുത\n(ബി) പ്രസ്തുത ഓഫീസ് മലപ്പുറം സിവില് സ്റേഷനിലെ പുതിയബ്ളോക്കിലേക്ക് മാറ്റുന്നതിന് ഉത്തരവ് ലഭിച്ചിട്ടും, നാളിതുവരെ മാറ്റാതിരിക്കാനുള്ള കാരണം വ്യക്തമാക്കാമോ;\n(സി) പുതിയ ബ്ളോക്കിലേക്ക് മലപ്പുറം ജില്ലാ ലേബര് ഓഫീസ് മാറ്റുന്നതിന് ആവശ്യമായ സത്വര നടപടികള് സ്വീകരിക്കുമോ?


പരിയാരം പഞ്ചായത്തിലെ ബാലികുളം നാശത്തിന്റെ വക്കില്\nTue Feb 19 2019 01:06:22 GMT+0530 (IST)\nചാലക്കുടി: പരിയാരം പഞ്ചായത്തിലെ പ്രധാന ജനശ്രോതസ്സായ ബാലികുളം നാശത്തിന്റെ വക്കില്. മതിയായ സംരക്ഷണം നല്‍കാത്തതാണ് കുളത്തിന്റെ നാശത്തിന് കാരണമാവുന്നത്. ഒരു കാലത്ത് ജലസേചനത്തിന്റെ സൗകര്യത്തിനായി നിറയെ വെള്ളം ശേഖരിച്ചിരുന്ന കുളത്തില് സമീപകാലത്ത് ചോര്‍ച്ച സംഭവിച്ചതാണ് ഇപ്പോഴത്തെ ദുരവസ്ഥയ്ക്ക് കാരണമായത്.\nകുളത്തില് വെള്ളം ഒട്ടും തന്നെ നില്‍ക്കാത്ത അവസ്ഥയാണിപ്പോള്. മൂന്നാല് വര്‍ഷങ്ങള്‍ക്ക് മുമ്പ് കുളത്തില് നവീകരണ പ്രവൃത്തികള് നടത്തിയിരുന്നു. ഈ നവീകരണത്തിന് ശേഷമാണ് കുളത്തില് ചോര്‍ച്ചയുണ്ടായതെന്ന് നാട്ടുകാര് പറയുന്നു. കുളത്തിന്റെ ഒരു വശത്തെ കരിങ്കല് ഭിത്തികള് കെട്ടിയതിലുള്ള അപാകതയാണ് പ്രശ്‌നമായത്.\nനിര്‍മാണത്തിലെ അപാകതമൂലം ഈ ഭാഗത്ത് നിന്ന് അപ്പുറത്തെ താഴ്ന്ന പ്രദേശത്തേക്ക് വെള്ളം ചോര്‍ന്നു പോവുകയാണ്. പഴയകാലത്ത് കപ്പ തോട്ടില് നിന്നും കുളത്തില് വെള്ളം സംഭരിക്കുകയും അത് വേനല്‍കാലത്ത് താഴ്ന്ന പ്രദേശങ്ങളിലെ കൃഷി ആവശ്യത്തിനായി ഉപയോഗിക്കുകയും ചെയ്യുമായിരുന്നു. ഈ ആവശ്യത്തിനായാണ് പണ്ട് കുളം നിര്‍മിച്ചത്. ഇന്ന് ഇറിഗേഷന് കനാലില് നിന്നുള്ള വെള്ളമാണ് കുളത്തില് നിറയ്ക്കാന് ശ്രമിക്കുന്നത്. എന്നാല് ചോര്‍ച്ച മൂലം വെള്ളം പാഴാവുകയാണ്. ഈ കുളത്തില് കുടിവെള്ള പദ്ധതികളും പ്രവര്‍ത്തിക്കുന്നുണ്ട്. കുളത്തിലെ ചോര്‍ച്ചയെ തുടര്‍ന്ന് ഈ പദ്ധതികളും അവതാളത്തിലാണ്.\nവളരെ വിസ്തൃതിയുള്ള ഈ കുളത്തെ കേന്ദ്രീകരിച്ച് പ്രകൃതി ആസ്വാദന കേന്ദ്രം ആരംഭിക്കാന് വനംവകുപ്പ് അടുത്തകാലത്ത് പദ്ധതിയിട്ടിരുന്നു. ഇതിന്റെ ഭാഗമായി ചീഫ് കണ്‍സര്‍വേറ്റര് കുളം സന്ദര്‍ശിക്കുകയും ചെയ്തിരുന്നു. എന്നാല് പദ്ധതി ഇപ്പോഴും കടലാസില് തന്നെയാണ്. നല്ല രീതിയില് കുളം നവീകരിച്ച് ചുറ്റും നടപ്പാതകള് നിര്‍മിക്കണമെന്നാണ് നാട്ടുകാരുടെ ആവശ്യം.


മോഹന് പുത്തന്‍ചിറ MOHAN PUTHENCHIRA: 2014\nഒരു പെണ്‍കുഞ്ഞു ജനിക്കുമ്പോള്\nജനാലയിലൂടെ നീണ്ടു വന്ന\nവാതില് തുറന്നെത്തിയ കാറ്റ്,\nഉമ്മറത്തേയ്ക്കു പാളി നോക്കുന്ന\nഎന്തിനാണവളെ തേടി വരുന്നത്?\nനിരത്തിലൂടെ പോയൊരു സൈക്കിള്\nപടിക്കല് നിന്നു ബെല്ലടിച്ചുവോ?\nപാഞ്ഞു വന്നൊരു മോട്ടോര് ബൈക്ക്\nവീടടുത്തപ്പോള് വേഗം കുറച്ചുവോ?\nതെക്കു വടക്കോടുന്ന ലൈന്‍ബസ്സുകള്\nമതിലിനോടെന്തോ അടക്കം പറഞ്ഞുവോ?\nകറുത്ത ചില്ലിട്ടൊരു കാര് മെല്ലെ വന്ന്\nപിന് വാതില് തുറന്നു കാത്തു നിന്നുവോ?\nമോബയില് ഫോണിന്റെ വാതിലുകള് തുറന്ന്\nതിരിച്ചു കയറുകയും ചെയ്തുവോ?\nഎല്ലാ ബന്ധനങ്ങളും ഭേതിച്ച്\nഅവളുടെ ഉയിരും ഉടലും\nഒന്ന് വീടിനു പുറത്ത്\nഅവള് തലചായ്ച്ചു വളര്‍ന്ന\nഅച്ഛന്റെ വിരിമാറു പിളര്‍ന്ന്\nഒരു പെണ് കുഞ്ഞു ജനിക്കുമ്പോള്\n(4PM ന്യൂസില് - ജനുവരി 2-ന് പ്രസിദ്ധീകരിച്ചത്)\nലേബലുകള്: അച്ഛന്, കവിത, പുതിയ പോസ്റ്റ്, പെണ്‍കുട്ടി, FATHER, girl, new poem, poem


കാഞ്ഞങ്ങാടിൽ ബൈക്കിൽ നമ്പർ പ്ലേറ്റിൽ നമ്പറിന് പകരം Loading... ആർസി ഉടമയും ഓടിച്ചയാളും പെടും\nകാഞ്ഞങ്ങാട് : നമ്പര്‍പ്ലേറ്റ് അഴിച്ചുവെച്ചും നമ്പര് മറച്ചുമൊക്കെ ബൈക്കുകള് നിരത്തുകളില് ചീറിപ്പായുന്നുണ്ട്. ഇവര്‍ക്കു പിന്നാലെ പോലീസുമുണ്ട്. കഴിഞ്ഞദിവസം കാഞ്ഞങ്ങാട് നയാബസാറില്‍നിന്ന് ഒരു ബൈക്കുകാരനെ പോലീസ് പിടിച്ചപ്പോള് കിട്ടിയ മറുപടി ആശ്ചര്യപ്പെടുത്തുന്നതാണ്. പാറപ്പള്ളിയിലെ ജെ.പി.ജാബിര് (21) ആണ് പോലീസ് പിടിയിലായത്.\nറോഡരികിലെ ക്യാമറയില് പതിയുമ്പോള് ബൈക്ക് ആരുടേതെന്ന് തിരിച്ചറിയാതിരിക്കാനാണ് നമ്പര് മാറ്റിയതെന്ന മറുപടിയാണ് കിട്ടിയതെന്ന് പോലീസ് പറയുന്നു. റോഡിലൂടെ അമിത വേഗത്തിലാണ് സഞ്ചാരം. പോലീസ് കൈനീട്ടിയാലും നിര്‍ത്തില്ല. നമ്പര് നോക്കി പിടിക്കാമെന്ന് കരുതിയാല് ഒന്നുകില് നമ്പറുണ്ടാകില്ല. അല്ലെങ്കില് നമ്പര് മാറ്റമായിരിക്കും.\nഇത്തരത്തില് തങ്ങളുടെ ശ്രദ്ധയില്‍പ്പെട്ട ബൈക്കുകള് കാഞ്ഞങ്ങാട്ടുമാത്രം പത്തിലേറെ വരുമെന്ന് ഹൊസ്ദുര്‍ഗ് പോലീസ് പറഞ്ഞു. ജാബിറിനെ അറസ്റ്റു ചെയ്ത് ജാമ്യത്തില് വിട്ടു. ബൈക്ക് ഹൊസ്ദുര്‍ഗ് ഒന്നാംക്ലാസ് ജുഡീഷ്യല് മജിസ്ട്രേറ്റ് കോടതിയില് ഹാജരാക്കി.\nജാബിറിന്റെ മാതാവിന്റെ പേരിലാണ് ആര്.സി.യെന്ന് പോലീസ് പറഞ്ഞു. ആര്.സി.യും ലൈസന്‍സും സസ്‌പെന്‍ഡ് ചെയ്യാന് മോട്ടോര് വാഹനവകുപ്പിനോട് ആവശ്യപ്പെട്ടിട്ടുണ്ടെന്ന് ഹൊസ്ദുര്‍ഗ് എസ്.ഐ. കെ.പി.സതീഷ് പറഞ്ഞു.


പ്രവാസ യാത്രയിലൂടെ: ഗള്‍ഫ് ന്യൂസ്\nPosted by അഡ്വ. സക്കീന at 8:41 AM\nഅനില്‍ശ്രീ... August 8, 2010 at 11:13 AM\n1998 നവംബര് മാസം ഓര്‍മ വന്നു. അന്നു രാവിലെകളീല് ഇതായിരുന്നു പ്രധാന പണി., അവസാനം ക്ളാസിഫൈഡില് നിന്നു തന്നെ ഒരു ജോലി ശരിയായി.. ഇന്നും ആ പേപ്പര് ഇവിടെ എവിടെയോ ഇരുപ്പുണ്ട്... ഇപ്പോഴും ഗള്‍ഫ് ന്യൂസ് നോക്കുന്നു,.,, ക്ലാസിഫൈഡ് മാറി, അപ്പോയ്ന്റ്മെന്റ് ആയി എന്നു മാത്രം ..(തൊലി വെളുത്തിട്ടല്ല.. നമുക്കു പറ്റിയതും ആപ്പോയ്ന്റ്മെന്റില് വരാറുണ്ട് കേട്ടോ...)\nJidhu Jose August 9, 2010 at 4:43 AM\nകരീം മാഷ് August 12, 2010 at 9:42 AM\nഞാന് ക്ലാസിഫൈഡ്സ് തുറന്നു. ആദ്യം കിട്ടിയത് ഹൗസ് മെയ്ഡ്, ഡ്രൈവറ് പേജ്. വലിച്ചെറിയാന് തോന്നി.\nഹൗസ് മെയ്ഡ്, ഡ്രൈവറ് ജോലി ഇത്ര മോശപെട്ട ജോലിയാണോ ??


Kavya Madhavan says I lost my confidence after short break - Malayalam Filmibeat\nസിനിമയിലേക്ക് തിരിച്ചുവരാന് കഴിയുമെന്ന് കരുതിയില്ലെന്ന് കാവ്യ\n| Updated: Sunday, January 25, 2015, 12:16 [IST]\nകൊച്ചി: മലയാള സിനിമയിലേക്ക് ഒരിക്കലും തിരിച്ചെത്താന് കഴിയുമെന്ന് കരുതിയതല്ലെന്ന് കാവ്യ മാധവന്. ഒരുവര്‍ഷത്തോളം നീണ്ട ഇടവേളയ്ക്കുശേഷം സജി സുരേന്ദ്രന്റെ ഷീ ടാക്‌സിയില് അഭിനയിച്ചശേഷം ഒരു ദേശീയ മാധ്യമത്തിന് നല്‍കിയ അഭിമുഖത്തിലാണ് കാവ്യ മനസുതുറന്നത്. സിനിമകള്‍ക്കിടയിലെ ഇടവേള തന്റെ ആത്മവിശ്വാസം ഇല്ലാതാക്കിയിരുന്നതായി കാവ്യ പറഞ്ഞു.\nനീണ്ട ഇടവേളയ്ക്കുശേഷം ക്യാമറയ്ക്കു മുന്നിലെത്തിയപ്പോള് താന് ആത്മവിശ്വാസം നഷ്ടപ്പെട്ട ഒരാളായിരുന്നു. എന്നാല്, സിനിമയുമായി വേഗത്തില് ഇണങ്ങാന് തനിക്ക് സാധിച്ചെന്ന് കാവ്യ പറഞ്ഞു. അഞ്ചുവയസുമുതല് ക്യാമറയ്ക്കുമുന്നില് നിന്നതുകൊണ്ടാകണം തനിക്ക് എളുപ്പം സിനിമയുമായി പൊരുത്തപ്പെടാന് കഴിഞ്ഞതെന്നും കാവ്യ പറയുന്നു.\nആശങ്കയും ഭയവുമായിരുന്നു തന്റെ ആത്മവിശ്വാസം ഇല്ലാതാക്കിയത്. എന്നാല് ഷീ ടാക്‌സിയിലെ ഡ്രൈവറായി എളുപ്പത്തില് തന്നെ തിരിച്ചെത്താന് കഴിഞ്ഞെന്നും നടി വ്യക്തമാക്കി. ആഷിഖ് അബുവിന്റെ ഗൗരിയിലെ കഥാപാത്രം അവതരിപ്പിച്ചശേഷം ഒരു വര്‍ഷത്തോളം സിനിമയില് നിന്നും കാവ്യ വിട്ടുനിന്നിരുന്നു. ഇതിനുശേഷമാണ് സജി സുരേന്ദ്രന് സംവിധാനം ചെയ്ത ഷീ ടാക്‌സിയില് ഡ്രൈവറായി വേഷമിട്ടത്.\nപത്താംക്ലാസില് തോറ്റശേഷം ഡ്രൈവറായ യുവതിയുടെ കഥയാണ് സിനിമ പറയുന്നത്. ഇതിന് പിന്നാലെ ചാനല് പ്രവര്‍ത്തകയായി ആകാശവാണി എന്ന ചിത്രത്തിലും കാവ്യ നായികയായി ഖായിസ് മിലന് ആണ് സംവിധാനം. രണ്ടു ചിത്രങ്ങളും സ്ത്രീ പ്രാധാന്യമുള്ള സിനിമയായതിനാല് കാവ്യ ഇരുകൈയ്യും നീട്ടി ഓഫര് സ്വീകരിക്കുകയായിരുന്നു.\nRead more about: kavya madhavan movie malayalam she taxi interview കാവ്യ മാധവന് സിനിമ ഷി ടാക്‌സി അഭിമുഖം\nKavya Madhavan says I lost my confidence after short break


ഇനി ഹൈബ്രിഡ് സാങ്കേതികവിദ്യയും; പുതിയ ബി‌എം‌ഡബ്ല്യു6സീരീസ് ജിടി വിപണിയിൽ - Malayalam DriveSpark\n33 min ago നീണ്ട കാത്തിരിപ്പിന് ഒടുവിൽ പുത്തൻ ഹോണ്ട സിറ്റി എത്തി, പ്രാരംഭ വില 10.89 ലക്ഷം രൂപ\nഇനി ഹൈബ്രിഡ് സാങ്കേതികവിദ്യയും; പുതിയ ബി‌എം‌ഡബ്ല്യു6സീരീസ് ജിടി വിപണിയിൽ\nPublished: Wednesday, May 27, 2020, 16:51 [IST]\nബിഎംഡബ്ല്യു ഇന്ത്യ6സീരീസ് ഗ്രാൻ ടൂറിസ്മോയെ പ്രാദേശികമായി 2018-ലാണ് അവതരിപ്പിക്കുന്നത്. നിലവിൽ മൂന്ന് വകഭേദങ്ങളിലാണ് അത്യാഢംബര സെഡാൻ വിപണിയിൽ എത്തുന്നത്. 64.90 ലക്ഷം മുതൽ 5.89 ലക്ഷം രൂപ വരെയാണ് ഗ്രാൻ ടൂറിസ്മോയ്ക്കായി മുടക്കേണ്ട എക്സ്ഷോറൂം വില.\nകാലക്രമേണ അമേരിക്ക പോലുള്ള വിപണികളിലെ6സീരീസ് നിർത്താൻ ബിഎംഡബ്ല്യു തീരുമാനിച്ചുവെങ്കിലും ഇത് ഇന്ത്യയിൽ വിൽപ്പന തുടരുകയാണ്. അതിനു കാരണം രാജ്യത്തു നിന്ന് ലഭിച്ച സ്വീകാര്യത തന്നെയാണ്.\n6 സീരീസ് ഗ്രാൻ ടൂറിസ്മോയ്ക്ക് എക്സ്റ്റീരിയർ, ഇന്റീരിയർ റിവിഷനുകൾ ഉൾക്കൊള്ളുന്ന ഒരു പരിഷ്ക്കരണമാണിപ്പോൾ ലഭിച്ചിരിക്കുന്നത്. ഇത് ഈ വർഷാവസാനം അല്ലെങ്കിൽ അടുത്ത വർഷം ഇന്ത്യയിൽ സമാരംഭിക്കാം.\nMOST READ: ഒക്ടാവിയ RS 245 വാങ്ങാന് ആഗ്രഹിക്കുന്നവര്‍ക്ക് സുവര്‍ണാവസരമൊരുക്കി സ്‌കോഡ\n6 സീരീസ് ജിടിക്ക് ഒരു വിചിത്രമായ സ്റ്റൈലിംഗാണ് ലഭിക്കുന്നത്. അതോടൊപ്പം ചരിഞ്ഞ കൂപ്പെ പോലുള്ള മേൽക്കൂരയും ഉൾക്കൊള്ളുന്നു. മൂന്ന് മീറ്ററിൽ കൂടുതൽ വീൽബേസ് നീളത്തിൽ അനുപാതങ്ങൾ മാറ്റമില്ലാതെ നിലനിർത്താൻ ബിഎംഡബ്ല്യു ശ്രമിച്ചിട്ടുണ്ട്.\nഅതോടൊപ്പം പരിഷ്ക്കരിച്ച കിഡ്‌നി ഗ്രില്ലും ഹെഡ്‌ലാമ്പുകളും, പുനർരൂപകൽപ്പന ചെയ്‌ത ഫ്രണ്ട്, റിയർ ആപ്രോണുകളും പുതിയ നവീകരണത്തിൽ ലഭിക്കുന്നു. ഫ്രെയിംലെസ് വിൻ‌ഡോകൾ, വലിയ ടെയിൽ‌ഗേറ്റ്, 120 കിലോമീറ്ററിൽ കൂടുതൽ വേഗതയിൽ സ്വപ്രേരിതമായി ഉയരുന്ന പിൻ സ്‌പോയ്‌ലർ എന്നിവ വാഹനത്തിൽ നിങ്ങൾ‌ക്ക് കാണാൻ കഴിയും.\nMOST READ: ഇന്ത്യൻ ഇലക്‌ട്രിക് നിരയിലേക്ക് സ്കോഡയും, അവതരണം ഉടനില്ല\nഇരിപ്പിടങ്ങളുടെ ക്രമീകരണത്തെ ആശ്രയിച്ച് ബൂട്ട്സ്പേസ് ശേഷി 600 മുതൽ 1000 ലിറ്റർ വരെയാണ്. ട്രപസോയിഡൽ എക്‌സ്‌ഹോസ്റ്റ് പൈപ്പുകൾ ഉൾപ്പെടെ പുതിയ ഡിസൈൻ ഘടകങ്ങൾ എം-സ്‌പോർട്ട് പാക്കേജ് പ്രവർത്തനക്ഷമമാക്കുന്നു.\nഡ്യുവൽ 12.3 ഇഞ്ച് ഇൻഫോടെയ്ൻമെന്റ് സ്‌ക്രീനുകൾ, ബിഎംഡബ്ല്യു ലൈവ് കോക്ക്പിറ്റ് പ്രൊഫഷണൽ, മൗണ്ടഡ് കൺട്രോളുകളുള്ള ലെതർ പൊതിഞ്ഞ സ്റ്റിയറിംഗ് വീൽ, സെന്റർ കൺസോളിലെ പുതിയ ബട്ടണുകൾ, ഇലക്ട്രിക്കലായി ക്രമീകരിക്കാവുന്ന ഫ്രണ്ട് സീറ്റുകൾ എന്നിവയുൾപ്പെടെ സവിശേഷതകൾ6സീരീസ് ജിടിയിൽ വാഗ്‌ദാനം ചെയ്യുന്നു.\nMOST READ: കോമ്പസ് ഫെയ്‌സ്‌ലിഫ്റ്റിനെ അവതരിപ്പിക്കുന്ന തീയതി പുറത്തുവിട്ട് ജീപ്പ്\nഓപ്ഷനായി 2021 ബിഎംഡബ്ല്യു6സീരീസ് ഗ്രാൻ ടൂറിസ്മോയ്ക്ക് നാല് സോൺ ക്ലൈമറ്റ് കൺട്രോൾ, പനോരമിക് ഗ്ലാസ് മേൽക്കൂര, ബോവേഴ്സ് വിൽക്കിൻസ് ഓഡിയോ, ആംബിയന്റ് ലൈറ്റിംഗ്, വ്യത്യസ്ത ഇന്റീരിയർ ട്രിം മുതലായവ ഉണ്ടായിരിക്കും. പുതിയ സെഡാനിലെ പ്രധാന പരിഷ്ക്കരണം ഹൈബ്രിഡ് എഞ്ചിന്റെ സാന്നിധ്യമാണ്.\n48 V മൈൽഡ് ഹൈബ്രിഡ് സംവിധാനം ഇന്ത്യയിലും എത്തുമെന്നാണ് പ്രതീക്ഷിക്കുന്നത്. 2.0 ലിറ്റർ ഇൻലൈൻ നാല് സിലിണ്ടർ പെട്രോൾ എഞ്ചിൻ 258 bhp കരുത്തും 400 Nm torque ഉം വികസിപ്പിക്കുമ്പോൾ 2.0 ലിറ്റർ ഡീസൽ 190 bhp പവറും 400 Nm torque ഉം ഉത്പാദിപ്പിക്കാൻ ശേഷിയുള്ളതാണ്.\nBMW6Series GT Revealed With Mild Hybrid Engine. Read in Malayalam\nStory first published: Wednesday, May 27, 2020, 16:51 [IST]


ഐ.സി.എ.ആര് പ്രവേശന പരീക്ഷ: രജിസ്‌ട്രേഷന് ആരംഭിച്ചു – Byline News Kelakam | kerala Latest news | Kannur\nഐ.സി.എ.ആര് പ്രവേശന പരീക്ഷ: രജിസ്‌ട്രേഷന് ആരംഭിച്ചു\nഇന്ത്യന് കൗണ്‍സില് ഓഫ് അഗ്രികള്‍ച്ചറല് റിസര്‍ച്ചിന്റെ (ഐ.സി.എ.ആര്) കീഴിലുള്ള കാര്‍ഷിക സര്‍വകലാശാലകളിലെ യു.ജി, പി.ജി, പി.എച്ച്‌ഡി പ്രവേശനത്തിനുള്ള ഐ.സി.എ.ആര് പരീക്ഷയ്ക്കുള്ള രജിസ്‌ട്രേഷന് ആരംഭിച്ചു. നാഷണല് ടെസ്റ്റിങ് ഏജന്‍സിയാണ് (എന്.ടി.എ) പരീക്ഷ നടത്തുന്നത്. https://icar.nta.nic.in എന്ന വെബ്‌സൈറ്റിലൂടെയാണ് അപേക്ഷ സമര്‍പ്പിക്കേണ്ടത്.\nഎന്.ടി.എ നടത്തുന്ന രണ്ടാമത്തെ ഐ.സി.ആര് പരീക്ഷയാണിത്. ആള് ഇന്ത്യന് എന്‍ട്രന്‍സ് എക്‌സാമിനേഷന് ഇന് അഗ്രികള്‍ച്ചര് (എ.ഐ.ഇ.ഇ.എ) എന്നും അറിയപ്പെടുന്ന ഈ പരീക്ഷയില് ലഭിക്കുന്ന മാര്‍ക്കാണ് വിവിധ സര്‍വകലാശാലകളിലെ പ്രവേശനത്തിനായി പരിഗണിക്കുന്നത്.\nഅപേക്ഷകര് തിരഞ്ഞെടുക്കുന്ന വിഷയത്തില് നിന്നാണ് ചോദ്യങ്ങള് വരുക. കുറഞ്ഞത് മൂന്നു വിഷയങ്ങള് തിരഞ്ഞെടുക്കണം. മള്‍ട്ടിപ്പിള് ചോയ്‌സ് രീതിയിലുള്ള 50 ചോദ്യങ്ങളടങ്ങിയതാണ് പരീക്ഷ. മാര്‍ച്ച് 31 വരെ അപേക്ഷ സമര്‍പ്പിക്കാം. ഏപ്രില് 25 മുതല് മേയ് രണ്ടുവരെ അപേക്ഷയില് തിരുത്തലുകള് വരുത്താം. ജൂണ് 15-നാണ് പരീക്ഷ നടക്കുക.\nഅവരോടു ജാതി ചോദിച്ചില്ല, മതം ചോദിച്ചില്ല, പൗരത്വം ചോദിച്ചില്ല; ചോദിച്ചത് ഇത്രമാത്രം, തലചായ്ക്കാന് ഒരു ഇടമുണ്ടോ? വൈറലായി മുഖ്യമന്ത്രിയുടെ വാക്കുകള്\nസൂര്യതാപം: അപകടംകുറയ്ക്കാന് പദ്ധതിയുമായി ദുരന്തനിവാരണ വകുപ്പ്


ഇത് ദൃശ്യത്തിലെ കുട്ടി അനുമോളല്ല; മലയാളത്തിലെ ഭാവി നായിക; ബ്ലാക്ക് ഡ്രെസ്സിൽ അതീവഗ്ലാമറസ് ഫോട്ടോഷൂട്ടുമായി എസ്തർ അനിൽ..!! - Skylark Pictures\nഇത് ദൃശ്യത്തിലെ കുട്ടി അനുമോളല്ല; മലയാളത്തിലെ ഭാവി നായിക; ബ്ലാക്ക് ഡ്രെസ്സിൽ അതീവഗ്ലാമറസ് ഫോട്ടോഷൂട്ടുമായി എസ്തർ അനിൽ..!!\nഅജി ജോണ് സംവിധാനം ചെയ്ത മലയാള ചിത്രമായ നല്ലവന് എന്ന ചിത്രത്തിലൂടെ ബാലതാരമായാണ് അഭിനയരംഗത്തേക്ക് വന്ന എസ്തര് അനില് ജീത്തു ജോസഫ് ചിത്രം ദൃശ്യത്തിലൂടെ ശ്രദ്ധിക്കപ്പെട്ടു.ദൃശ്യം സിനിമയിലെ തകർപ്പൻ പ്രകടനത്തിലൂടെ മലയാളികളുടെ മനസ്സിൽ സ്ഥാനം നേടിയ കൊച്ചു മിടുക്കിയാണ് എസ്തർ അനിൽ. നിരവധി സിനിമകളിൽ ബാലതാരമായി അഭിനയിച്ച് കഴിവ് തെളിയിച്ചുകൊണ്ടാണ് എസ്തർ ദൃശ്യത്തിലേക്ക് വരുന്നത്.\nദൃശ്യത്തിന് ശേഷം എസ്തർ മലയാള സിനിമ മേഖലയിൽ മാത്രമല്ല തെന്നിന്ത്യൻ സിനിമയിൽ ചുവടുവെക്കുകയും ചെയ്തു. ദൃശ്യത്തിന്റെ തമിഴ്, തെലുങ്ക് റീമേക്കുകളിൽ എസ്ഥേർ അഭിനയിച്ചു. ഒടുവിൽ ദൃശ്യത്തിന്റെ രണ്ടാം ഭാഗത്തിലും അഭിനയിച്ച് ഒരുപാട് ആരാധകരെ സ്വന്തമാക്കി മുന്നേറി കൊണ്ടിരിക്കുകയാണ്. എസ്തർ സിനിമയിൽ മാത്രമല്ല പലപ്പോഴും ഓൺലൈൻ പ്ലാറ്റുഫോമുകളിലും ചർച്ചയായി നിറഞ്ഞു നിൽക്കുന്ന താരമാണ്. എസ്തേറിന്റെ പുതിയ ഫോട്ടോഷൂട്ടിലെ ചിത്രങ്ങളാണ് ഇപ്പോൾ ആരാധകർ ഏറ്റെടുക്കുന്നത്. അതീവഗ്ലാമറസ് ഫോട്ടോഷൂട്ടുമായി നടി എസ്തർ അനിൽ. കറുപ്പണിഞ്ഞ് അൾട്രാ ഗ്ലാമറസ് ആയാണ് നടി ചിത്രങ്ങളില് പ്രത്യക്ഷപ്പെടുന്നത്.\nലോക്ഡൗണ് കാലത്ത് വിര്‍ച്വല് ഫോട്ടോഷൂട്ടുമായി എസ്തര് അനില് എത്തിയിരുന്നു. ഇപ്പോൾ ബാലതാരം എന്ന ലേബൽ വിട്ടു നായികയാവാൻ തയ്യാറെടുത്തുകൊണ്ടിരിക്കുന്നു. കൂടാതെ ഫ്ലവേഴ്സ് ചാനലിലെ ജനപ്രിയ പരിപാടിയായ ടോപ് സിംഗർ എന്ന റിയാലിറ്റി ഷോയിൽ അവതരികയായും പ്രവർത്തിച്ചിട്ടുണ്ട്. എസ്തറിന്റെ ഫോട്ടോഷൂട്ട് ചിത്രങ്ങളെല്ലാം പ്രേക്ഷകരുടെ ഇടയിൽ ഏറെ ശ്രദ്ധ നേടാറുണ്ട്. ഈയിടെ ഫോട്ടോഷൂട്ട് നടക്കുന്ന സമയത്ത് പറ്റിയ ചില ചെറിയ അബദ്ധങ്ങളെ കുറിച്ച് നടി വിവരിക്കുകയുണ്ടായി. ഷൂട്ട് കഴിഞ്ഞ് തളര്‍ന്നിരിക്കുന്നതും സാരി ഉടുത്ത് ഷൂട്ടിനായി നില്‍ക്കുമ്പോള് വീഴാന് പോയ അനുഭവവമുൊക്കെ ചെറിയൊരു വിഡിയോയിലൂടെ നടി പ്രേക്ഷകർക്കായും പങ്കുവച്ചു. വിഡിയോയ്ക്കൊപ്പം രസകരമായൊരു കുറിപ്പും എസ്തർ എഴുതി.\n‘ഇത് മുഴുവന് തീര്‍ന്നപ്പോഴേക്കും ഞാന് ശരിക്കും ക്ഷീണിച്ചു പോയിരുന്നു (സത്യത്തില് തുടക്കം തൊട്ടേ ഞാന് അങ്ങനെയായിരുന്നു) പിന്നെയിതാ ഷൂസ് ധരിച്ച് ചില് ചെയ്യുന്ന ഞാന്, സാരിയുടുത്ത് മറിഞ്ഞ് വീഴാന് പോകുന്ന ഞാന്, അതും രണ്ട് തവണ. പിന്നെ ലഹങ്കയിലും ഇതാ വീഴാന് പോകുന്നു.’ ‘ഇതില് നിന്നെല്ലാം നിങ്ങള്‍ക്ക് എന്ത് മനസ്സിലാക്കാം, എന്നെ കൊണ്ട് ഇതുപോലുള്ള വസ്ത്രങ്ങള് ധരിച്ച് നടക്കാന് പറ്റില്ല എന്ന് തന്നെ.’–എസ്തർ പറഞ്ഞു. മലയാളത്തില് ദൃശ്യം 2വിലായിരുന്നു എസ്തര് അനില് അവസാനമായെത്തിയത്. ചിത്രത്തിന്റെ തെലുങ്ക് പതിപ്പിലും നടി തന്നെയാണ് അഭിനയിക്കുക. ദൃശ്യം2തെലുങ്ക് പതിപ്പിന്റെ ചിത്രീകരണം കഴിഞ്ഞ ആഴ്ച പൂർത്തിയായിരുന്നു.\nകെപിഎസി ലളിത ചേച്ചിക്ക് ഇതെന്തുപറ്റി? പുതിയ ചിത്രം കണ്ട് അസുഖമാണോ എന്ന സംശയത്തോടെ ആരാധകർ..സംഭവം ഇങ്ങനെ !!\nസാരിയിൽ തന്റെ വശ്യസൗന്ദര്യം കാണിച്ച് ഗപ്പിയിലെ ആമിന; നന്ദന വർമയുടെ പുത്തൻ ഫോട്ടോഷൂട്ടിന്റെ കൂടുതൽ ഫോട്ടോസ് പുറത്ത് [PHOTOS] !!


വ്യാജരേഖ കേസ്; മുന് ഡിജിപി സെന്‍കുമാറിന്റെ അറസ്റ്റ് തടഞ്ഞ് ഹൈക്കോടതി; സമന്‍സ് നല്‍കരുതെന്ന് ഉത്തരവ് – Chandrika Daily\nBy chandrika Wednesday August 30, 2017 15:55 pm\nവ്യാജരേഖ കേസ്; മുന് ഡിജിപി സെന്‍കുമാറിന്റെ അറസ്റ്റ് തടഞ്ഞ് ഹൈക്കോടതി; സമന്‍സ് നല്‍കരുതെന്ന് ഉത്തരവ്\nകൊച്ചി: എട്ടുമാസം അവധിയെടുത്ത കാലത്തെ മുഴുവന് വേതനവും ലഭ്യമാക്കാനായി വ്യാജരേഖ ചമച്ചെന്ന കേസില് മുന് ഡിജിപി ടി.പി.സെന്‍കുമാറിന്റെ അറസ്റ്റ് ഹൈക്കോടതി തടഞ്ഞു. അടുത്തമാസം 14 വരെ സെന്‍കുമാറിനെ…\nകൊച്ചി: എട്ടുമാസം അവധിയെടുത്ത കാലത്തെ മുഴുവന് വേതനവും ലഭ്യമാക്കാനായി വ്യാജരേഖ ചമച്ചെന്ന കേസില് മുന് ഡിജിപി ടി.പി.സെന്‍കുമാറിന്റെ അറസ്റ്റ് ഹൈക്കോടതി തടഞ്ഞു. അടുത്തമാസം 14 വരെ സെന്‍കുമാറിനെ അറസ്റ്റ് ചെയ്യരുതെന്ന് കോടതി പൊലീസിനു നിര്‍ദേശം നല്‍കി. സെന്‍കുമാറിന് സമന്‍സ് നല്‍കരുതെന്നാണ് ഹൈക്കോടതി ഉത്തരവ്. കേസ് റദ്ദാക്കണമെന്ന ഹര്‍ജിയിലാണ് ഹൈക്കോടതിയുടെ നടപടി.\nവ്യാജരേഖകള് ചമച്ച് ശമ്പളം കൈപ്പറ്റിയെന്ന പരാതിയില് മുന് ഡിജിപിക്കെതിരെ പൊലീസ് ജാമ്യമില്ലാ വകുപ്പ് പ്രകാരമാണ് കേസെടുത്തിരിക്കുന്നത്. കന്റോണ്‍മെന്റ് അസിസ്റ്റന്റ് കമ്മീഷണര്‍ക്കാണ് കേസിന്റെ അന്വേഷണ ചുമതല. വ്യാജ ചികിത്സാരേഖയുണ്ടാക്കി ശമ്പളം കൈപ്പറ്റിയെന്നാണ് കേസ്. തിരുവനന്തപുരം മ്യൂസിയം പൊലീസാണ് കേസെടുത്തിരിക്കുന്നത്.\nനേരത്തെ വിജിലന്‍സ് അന്വേഷിച്ച ശേഷം കേസെടുക്കാനാവില്ലെന്ന് ചൂണ്ടിക്കാട്ടി ഫയല് മടക്കിയിരുന്നു. വിജിലന്‍സിന്റെ അധികാര പരിധിയില് നിന്ന് കേസെടുക്കാനാവില്ല എന്നാണ് ഡിജിപി ഫയലില് കുറിച്ചത്. എന്നാല് വ്യാജരേഖ ചമച്ചുവെന്ന് വിജിലന്‍സ് കണ്ടെത്തിയിരുന്നു. കേസ് പൊലീസിന് കൈമാറണമെന്നും പറഞ്ഞിരുന്നു. അര്‍ദ്ധ ശമ്പള വ്യവസ്ഥയില് സെന്‍കുമാര് എടുത്ത ലീവ് പിന്നീട് സര്‍ട്ടിഫിക്കെറ്റ് ഹാജരാക്കി മുഴുവന് ശമ്പളവും കൈപ്പറ്റിയെന്നാണ് കേസ്.


aishas interrogation continues | ഐഷ സുൽത്താനയുടെ ചോദ്യം ചെയ്യൽ കവരത്തി പൊലീസ് ആസ്ഥാനത്ത് തുടരുന്നു; നടപടി ഉന്നത ഉദ്യോഗസ്ഥരുടെ സാന്നിദ്ധ്യത്തിൽ; അറസ്റ്റിലേക്ക് കടന്നാൽ താൽക്കാലിക ജാമ്യം അനുവദിക്കും; കേരള ഹൈക്കോടതിയുടെ പരിധിയിൽ നിന്ന് ലക്ഷദ്വീപിനെ മാറ്റാൻ അഡ്‌മിനിസ്‌ട്രേറ്ററുടെ ശുപാർശ - MarunadanMalayalee.com\nJune 20, 202107:10 PM IST Permalink\nകവരത്തി: രാജ്യദ്രോഹക്കുറ്റം ചുമത്തപ്പെട്ട കേസിൽ ചലച്ചിത്ര പ്രവർത്തകയായ ഐഷ സുൽത്താനയുടെ ചോദ്യം ചെയ്യൽ തുടരുന്നു. കവരത്തി പൊലീസ് ആസ്ഥാനത്ത് നടക്കുന്ന ചോദ്യം ചെയ്യൽ ഒന്നരമണിക്കൂർ പിന്നിട്ടു. പൊലീസ് സ്റ്റേഷനിൽ ഹാജരാകാനായിരുന്നു ആദ്യം നോട്ടീസ് നൽകിയിരുന്നത്. പിന്നീട് എസ് പി ഓഫീസിലേക്ക് മാറ്റുകയായിരുന്നു.\nഎന്നാൽ ചോദ്യം ചെയ്യൽ മുതിർന്ന ഉദ്യോഗസ്ഥരുടെ സാന്നിധ്യത്തിൽ നടക്കേണ്ടതുണ്ടെന്ന നിരീക്ഷണത്തെ തുടർന്ന് ഐഷയെ എസ് പി ഓഫീസിലേക്ക് വിളിപ്പിക്കുകയായിരുന്നു. കളക്ടറുടെ നിർദ്ദേശപ്രകാരമാണ് തീരുമാനമെന്നാണ് സൂചന. അഭിഭാഷകനൊപ്പമാണ് ഐഷ ഹാജരായത്.\nഎന്നാൽ ഐഷ സുൽത്താനയക്കെതിരായ രാജ്യദ്രോഹകേസിൽ മുൻകൂർ ജാമ്യം അനുവദിക്കരുതെന്ന് ലക്ഷദ്വീപ് പൊലീസും കോടതിയിൽ നിലപാടറിയിച്ചു. അറസ്റ്റ് ചെയ്യപ്പെടുമെന്ന ആശങ്ക നിലനിൽക്കുന്നില്ലെന്ന് പൊലീസ് ഹർജിയിൽ പറയുന്നു. പ്രാഥമികാന്വേഷണത്തിന്റെ ഭാഗമായാണ് ചോദ്യം ചെയ്യലിന് ഹാജരാകാനാവശ്യപ്പെട്ടത്. ഐഷയ്‌ക്കെതിരെ ചുമത്തിയ വകുപ്പുകൾ നിലനിൽക്കുന്നതാണ്. ക്രിമിനൽ നടപടി ചട്ടം 41 അ പ്രകാരമാണ് നോട്ടീസ് നൽകിയതെന്നും പൊലീസ് വ്യക്തമാക്കിയിരുന്നു. അതുകൊണ്ട് മുൻകൂർ ജാമ്യഹർജി നിലനിൽക്കില്ലെന്നായിരുന്നു പൊലീസ് വാദം. ഇതു പരിഗണിച്ച കോടതി ഉപാധികളും അനുവദിച്ചു . ബയോവെപ്പൺ പരാമർശത്തിൽ ലക്ഷദ്വീപ് പൊലീസ് രജിസ്റ്റർ ചെയ്ത അന്വേഷണവുമായി ഐഷ സുൽത്താന സഹകരിക്കണമെന്ന് തുടർന്ന് ഹൈക്കോടതി ഉത്തരവിടുകയായിരുന്നു.\nഅതേസമയം കേരള ഹൈക്കോടതിയുടെ പരിധിയിൽ നിന്ന് ലക്ഷദ്വീപിനെ മാറ്റാൻ ദ്വീപ് അഡ്‌മിനിസ്ട്രേറ്ററുടെ ശുപാർശ. ദ്വീപിനെ കർണ്ണാടക ഹൈക്കോടതിയുടെ കീഴിലേക്ക് മാറ്റാനുള്ള ശുപാർശയാണ് പ്രഫുൽ ഖോഡ പട്ടേൽ മുന്നോട്ടുവെച്ചിരിക്കുന്നത്. കേരളവും ദ്വീപും തമ്മിലുള്ള ബന്ധം പൂർണ്ണമായും ഇല്ലാതാക്കുക എന്ന ലക്ഷ്യമാണ് ദ്വീപ് ഭരണകൂടത്തിന്റേത്. നേരത്തെ ചരക്കസേവന നടപടികൾ ബേപ്പൂരിൽ നിന്നും മംഗലാപുരത്തേക്ക് മാറ്റാനുള്ള നടപടികളിലേക്കും ഭരണകൂടം കടന്നിരുന്നു. ഭരണപരിഷ്‌കാരങ്ങൾ തുടരും എന്ന സൂചനയാണ് ദ്വീപിനെ കർണ്ണാടക ഹൈക്കോടതിയുടെ പരിധിയിലിൽ ഉൾപ്പെടുന്നതുകൊണ്ട് ഉദ്ദേശിക്കുന്നതെന്ന് വേണം കരുതാൻ.


പൂർണമായും വീട്ടുകാർ ആലോചിച്ച് നടത്തുന്ന കല്യാണമാണ്; ആവീട്ടിലേക്ക് കയറിച്ചെല്ലുന്നത് എന്റെ ഭാഗ്യമാണ്; ഹെയ്‌ദി സാദിയ - OMF Media Live\nWedding പൂർണമായും വീട്ടുകാർ ആലോചിച്ച് നടത്തുന്ന കല്യാണമാണ്; ആവീട്ടിലേക്ക് കയറിച്ചെല്ലുന്നത് എന്റെ ഭാഗ്യമാണ്; ഹെയ്‌ദി സാദിയ\nകേരളത്തിലെ ആദ്യ ട്രാൻസ്ജെൻഡർ ജേർണലിസ്റ്റ് ഹെയ്‌ദിയുടെ വിവാഹമാണ്, അഥർവാണ് വരൻ. വനിത ഓൺലൈനിന് നൽകിയ അഭിമുഖത്തിലാണ് ഇതേപ്പറ്റി ഹെയ്‌ദി ഇതിനെ പറ്റി സംസാരിക്കുന്നത്. പൂർണമായും വീട്ടുകാർ നടത്തുന്ന വിവാഹമാണ്, എന്നെ മരുമകളായി സ്വീകരിച്ചു കഴിഞ്ഞു അവർ എന്നും ഹെയ്‌ദി കൂട്ടിച്ചേർക്കുന്നു.\nഹെയ്‌ദിയുടെ വാക്കുകളിലേക്ക്, “വിശ്വാസം ഞങ്ങളുടെ മനസിലാണ്. അതു കൊണ്ട് തന്നെയാണ് വിവാഹം സ്പെഷ്യൽ മാര്യേജ് ആക്റ്റ് പ്രകാരം ആയിരിക്കും എന്ന് മുൻകൂട്ടി നിശ്ചയിച്ചത്. പിന്നെ വിവാഹം ജനുവരി 26ന് തന്നെയാക്കിയതിൽ മറ്റൊരു ഉദ്ദേശ്യം കൂടിയുണ്ട്. റിപ്പബ്ലിക് ഡേ കൂടിയായ അന്നു ഞങ്ങളുടെ ഈ ഒരുമിക്കലിലൂടെ മതമൈത്രിയുടെ സന്ദേശം കൂടി നൽകുന്നുണ്ട്. എന്റെ അമ്മ രഞ്ജു രഞ്ജിമാരുടെ ആശീർവാദത്തോടു കൂടിയാണ് ഞാൻ അഥർവിന്റെ കൈപിടിക്കുന്നത്. ഈ ആലോചന കൊണ്ടു വന്നതും അമ്മയാണ്. അടുത്തറിഞ്ഞപ്പോൾ എനിക്കും നൂറുവട്ടം സമ്മതം. അഥർവിന്റെ അച്ഛൻ മോഹനനും അമ്മ ലതികയും ഞങ്ങളുടെ വിവാഹത്തിൽ സാക്ഷിയാകും. പൂർണമായും കുടുംബങ്ങൾ ആലോചിച്ചു നടത്തുന്ന വിവാഹമാണിത്.\nപൂർണമായും അവർ എന്ന മരുമകളായി അംഗീകരിച്ചു കഴിഞ്ഞു. ഹരിപ്പാടുള്ള അവരുടെ കുടുംബത്തിലേക്ക് കയറിച്ചെല്ലുന്നത് ഭാഗ്യമായി ഞാൻ കരുതുന്നു. എറണാകുളത്തെ എൻഎസ്എസ് കരയോഗം ഹാളിൽ വച്ചാണ് വിവാഹം. കരയോഗം സൗജന്യമായാണ് വിവാഹ വേദിയും ഓഡിറ്റോറിയവും ഞങ്ങൾക്ക് നൽകിയിരിക്കുന്നത്. വിവാഹ ആലോചന തൊട്ട് വിവാഹം വരെയുള്ള കാലം ഞങ്ങൾക്ക് ഒന്നാന്തരം പ്രണകാലം കൂടിയായിരുന്നു. ട്രാൻസ്ജെൻഡർ കമ്മ്യൂണിറ്റിയിൽ നടക്കുന്ന ഒത്തുചേരലുകൾ തന്നൊയായിരുന്നു ഞങ്ങളുടെ പ്രണയ പശ്ചാത്തലങ്ങൾ. ഇത് ധർമ കല്യാണമാണ് ഇതെന്ന മട്ടിൽ ചിലർ പറഞ്ഞു പരത്തുന്നുണ്ട്. ഞങ്ങളാൽ ആകും വിധം എല്ലാ നിറവോടും കൂടിയാണ് എന്റെ അമ്മമാർ ഈ വിവാഹം നടത്തുന്നത്.\nട്രാൻസ്ജെൻഡർ കല്യാണങ്ങള് കണ്ട് ഹാലിളകുന്നവർ ആദ്യം ചോദിക്കുന്നത് കുഞ്ഞുങ്ങളുണ്ടാകുമോ? എന്നാണ്. ആ ചോദ്യങ്ങളുമായി എന്തായാലും ഞങ്ങളുടെ നേർക്ക് വരേണ്ട. സാധാരണ കല്യാണങ്ങൾ കണ്ടിട്ട് അവർക്കൊക്കെ കുഞ്ഞുണ്ടാകുമോ പ്രശ്നങ്ങളുണ്ടോ എന്ന് ചോദിച്ച് ആരും വരാറില്ലല്ലോ. സാധാരണ ദമ്പതിമാർക്ക് കുഞ്ഞുങ്ങളുണ്ടാകുമോ എന്ന് പ്രവചിക്കുന്നതോ, സ്പേം കൗണ്ടോ എടുക്കുന്നത് കണ്ടിട്ടില്ല. ഞങ്ങളെയും വെറുതേ വിട്ടേക്കൂ. പിന്നെ കുഞ്ഞിനെ ദത്തെടുക്കുന്നതു പോലെയുള്ള ചോദ്യങ്ങൾക്ക് ഇപ്പോൾ പ്രസക്തിയില്ല. ഭാവിയിൽ ആലോചിച്ച് തീരുമാനിക്കും. ആവശ്യത്തിന് പക്വതയും കാര്യപ്രാപ്തിയും ഉള്ളവരാണ് ഞങ്ങൾ എന്ന ആത്മവിശ്വാസമുണ്ട്. ബാക്കിയെല്ലാം വരും പോലെ. തിരുവനന്തപുരത്തെ സ്വകാര്യ കമ്പനിയിൽ അക്കൗണ്ടന്റ് ആയി ജോലിചെയ്യുകയാണ് അഥർവ്”\nPrevious articleമാമ്പഴം മോഷ്ടിക്കാന് അഞ്ചടി ഉയരമുള്ള മതില് ചാടിക്കടന്ന കാട്ടാന; വീഡിയോ\nNext articleനിലാവ് പോലുള്ള നിന്നിലെ ആ പുഞ്ചിരി എന്നും നിന്നുടെ മുഖത്ത് നിലനിൽക്കട്ടെ..!


യാത്രകഴിഞ്ഞ് എത്തി നിര്‍ത്തിയിട്ട കാര് നിമിഷങ്ങള്‍ക്കകം കത്തി ചാമ്പലായി; തീപിടിച്ചത് പുത്തന് കാറിന്! അമ്പരപ്പ് വിട്ടുമാറാതെ കുടുംബം, സംഭവം കായംകുളത്ത് - BIGNEWSLIVE | Latest Malayalam News\nയാത്രകഴിഞ്ഞ് എത്തി നിര്‍ത്തിയിട്ട കാര് നിമിഷങ്ങള്‍ക്കകം കത്തി ചാമ്പലായി; തീപിടിച്ചത് പുത്തന് കാറിന്! അമ്പരപ്പ് വിട്ടുമാറാതെ കുടുംബം, സംഭവം കായംകുളത്ത്\nഅഗ്‌നിശമന സേന എത്തി തീ അണയ്ക്കുകയായിരുന്നു.\nകായംകുളം: യാത്ര കഴിഞ്ഞെത്തി നിര്‍ത്തിയിട്ട വാഹനത്തിന് നിമിഷങ്ങള്‍ക്കകം തീപിടിച്ചു. വീട്ടുകാരുടെ കണ്‍മുന്‍പില് വെച്ചാണ് പുത്തന് കാര് അഗ്നിക്കിരയായത്. കഴിഞ്ഞ ദിവസം രാത്രി എംഎസ്എം കോളജിനു സമീപമുള്ള സാബുവിന്റെ കാറിനാണ് തീപിടിച്ചത്. കാറില് പുറത്തു പോയി വന്ന കുടുംബം കാറില് നിന്നും പുറത്തിറങ്ങിയ ഉടനെ മുന്‍വശത്തു നിന്നും തീ ആളിപ്പടരുകയായിരുന്നു.\nതുടര്‍ന്ന് അഗ്‌നിശമന സേന എത്തി തീ അണയ്ക്കുകയായിരുന്നു. എന്നാല് തീ പിടിക്കാന് എന്താണു കാരണമെന്നറിയാതെ അധികൃതരും കുടുംബവും കുഴങ്ങുകയാണ്. രണ്ടു മാസം മുന്‍പ് ഒന്നാം കുറ്റിയില് റോഡരികില് നിര്‍ത്തിയ മറ്റൊരു കാറും സമാനമായ രീതിയില് തീപിടിച്ചു നശിച്ചിരുന്നതായി റിപ്പോര്‍ട്ടുകളുണ്ട്. യാതൊന്നും സംഭവിക്കാതെ പെട്ടെന്ന് കാര് അഗ്നിഗോളമായതിന്റെ കാരണം കണ്ടെത്താനാകാത്ത അമ്പരപ്പിലാണ് കുടുംബം.\nTags: Car Burn\nകൊടുങ്ങല്ലൂരില് ഓടിക്കൊണ്ടിരുന്ന കാറിന് തീപിടിച്ചു; ഡ്രൈവര് വെന്ത് മരിച്ചു\nകുട്ടികളെ വാഹനത്തില് തനിച്ചാക്കി പോയി; അപ്രതീക്ഷിത തീപിടുത്തത്തില് രണ്ട് കുരുന്നുകള് വെന്തുമരിച്ചു, ദാരുണ സംഭവം അബുദാബിയില്\nവീടിന് മുന്നില് നിര്‍ത്തിയിട്ട കാറ് ‘അഗ്നിഗോളമായി’; പുക ഉയരുന്നത് കണ്ട് ചില്ല് പൊട്ടിച്ച് നോക്കിയപ്പോള് കണ്ടത് ഗൃഹനാഥന്റെ കത്തി കരിഞ്ഞ ശരീരം!\nതീപിടിച്ച് പാഞ്ഞ് വന്ന കാര് പണിപ്പെട്ട് നിര്‍ത്തിയത് പെട്രോള് പമ്പിന് മുന്‍പില്! നെഞ്ചിടിപ്പോടെ പമ്പ് ജീവനക്കാരും പ്രദേശവാസികളും, സംഭവം തൃപ്പൂണിത്തുറയില്\nശ്രീധരന് പിളളയെ അറസ്റ്റ് ചെയ്യാന് ധൈര്യമുണ്ടോ? എംടി രമേശനും പികെ കൃഷ്ണദാസിനും പിന്നാലെ വെല്ലുവിളിയുമായി എഎന് രാധകൃഷ്ണനും\nവിശ്വാസികളുടെ നേതൃത്വം ഏറ്റെടുത്ത് രാഷ്ട്രീയ ലാഭം ഉണ്ടാക്കാന് ബിജെപി ശ്രമിക്കേണ്ട; മുന്നറിയിപ്പ് നല്‍കി ഹിന്ദു പാര്‍ലമെന്റ്\n'കേദാര്‍നാഥ്' ചിത്രം ഹിന്ദുക്കളുടെ വികാരം വ്രണപ്പെടുത്തുന്നു, ലൗവ് ജിഹാദിനെ പ്രോത്സാഹിപ്പിക്കുന്നു; ചിത്രം നിരോധിക്കണമെന്ന് ബിജെപി


കിംഗ്ഫിഷറിന്റെ കൂടുതല് വിമാനങ്ങള് റദ്ദാക്കി\nബ്രെറ്റ്‌ലിയുടെ പന്തില് പരിക്ക്: സച്ചിന് എം.ആര്.ഐ സ്‌കാനിംഗ്\nMonday 20th February 2012 1:14pm\nകിങ്ഫിഷറിന്റെ കൂടുതല് വിമാനങ്ങള് റദ്ദാക്കി\nMonday 20th February 2012 12:45pm\nന്യൂദല്‍ഹി: കിങ്ഫിഷറിന്റെ 20 ഓളം വിമാനങ്ങള് ഇന്നും റദ്ദാക്കി. കിങ്ഫിഷര് സി.ഇ.ഒ സജ്ജയ് അഗര്‍വാളിനോട് ഡി.ജി.സി.ഐയ്ക്ക്(സിവില് വ്യോമയാന ഡയറക്ടറേറ്റ് ജനറല് )മുന്നില് ഹാജരാകാന് പറഞ്ഞതിനു പിന്നാലെയാണ് കിങ്ഫിഷര്\nഇന്നും കൂടുതല് വിമാനസര്‍വ്വീസുകള് റദ്ദാക്കിയത്.\nമുംബൈയില് നിന്നും ബാംഗ്ലൂരില് നിന്നും പോകേണ്ടിയിരുന്ന 30 ഓളം വിമാനങ്ങളാണ് റദ്ദാക്കിയത്. ടിക്കെറ്റുടുത്ത് തയ്യാറായി നിന്ന യാത്രക്കാരെ മുന്‍കൂട്ടി അറിയിക്കാതെയാണ് ഇന്നും വിമാനങ്ങള് റദ്ദാക്കിയത്.\nകിങ്ഫിഷര് സര്‍വ്വീസുകള് നിര്‍ത്തിവെച്ചതിനെ തുടര്‍ന്ന് കൊല്‍ക്കത്ത എയര്‍പോര്‍ട്ട് മാര്‍ച്ച്3വരെ അടച്ചിടും. കിങ്ഫിഷറിന്റെ കീഴിലുള്ള 64 വിമാനങ്ങളിലെ പൈലറ്റുമാര് കഴിഞ്ഞ മൂന്ന് മാസത്തിനുള്ളില് പിരിഞ്ഞുപോയതാണ് ഇപ്പോഴുള്ള പ്രതിസന്ധിക്ക് കാരണമെന്നാണ് അറിയുന്നത്. മറ്റ് തൊഴിലാളികള്‍ക്ക് കഴിഞ്ഞ മൂന്ന് മാസമായി വേതനം നല്‍കിയിട്ടില്ലെന്നും റിപ്പോര്‍ട്ടുണ്ട്.\nദാക്ക, കാഡ്മണ്ടു, ബാംഗ്‌കോക്ക്, കൊലബോ തുടങ്ങിയിടങ്ങളിലേക്കുള്ള സര്‍വ്വീസുകളാണ് ഇന്നലെ നിര്‍ത്തിവെച്ചത്. ഇത്തരമൊരു പ്രതിസന്ധി ഘട്ടത്തില് ഗവണ്‍മെന്റിന്റെ ഭാഗത്തുനിന്ന് നടപടിയുണ്ടാകണമെന്ന് സിവില് ഏവിയേഷന് മിനിസ്റ്റര് അജിത് സിംഗ് അഭിപ്രായപ്പെട്ടു. ആര്. ബി.ഐ മുഖാന്തരമുള്ള സേവനത്തിന് ഗവണ്‍മെന്റ് തയ്യാറാകണമെന്നും അദ്ദേഹം അഭിപ്രായപ്പെട്ടു.\n‘ കിങ്ഫിഷറിന്റെ സാമ്പത്തിക പ്രശ്‌നങ്ങള് എല്ലാവര്‍ക്കും അറിയാം, യാത്രക്കാര്‍ക്ക് സൗകര്യം ചെയ്തു കൊടുക്കുക എന്നതാണ് ഞങ്ങളുടെ പ്രധാന ലക്ഷ്യം എന്നാല് അതിന് സാധിക്കുന്നില്ല. ഡി.ജി.സി.എ ഈ അവസ്ഥ മനസ്സിലാക്കണം’. അദ്ദേഹം വ്യക്തമാക്കി.\nകിങ്ഫിഷറിലെ ജോലിക്കാര്‍ക്ക് വേതനം നല്‍കാത്തതിനെ തുടര്‍ന്ന് കഴിഞ്ഞ കുറച്ചുനാളുകളായി അവര് സമരത്തിലാണ്. കിങ്ഫിഷര് സര്‍വ്വീസുകള് വെട്ടിക്കുറയ്ക്കുന്നതുമായി ബന്ധപ്പെട്ട് റിപ്പോര്‍ട്ട് സമര്‍പ്പിക്കാന് ഡി.ജി.സി.ഐ ആവശ്യപ്പെട്ടിട്ടുണ്ട്. ഇവരുടെ റിപ്പോര്‍ട്ട് ലഭിച്ചതിനുശേഷം മാത്രമേ ലൈസന്‍സ് റദ്ദാക്കുന്നതുള്‍പ്പെടെയുള്ള നടപടികള് ആലോചിക്കുള്ളു. നിയമങ്ങള് അനുശാസിക്കാതെയും യാത്രക്കാരെ മുന്‍കൂട്ടി അറിയിക്കാതെയുമുള്ള കിങ്ഫിഷറിന്റെ നടപടിയില് കടുത്ത വിമര്‍ശനമാണ് ഡി.ജി.സി.എ ഉന്നയിച്ചത്.\nഎന്നാല് പക്ഷി ഇടിച്ചതിനെ തുടര്‍ന്ന് വിമാനങ്ങള് അറ്റകുറ്റപ്പണി നടത്തേണ്ടി വന്നതിനാല് 32 വിമാന സര്‍വീസുകള് മാത്രമാണ് മുടങ്ങിയതെന്നാണ് കമ്പനി നല്‍കിയ വിശദീകരണം. മൂന്നോ നാലോ ദിവസം കൂടി ഈ അവസ്ഥ തുടര്‍ന്നേക്കുമെന്നും കിങ്ഫിഷര് അറിയിച്ചു. കടുത്ത സാമ്പത്തിക പ്രതിസന്ധിയിലകപ്പെട്ടതാണു സര്‍വീസുകള് മുടങ്ങാന് കാരണമെന്ന വാര്‍ത്തകള് കിങ്ഫിഷര് നിഷേധിച്ചു. വിമാന സര്‍വീസുകള് ഒന്നും വെട്ടിക്കുറച്ചിട്ടില്ലെന്നും അപ്രതീക്ഷിതമായ സംഭവങ്ങളെ തുടര്‍ന്നാണ് വിമാന സര്‍വീസുകള് റദ്ദാക്കേണ്ടി വന്നതെന്നുമാണ് കമ്പനി പ്രസ്താവനയില് അറിയിച്ചത്.\nഅതേ സമയം കിംഗ്ഫിഷര് വിമാനകമ്പനിക്കായി പ്രത്യേക സാമ്പത്തിക പാക്കേജ് പ്രഖ്യാപിക്കാനാകില്ലെന്ന് വ്യോമയാനമന്ത്രി അജിത് സിംഗ് വ്യക്തമാക്കി. ബാങ്കുകളോടോ സ്വകാര്യ സംരഭകരോടോ കിംഗ്ഫിഷറിനായി സര്‍ക്കാര് സാമ്പത്തിക സഹായം അഭ്യര്‍ഥിക്കില്ലെന്നും അജിത് സിംഗ് ഡല്‍ഹിയില് മാധ്യമപ്രവര്‍ത്തകരോട് പറഞ്ഞു.


വിവാദങ്ങൾക്കിടെ മറ്റൊരു ദുഃഖ വാർത്തയും അമ്പിളിയെ തേടിയെത്തി; ഹൃദയഭേദകമായ കുറിപ്പുമായി താരം - Ginger Media\nവിവാദങ്ങൾക്കിടെ മറ്റൊരു ദുഃഖ വാർത്തയും അമ്പിളിയെ തേടിയെത്തി; ഹൃദയഭേദകമായ കുറിപ്പുമായി താരം\nനടൻ ആദിത്യന്റെയും നടി അമ്പിളി ദേവിയുടെയും വേർപിരിയലും അതിനുള്ള കാരണങ്ങളുമാണ് ഇപ്പോൾ സോഷ്യൽ മീഡിയയിലെ ചർച്ചായ വിഷയം. ഇരുവർക്കും ഇടയിലെ പ്രശ്‌നങ്ങൾ വലിയ വിവാദങ്ങൾക്കും ചർച്ചകൾക്കും വഴിവച്ചിരിക്കുകയാണ്. ചില ഞെട്ടിക്കുന്ന വെളിപ്പെടുത്തലുകളുമായി അമ്പിളി ദേവി കഴിഞ്ഞ ദിവസം രംഗത്തെത്തിയതോടെയാണ് ഇരുവർക്കുമിടയിൽ പ്രശ്‌നങ്ങൾ പുറംലോകമറിഞ്ഞത്. കുടുംബജീവിതത്തിലെ ചില പൊരുത്തക്കേടുകളെ കുറിച്ചും ആദിത്യന് മറ്റൊരു സ്ത്രീയുമായുള്ള ബന്ധത്തെ കുറിച്ചുമൊക്കെയാണ് അമ്പിളി തുറന്നു പറഞ്ഞത്.\nഇപ്പോഴിതാ, മറ്റൊരു ദുഃഖവാർത്ത പങ്കുവച്ചിരിക്കുകയാണ് അമ്പിളി. തന്റെ ഫേസ്ബുക്ക് പേജിൽ പങ്കുവച്ച കുറിപ്പിലൂടെയാണ് അമ്പിളി ദുഃഖവാർത്ത അറിയിച്ചിരിക്കുന്നത്. വളരെ അടുപ്പമുള്ള കടയച്ഛൻ എന്ന് വിളിക്കപ്പെടുന്ന പ്രിയപ്പെട്ട വ്യക്തിയെ നഷ്ടമായതിൻ്റെ സങ്കടമാണ് അമ്പിളി ദേവി പങ്കുവെച്ചിരിക്കുന്നത്. ‘പ്രണാമം അച്ഛാ, എന്റെ എല്ലാ കാര്യങ്ങൾക്കും കൂടെ നിന്നിരുന്ന,എന്റെ അർജുൻ മോനെ ഞാൻ പ്രസവിച്ചു കിടന്ന സമയത്തും അവനു ഓരോ തവണയും vaccination എടുക്കാൻ പോകുമ്പോഴും എല്ലാം എല്ലാത്തിനും കൂട്ട് വന്നിരുന്ന, ഒന്ന് വിളിച്ചാൽ ഓടി എത്തുന്ന എന്റെ വല്യച്ഛൻ ഇന്ന് ഞങ്ങളെ വിട്ടു ഈശ്വരന്റെ അടുത്തു പോയി.ഞങ്ങളുടെ എല്ലാം കടയച്ഛൻ,’ -അമ്പിളി കുറിച്ചു.\nനിരവധി ആരാധകരാണ് അമ്പിളി ദേവിയുടെ സങ്കടത്തിൽ പങ്കുചേർന്ന് ആദരാഞ്ജലികൾ അർപ്പിക്കുന്നത്. ‘സീത’ എന്ന പരമ്പരയിൽ ഒരുമിച്ചഭിനയിക്കുന്ന സമയത്തായിരുന്നു ഇരുവരുടെയും വിവാഹം. പരമ്പരയിൽ ഇരുവരും ദമ്പതികളായിരുന്നു. മിനിസ്ക്രീൻ- ബിഗ് സ്‌ക്രീൻ പ്രേക്ഷകരെ വിസ്മയിപ്പിച്ച അമ്പിളി വിവാഹത്തോടെ അഭിനയത്തിൽ നിന്നും വിട്ടുനിൽക്കുകയാണ്.\nഎന്നാൽ, കൊല്ലുമെന്നോ സൈബർ ആക്രമണം നടത്തുമെന്നോ താൻ പറഞ്ഞിട്ടില്ലെന്നും വ്യാജ ആരോപണങ്ങളാണ് അമ്പിളി ദേവി ഉന്നയിക്കുന്നതെന്നുമാണ് ആദിത്യൻ പറയുന്നത്. അവിഹിതമുണ്ടെന്നു ആരോപിക്കുന്ന സ്ത്രീയുമായി തനിക്ക് സൗഹൃദം മാത്രമാണുള്ളതെന്നും അബോർഷൻ നടത്തിയെന്നുള്ള ആരോപണം വസ്തുത വിരുദ്ധമാണെന്നും ആദിത്യൻ പറഞ്ഞു.\nസെറ്റിൽ വച്ച് ആ നടൻ എന്നെ പരിഹസിച്ചു, അന്ന് കുറെ കരഞ്ഞു -അനുഭവം പങ്കുവച്ച് മലയാളികളുടെ കണ്ണൻ


” ഞാന് വിജയേട്ടാ എന്നാണ് വിളിക്കുന്നത്, ” ആളുകള് എന്തെല്ലാം വിളിക്കുന്നു – ക്യാപ്ടന് വിഷയത്തില് എകെ ബാലന് | Gramajyothi News\nSep 2021 19 Sunday\n” ഞാന് വിജയേട്ടാ എന്നാണ് വിളിക്കുന്നത്, ” ആളുകള് എന്തെല്ലാം വിളിക്കുന്നു – ക്യാപ്ടന് വിഷയത്തില് എകെ ബാലന്\nApril 4, 2021 1:37 pm Published by : Chief Editor\nതിരുവനന്തപുരം: മുഖ്യമന്ത്രി പിണറായി വിജയനെ ക്യാപ്ടന് എന്ന് വിളിക്കുന്നതുമായി ബന്ധപ്പെട്ടുണ്ടായ വിവാദത്തില് പ്രതികരണവുമായി മന്ത്രി എ കെ ബാലന്. ക്യാപ്ടനെന്നോ സഖാവെന്നോ വിളിച്ചോട്ടെ, അതില് എന്തിനാണ് വിവാദമെന്ന് അദ്ദേഹം ചോദിച്ചു.\nആളുകള് സ്‌നേഹം കൊണ്ട് എന്തെല്ലാം വിളിക്കുന്നു. താന് വിളിക്കുന്നത് വിജയേട്ടാ എന്നാണെന്നും ബാലന് പറഞ്ഞു. പാര്‍ട്ടിയാണ് ക്യാപ്ടനെന്ന് കഴിഞ്ഞ ദിവസം പി ജയരാജന് പ്രതികരിച്ചിരുന്നു. കമ്മ്യൂണിസ്റ്റുകാര് വ്യക്തി പൂജയില് അഭിരമിക്കുന്നവരല്ല, വ്യക്തികളല്ല പാര്‍ട്ടിയും ഇടതുപക്ഷവുമാണ് ജനങ്ങളുടെ ഉറപ്പെന്നായിരുന്നു അദ്ദേഹം ഫേസ്ബുക്ക് കുറിപ്പിലൂടെ വ്യക്തമാക്കിയത്. ഇത് വലിയ ചര്‍ച്ചകള്‍ക്ക് വഴിയൊരുക്കിയിരുന്നു.\nപി ജയരാജന് പറഞ്ഞതെല്ലാം ശരിയായ കാര്യങ്ങളാണെന്ന് മുഖ്യമന്ത്രി പ്രതികരിച്ചു. പാര്‍ട്ടിയാണ് ക്യാപ്ടനെന്നും അദ്ദേഹം വ്യക്തമാക്കി. കമ്മ്യൂണിസ്റ്റുകാര്‍ക്ക് വേണ്ട ജാഗ്രത പുലര്‍ത്തുന്ന രീതിയാണ് തന്റെതെന്നും പിണറായി കൂട്ടിച്ചേര്‍ത്തു.


പതിമൂന്നു വയസുകാരന് പിതാവായി; പീഡിപ്പിച്ച നഴ്‌സറി ജീവനക്കാരിക്ക് 30 മാസം തടവ് - ഇ വാർത്ത | evartha Married nursery worker, 20, accused of sex with boy\nപതിമൂന്നു വയസുള്ള ബാലനെ വശീകരിച്ച് പീഡനത്തിനിരയാക്കിയ യുവതിക്ക് ബ്രിട്ടനിലെ കോടതി 30 മാസം തടവ് ശിക്ഷ വിധിച്ചു. ലീ കോര്‍ഡിസ്(20) എന്ന് പേരുള്ള മുന് നഴ്സറി ജീവനക്കാരിയാണ് ആണ്‍കുട്ടിയെ പീഡിപ്പിച്ചത്. നഴ്സറിയില് ജീവനക്കാരിയായിരുന്ന ലീ ആണ്‍കുട്ടിയുടെ വീട്ടില് കുട്ടികളെ നോക്കാനായി എത്തിയപ്പോഴാണ് പീഡനം നടത്തിയത്.\nഎന്നാല്13 വയസ്സുകാരനാണ് തന്നെ പീഡിപ്പിച്ച് ഗര്‍ഭിണിയാക്കിയതെന്ന യുവതി നിരത്തിയ വാദം കോടതി തള്ളി. വിവാഹശേഷം മാസങ്ങള്‍ക്കുള്ളില് 20 കാരി പെണ്‍കുഞ്ഞിന് ജന്മം നല്‍കുകയായിരുന്നു. തുടര്‍ന്ന് നടത്തിയ ഡിഎന്‍എ പരിശോധനയില് തെളിഞ്ഞത് കുട്ടിയുടെ പിതാവ് 13 കാരനാണെന്നായിരുന്നു. 2017 ജനുവരിയിലായിരുന്നു ലീ ആദ്യമായി കുട്ടിയെ ലൈംഗികമായി പീഡിപ്പിച്ചത്.\nഅന്നേ ദിവസം കുട്ടിയുടെ കിടപ്പുമുറിയില് കടന്ന ഇവര് ലൈംഗികമായി പീഡിപ്പിക്കുകയായിരുന്നു. തുടര്‍ന്നും കൗമാര പ്രായത്തിലേക്ക് കടക്കുന്ന കുട്ടിയുമായി ലീ അടുപ്പം തുടര്‍ന്നു. ഈ സമയത്തിനിടെ 2017 മെയ് മാസത്തില് തന്റെ കാമുകനായ യുവാവിനെ ലീ വിവാഹം കഴിച്ചിരുന്നു.\nവിവാഹത്തിന് പിന്നാലെയും ഇവര് 13കാരനെ പീഡിപ്പിക്കുന്നത് തുടര്‍ന്നു. എന്നാല് ഈ പീഡന വിവരം അറിഞ്ഞ കാമുകന് ഇതില്‍നിന്ന് പിന്മാറണമെന്ന് ലീയോട് ആവശ്യപ്പെട്ടു. പക്ഷെ 2018 വരെ പലതവണകളായി ലീ കുട്ടിയെ ലൈംഗിക പീഡനത്തിന് ഇരയാക്കിയെന്ന് പോലീസ് നടത്തിയ അന്വേഷണത്തില് കണ്ടെത്തി.\nTopics: 13 Age boy Abuse Imprisonment Nursery teacher


എതിരാളികളെ നിമിഷനേരത്തിനുള്ളില് ഭസ്മമാക്കാന് ശേഷിയുള്ള ഇന്ത്യയുടെ അസ്ത്ര സൂപ്പര്‍സോണിക് മിസൈലിന് ലോകമെമ്പാടും അംഗീകാരം | indian airforce|super sonic missile|Asthra missile\nഎതിരാളികളെ നിമിഷനേരത്തിനുള്ളില് ഭസ്മമാക്കാന് ശേഷിയുള്ള ഇന്ത്യയുടെ അസ്ത്ര സൂപ്പര്‍സോണിക് മിസൈലിന് ലോകമെമ്പാടും അംഗീകാരം\nSep 30, 2019, 09:32 am IST\nന്യൂഡല്‍ഹി : എതിരാളികളെ നിമിഷനേരത്തിനുള്ളില് ഭസ്മമാക്കാന് ശേഷിയുള്ള ഇന്ത്യയുടെ അസ്ത്ര സൂപ്പര്‍സോണിക് മിസൈലിന് ലോകമെമ്പാടും അംഗീകാരം. ഇന്ത്യ തദ്ദേശീയമായി വികസിപ്പിച്ചെടുത്ത ആദ്യത്തെ ബിയോണ്ട് വിഷ്വല് റേഞ്ച് എയര്-ടു-എയര് സൂപ്പര് സോണിക് മിസൈല് അസ്ത്ര ഉടന് തന്നെ വ്യോമസേനയുടെ ഭാഗമാകും. 15 വര്‍ഷത്തെ ഗവേഷണങ്ങള്‍ക്കും പരീക്ഷണങ്ങള്‍ക്കും ശേഷമാണ് അസ്ത്ര മിസൈല് വ്യോമസേനയുടെ ഭാഗമാകുന്നത്. ഡിഫന്‍സ് റിസര്‍ച്ച് ആന്‍ഡ് ഡവലപ്‌മെന്റ് ഓര്‍ഗനൈസേഷന് (ഡിആര്‍ഡിഒ) ആണ് അസ്ത്ര മിസൈല് നിര്‍മിച്ചത്.\nഇപ്പോള് കുറഞ്ഞത് 200 അസ്ത്ര മിസൈലുകള് വേണമെന്നാണ് വ്യോമസേനയുടെ നിര്‍ദ്ദേശം. സുഖോയ് -30 എംകെഐ മള്‍ട്ടി പര്‍പ്പസ് പോര്‍വിമാനങ്ങളില് നിന്നാണ് അസ്ത്ര മിസൈലുകള് പ്രയോഗിക്കാന് സാധിക്കുക. ഇന്ന് ലോകത്തിലെ ഏറ്റവും മികച്ച ബിയോണ്ട് വിഷ്വല് റേഞ്ച് എയര്-ടു-എയര് സൂപ്പര് സോണിക് മിസൈലുകളില് (BVRAAM) ഒന്നാണ് അസ്ത്ര. ഇതിന്റെ പരിധി ഉയര്‍ത്താനുള്ള കഴിവ് ഞങ്ങള്‍ക്ക് ഉണ്ടെന്നും ഡിആര്‍ഡിഒ മേധാവി ഡോ. ജി. സതീഷ് റെഡ്ഡി പറഞ്ഞു. അസ്ത്രയുടെ ദൂരപരിധി 110 ല് നിന്ന് 160 കിലോമീറ്ററായി ഉയര്‍ത്താന് ഇതിനോടകം തന്നെ കഴിഞ്ഞിട്ടുണ്ട്.\nഇതോടെ യുഎസ്, റഷ്യ, ഫ്രാന്‍സ്, ഇസ്രയേല് എന്നിവയ്ക്ക് ശേഷം ഇത്തരം മിസൈല് വികസിപ്പിച്ചെടുക്കുന്ന അഞ്ചാമത്തെ രാജ്യമായി ഇന്ത്യ മാറി. ആധുനിക മാര്‍ഗനിര്‍ദ്ദേശവും നാവിഗേഷന് ടെക്‌നിക്കുകളും ഉപയോഗിച്ച് 100 കിലോമീറ്ററിലധികം സഞ്ചരിച്ച് ആക്രമിക്കാന് ശേഷിയുള്ളതാണ് അസ്ത്ര മിസൈല്.\nഇപ്പോള് അസ്ത്ര മിസൈല് സുഖോയ് -30 എംകെഐ പോര്‍വിമാനത്തില് നിന്നു മാത്രമേ ഉപയോഗിക്കാന് സാധിക്കൂ. എന്നാല് എല്‍സിഎ തേജസില് നിന്നും ഉടന് തന്നെ അസ്ത്ര പ്രയോഗിക്കാന് സാധിച്ചേക്കും. മള്‍ട്ടി-ടാര്‍ഗെറ്റ് കൈകാര്യം ചെയ്യാന് അസ്ത്രയ്ക്ക് കഴിവുണ്ട്. ഇതോടൊപ്പം ശത്രുക്കളുടെ വിമാനങ്ങളില് നിന്നുള്ള ജാമിങ് നേരിടാനുള്ള അത്യാധുനിക ഇസിസിഎം ശേഷിയും ഉണ്ട്.\nindian airforce super sonic missile Asthra missile\nജോസഫിനെ പുറത്താക്കണമെന്ന് മാണി വിഭാഗം ആവശ്യപ്പെടുമെന്ന് സൂചന\nരണ്ടാഴ്ചയായി വെള്ളമില്ല; വികാസ് ഭവനിലെ പോലീസുകാരും കുടുംബവും ദുരിതത്തില്


06 November, 2021 06:56:21 PM\nകൊച്ചി: പുരാവസ്തു തട്ടിപ്പിൽ പിടിയിലായ മോൻസൻ മാവുങ്കലിന്‍റെ വീട്ടിൽനിന്നു കണ്ടെത്തിയ ആനക്കൊമ്പിനോടു സാദൃശ്യമുള്ള വസ്തു വാങ്ങിയിരിക്കുന്നത് കൊച്ചിയിലെ പഞ്ചനക്ഷത്ര ഹോട്ടലിലെ കരകൗശല വസ്തുക്കൾ വിൽക്കുന്ന കടയിൽനിന്ന്. രാജസ്ഥാനിൽ നിന്നുള്ള കരകൗശല വസ്തുക്കൾ വിൽക്കുന്ന കടയാണിത്. 8,000 രൂപ വില നൽകി വാങ്ങിയതാണെന്ന് മോൻ‍സൻ അന്വേഷണ സംഘത്തിനു മൊഴി നൽകി. 35,000 രൂപ കൊടുത്ത് ഇത്തരം സാധനങ്ങൾ ഈ കടയിൽനിന്ന് തന്നെ മോൻസൻ വാങ്ങിയതിന്‍റെ ബിൽ അന്വേഷണ സംഘം കണ്ടെടുത്തു. മോൻസനുമായി നടത്തിയ തെളിവെടുപ്പിലാണ് ഇക്കാര്യങ്ങൾ വ്യക്തമായത്.\nതന്‍റെ പക്കലുള്ള തിമിംഗലത്തിന്‍റെ അസ്ഥി നല്‍കിയത് ഒരു സുഹൃത്താണെന്നും മോന്‍സൻ മൊഴി നൽകി. ഇത് യഥാർഥ തിമിംഗല അസ്ഥിയാണെന്നാണ് അന്വേഷണ ഉദ്യോഗസ്ഥരുടെ നിഗമനം. ഇക്കാര്യത്തിൽ ശാസ്ത്രീയമായ പരിശോധന പൂർത്തിയാൽ മാത്രമേ വ്യക്തമാകൂ എന്നാണ് ഉദ്യോഗസ്ഥരുടെ നിലപാട്. ഇയാളുടെ കലൂരുള്ള വീട്ടിൽനിന്നു ശംഖുകളും പവിഴപ്പുറ്റുകളും മറ്റും കണ്ടെത്തിയിരുന്നു. ഇതേ തുടർന്നാണ് വനം വകുപ്പ് മോൻസനെതിരെ കേസെടുത്ത് അന്വേഷണം ആരംഭിച്ചത്.\nതുടർന്ന് അറസ്റ്റു രേഖപ്പെടുത്തുകയും പ്രതിയെ കസ്റ്റഡിയിൽ വാങ്ങുകയുമായിരുന്നു.മോൻസന്റെ പക്കലുള്ളത് ആനക്കൊമ്പ് അല്ല എന്നു ശാസ്ത്രീയ പരിശോധനയിൽ ബോധ്യപ്പെട്ടാൽ കേസ് ഇല്ലാതാകും. അതേസമയം തിമിംഗല അസ്ഥിയുടെ കാര്യത്തിൽ മറ്റൊരു കേസ് അന്വേഷണ സംഘം റജിസ്റ്റർ ചെയ്തിട്ടുണ്ട്. ഇന്നലെ കുറുപ്പംപടി മജിസ്ട്രേറ്റ് കോടതി കസ്റ്റഡി അനുവദിച്ചതിനെ തുടർന്നു കോടനാട് വനം വകുപ്പ് ഓഫിസിലെത്തിച്ചു ചോദ്യം ചെയ്യലിനു വിധേയമാക്കിയിരുന്നു. തുടർന്നാണ് കലൂരിലുള്ള വീട്ടിലെത്തിച്ചു തെളിവെടുത്തത്. 8 അടി നീളം വരുന്ന രണ്ട് അസ്ഥികളാണ് വനംവകുപ്പു പിടിച്ചെടുത്തിരിക്കുന്നത്. ഇതു തിമിംഗലത്തിന്‍റെതാണ് എന്ന സംശയം ഉയർന്നതോടെയാണ് ശാസ്ത്രീയ പരിശോധനയ്ക്ക് അയച്ചത്.


Gold Rate in Kochi: സംസ്ഥാനത്ത് സ്വർണ വില കൂടി; ഇന്നത്തെ വില അറിയാം - 22c-24c-gold-silver-price-in-kerala-on-21st-march | Samayam Malayalam\nസംസ്ഥാനത്ത് സ്വർണ വില കൂടി; ഇന്നത്തെ വില അറിയാം\nRinku Francis | Samayam Malayalam | Updated: 21 Mar 2020, 12:04:04 PM\nസ്വർണ വില കൂടി. പവന് 200 രൂപയാണ് കൂടിയത്.ഒരു പവൻ സ്വർണത്തിന്30,400 രൂപയാണ് വില. ഗ്രാമിന് 3,800 രൂപയും. ഇന്നലെ സ്വർണ വില പവന് 30,200 രൂപയായിരുന്നു. ഗ്രാമിന് 3775 രൂപയും. മാർച്ച് 17-19 തിയതികളിൽ പവന് 29,600 രൂപയായിരുന്നു വില. ഈ മാസത്തെ ഏറ്റവും കുറഞ്ഞ നിരക്കായിരുന്നു ഇത്. മാർച്ച് 17-19 തിയതികളിൽ പവന് 29,600 രൂപയായിരുന്നു വില. ഈ മാസത്തെ ഏറ്റവും കുറഞ്ഞ നിരക്കായിരുന്നു ഇത്.സുരക്ഷിത നിക്ഷേപം എന്ന നിലയിൽ സ്വർണത്തെ ആശ്രയിച്ചിരുന്ന നിക്ഷേപകർ വൻ തോതിൽ നിക്ഷേപം വിറ്റഴിച്ചതാണ് പൊടുന്നനെ സ്വർണ വില കുറച്ചത്. രാജ്യാന്തര വിപണിയിലെ വിലക്കുറവിന് അനുസൃതമായി ആയിരുന്നു ഇന്ത്യയിലും സ്വർണ വില കുറഞ്ഞത്. മാർച്ച് ആറാം തിയതി മുതൽ ഒൻപതാം തിയതി വരെ 32,320 രൂപയിലായിരുന്നു സ്വർണ വ്യാപാരം. ഈ മാസത്തെ ഏറ്റവും ഉയർന്ന നിരക്കായിരുന്നു ഇത്.\nകഴിഞ്ഞ മാസം വില ഉയർന്നത് 32,000 രൂപ വരെ\nമാർച്ച് ഒന്നാം തിയതി മുതൽ അഞ്ചു ദിവസം കൊണ്ട് 1,280 രൂപയുടെ വർധന സ്വർണ വിലയിൽ ഉണ്ടായിരുന്നു. കഴിഞ്ഞ മാസത്തെ(ഫെബ്രുവരി) ഏറ്റവും ഉയർന്ന നിരക്ക് പവന് 32,000 രൂപയായിരുന്നു. കൊറോണ വൈറസ് ബാധ സൃഷ്ടിച്ച അനിശ്ചിതത്വത്തെ തുടർന്ന് സുരക്ഷിത നിക്ഷേപം എന്ന നിലയിൽ സ്വർണത്തെ ആശ്രയിച്ച നിക്ഷേപകർ കൂടിയതാണ് പൊടുന്നനെയുള്ള വില വർധനയ്ക്ക് കാരണമായത്. ജനുവരിയിലെ ഏറ്റവും ഉയർന്ന നിരക്ക് പവന് 30,400 രൂപയായിരുന്നു\nരാജ്യാന്തര വിപണിയിൽ വിലയിൽ മാറ്റമില്ല\nരാജ്യാന്തര വിപണിയിൽ ഇന്ന് സ്വർണ വിലയിൽ മാറ്റമില്ല. ഔണ്‍സിന് 1,505.45ഡോളർ എന്ന നിലവാരത്തിൽ ആണ് വ്യാപാരം. ഒരു ഗ്രാമിന് 48.40 ഡോളറും, കിലോഗ്രാമിന് 48,401.34 ഡോളറുമാണ് വില. മാർച്ച് ഒൻപതിന് ഔൺസിന് 1703 ഡോളർ ആയിരുന്നു സ്വർണ വില എങ്കിൽ മാർച്ച് 19 ന് സ്വർണ വില ഔൺസിന് 1464 ഡോളർ എന്ന നിലവാരത്തിലേക്ക് എത്തിയിരുന്നു. കൊറോണ പ്രതിസന്ധിയെ തുടർന്ന് 10 ദിവസം കൊണ്ട് മാത്രം 14 ശതമാനത്തോളം ഇടിവ് രാജ്യാന്തര വിപണിയിലെ സ്വർണ വിലയിൽ ഉണ്ടായി എന്നത് ശ്രദ്ധേയമാണ്.\nസംസ്ഥാനത്ത് വെള്ളി വിലയിൽ മാറ്റമില്ല. ഒരു ഗ്രാം വെള്ളിയ്ക്ക് 40.50 രൂപയും എട്ടു ഗ്രാം വെള്ളിയ്ക്ക് 324 രൂപയും ഒരു കിലോഗ്രാം വെള്ളിയ്ക്ക് 40,500 രൂപയുമാണ് വില. രാജ്യാന്തര വിപണിയിൽ ഏതാനും ദിവസങ്ങളായി കുറഞ്ഞും കൂടിയും ആണ് വെള്ളി വ്യാപാരത്തിലെ ട്രെൻഡ്. വ്യാഴാഴ്ച്ച ന്യൂയോർക്കിൽ ഔൺസിന്12.12 ഡോളർ എന്ന നിലവാരത്തിലായിരുന്നു വില\nWeb Title : 22c-24c-gold-silver-price-in-kerala-on-21st-march


കേരളത്തിൽ ലോക്ഡൗൺ നാളെ അവസാനിക്കും; ഇനി നിയന്ത്രണം തദ്ദേശസ്വയംഭരണകേന്ദ്രങ്ങളിലേക്ക് | 4PM News\nതിരുവനന്തപുരം: സംസ്ഥാനത്ത് ലോക്ഡൗൺ നിയന്ത്രണങ്ങൾ നാളെ അവസാനിപ്പിക്കും. തദ്ദേശ സ്വയംഭരണ സ്ഥാപനങ്ങളുടെ മേഖലകളെ കേന്ദ്രീകരിച്ചാകും ഇനി നിയന്ത്രണങ്ങളുണ്ടാവുക. ഏതൊക്കെ മേഖലകളിലാണ് നിയന്ത്രണങ്ങളെന്നും ഇളവുകളുടെ രീതിയെ സംബന്ധിച്ചും ഇന്ന് തീരുമാനമെടുക്കും.\nകൊറോണ പോസിറ്റിവിറ്റി നിരക്ക് 25ന് മുകളിലേക്ക് അതിവേഗം കയറിയതോടെയാണ് കേരളത്തിൽ സന്പൂർണ്ണ ലോക്ഡൗൺ കൊണ്ടുവന്നത്. ആദ്യം ഒരാഴ്ച പ്രഖ്യാപിച്ച ലോക്ഡൗൺ വീണ്ടും രണ്ടാഴ്ചത്തേക്ക് കൂടിനീട്ടേണ്ടിവന്നു. ഒന്നരമാസം ആകെ വിവിധ ഘട്ടങ്ങളിലെ ലോക്ഡൗണിന് ശേഷമാണ് കൂടുതൽ ഇളവുകളിലേക്ക് സംസ്ഥാനം മാറുന്നത്. എന്നാൽ ജനങ്ങളെ നിയന്ത്രിക്കാൻ പറ്റാത്ത ഇടങ്ങളുടെ ലിസ്റ്റ് പോലീസും ആരോഗ്യവകുപ്പും നൽകിയിട്ടുണ്ടെന്നും അത്തരം മേഖലകളിലെ നിയന്ത്രണം ഭാഗികമായി മാത്രമേ പിൻവലിക്കൂ എന്നും സൂചനയുണ്ട്.\nപൊതുഗതാഗതം ടി.പി.ആർ കുറഞ്ഞ മേഖലകളിൽ പതിവുപോലെ ആരംഭിക്കണമെന്ന ശുപാർശ വിദഗ്ദ്ധസമിതി നൽകിയിട്ടുണ്ട്. പൊതു മേഖലാ സ്ഥാപനങ്ങളിൽ 50 ശതമാനം ജീവനക്കാരെ വച്ചുള്ള പ്രവർത്തനം മതിയെന്നുമാണ് തത്വത്തിലുള്ള ധാരണ. സാധാരണ ക്കാരുടെ നിത്യവൃത്തിക്ക് സഹായിക്കുന്ന തുണിക്കടകളും ചെരിപ്പുകടകളും കണ്ണട വിൽക്കുന്ന കടകളും തുറക്കാൻ അനുമതിയുണ്ട്. ഭക്ഷ്യവസ്തുക്കളുമായി ബന്ധപ്പെട്ട കടകൾക്ക് നിലവിൽ നിയന്ത്രണങ്ങളില്ല. അതേ സമയം ഹോട്ടലുകളിലെ ഭാഗിക നിയന്ത്രണം തുടരുമെന്നും സൂചനയുണ്ട്. അതേ സമയം സിനിമാ വ്യവസായത്തിനും ആരോഗ്യരംഗത്തെ ജിമ്മുകൾക്കും മാളുകൾക്കും ഉടൻ പ്രവർത്തനാനുമതി ലഭിക്കില്ല.\nഅടുത്തമാസം ഒൻപതു മുതൽ എല്ലാ കടകളും തുറക്കുമെന്ന് വ്യാപാരി വ്യവസായി ഏകോപനസമിതി\nബി ടെക് പരീക്ഷ നടത്താമെന്ന് ഹൈക്കോടതി\nഹയർസെക്കൻഡറി പരീക്ഷയിൽ 87.94 ശതമാനം വിജയം\nനിയമസഭാ കൈയാങ്കളി കേസ്: വിചാരണ കോടതിയിൽ നിരപരാധിത്വം തെളിയിക്കുമെന്ന് ശിവൻകുട്ടി


ഹോ... ഇജ്ജാതി മനുഷ്യൻ ; മമ്മൂക്കയോട് ഏറ്റുമുട്ടാൻ കമൽഹാസൻ തന്നെ വേണം ; എല്ലാം ഇനി മമ്മൂക്കയുടെ പിറന്നാളിന് അറിയാം ; കൈനിറയെ മലയാളം സിനിമയുള്ളപ്പോൾ മമ്മൂക്ക പോകുന്ന പോക്ക് കണ്ടോ? - metromatinee.com Lifestyle Entertainment & Sports\nഹോ… ഇജ്ജാതി മനുഷ്യൻ ; മമ്മൂക്കയോട് ഏറ്റുമുട്ടാൻ കമൽഹാസൻ തന്നെ വേണം ; എല്ലാം ഇനി മമ്മൂക്കയുടെ പിറന്നാളിന് അറിയാം ; കൈനിറയെ മലയാളം സിനിമയുള്ളപ്പോൾ മമ്മൂക്ക പോകുന്ന പോക്ക് കണ്ടോ?\nമലയാളത്തിലും തെന്നിന്ത്യൻ ഭാഷകളിലും താര രാജാവായി വാഴുന്ന നായകനാണ് മമ്മൂട്ടി. താരങ്ങളുടെ ഇടയിൽ പോലും മമ്മൂക്കയ്ക്ക് കൈനിറയെ ആരാധകരുണ്ട്. കൂടാതെ ഏറെ ബഹുമാനത്തോടെ സഹപ്രവർത്തകർ പോലും പരിഗണിക്കുന്ന വ്യക്തിയാണ് മമ്മൂക്ക. അവസരം കിട്ടുമ്പോഴെല്ലാം മറ്റുതാരങ്ങൾ മമ്മൂട്ടിയെ കുറിച്ച് തുറന്ന് പറയാറുമുണ്ട്.\nയൂത്തും കുടുംബ പ്രേക്ഷകരും ഒരുപോലെ ഇഷ്ടപ്പെടുന്ന മെഗാസ്റ്റാറിന്റെ പുതിയ ചിത്രങ്ങൾ മാത്രമല്ല പഴയ സിനിമകളും പ്രേക്ഷകരുടെ ഇടയിൽ ഇന്നും ചർച്ചയാണ്. വാത്സല്യം, കൗരവർ, നിറക്കൂട്ട്,ന്യൂഡൽഹിയുമൊക്കെ ഇന്നും കാഴ്ചക്കാരുണ്ട്. അതോടൊപ്പം ഇന്നും സോഷ്യൽ മീഡിയ കോളങ്ങളിൽ നിറയുകയും ചെയ്യുന്നുണ്ട്.\nതുടക്കത്തിൽ സീരിയസ് കഥാപാത്രങ്ങളിലാണ് മെഗാസ്റ്റാർ പ്രത്യക്ഷപ്പെട്ടിരുന്നത്. കർക്കശക്കാരൻ , മുൻകോപി ഇങ്ങനെയുള്ള ഓമനപ്പേരുകളും മമ്മൂക്ക സ്വന്തമാക്കിയിട്ടുണ്ട് . എന്നാൽ പിന്നീട് ഇതൊന്നുമല്ല എന്ന് മമ്മൂക്ക എന്ന് പലരും തിരുത്തി പറഞ്ഞിട്ടുമുണ്ട്. അതുകൊണ്ടുതന്നെ എന്താണ് മമ്മൂക്ക എന്ന ചോദ്യം മമ്മൂക്കയുടെ കാര്യത്തിൽ അപ്രസക്തമാണ്.\nപിന്നീട് പല അഭിമുഖത്തിലും തമാശ പറയുന്ന താരത്തെയാണ് പ്രേക്ഷകർക്ക് കാണാൻ സാധിച്ചത്. സീരിയസ് കഥാപാത്രങ്ങളിൽ നിന്ന് മാറി രസകരമായ കഥാപാത്രങ്ങളെയും താരം അവതരിപ്പിക്കാൻ തുടങ്ങിയതോടെ കുട്ടികൾക്കും മെഗാസ്റ്റാർ സ്വന്തം മമ്മൂക്കയാവുകയായിരുന്നു. ഈ പട്ടണത്തിൽ ഭൂതം, തുറുപ്പ് ഗുലാൻ തുടങ്ങിയ ചിത്രങ്ങളിലൂടെ മറ്റൊരു മെഗാസ്റ്റാറിനെയാണ് ആരാധകർക്ക് കാണാൻ സാധിച്ചത്.\nഇപ്പോഴിത സോഷ്യൽ മീഡിയയിൽ വൈറലാകുന്നത് മെഗാസ്റ്റാറിന്റെ രസകരമായ ഒരു പഴയ വീഡിയോയാണ്. കാസർഗോഡ് ഭാഷയിൽ സംസാരിക്കുന്ന താരത്തെയാണ് വീഡിയോയിൽ കാണുന്നത്. സിനിമ കണ്ട് ഗംഭീരമാക്കി തന്ന ആരാധകർക്ക് നന്ദി പറയുകയാണ് മെഗാസ്റ്റർ. താരത്തിന്റെ വീഡിയോ നിമിഷനേരം കൊണ്ട് വൈറലായിരിക്കുകയാണ്.\nമമ്മൂട്ടിയുടെ കാസർഗോഡ് ഭാഷയാണ് ഇപ്പോൾ ആരാധകർ ഏറ്റെടുത്തിരിക്കുന്നത് . രസകരമായ കമന്റുകളാണ് വീഡിയോയ്ക്ക് ലഭിക്കുന്നത്. ഏത് ഭാഷയും സംസാരിക്കാൻ സാധിക്കുന്ന മമ്മൂട്ടിയുടെ കഴിവിനെ കുറിച്ച് ആരാധകർ പറയുന്നുണ്ട്. താരത്തിന്റെ ഫാൻസ് പേജിലൂടെയാണ് വീഡിയോ പുറത്ത് വന്നിരിക്കുന്നത്.\nഉസാർക്ക് നാരങ്ങ കുശാൽക്ക് മുന്തിരിങ്ങ എന്ന തലക്കെട്ടോടെയാണ് വീഡിയോ പ്രചരിക്കുന്നത്.സ്ലാങ്ങ് കൈകാര്യം ചെയ്യാൻ അല്ലെങ്കിലും ഇക്ക കഴിഞ്ഞെ വെറെ നടനുള്ളൂ. ആകെ ഒരു മത്സരം നടൻ കമൽഹാസനുമായിട്ടാണ്. എല്ലാ ഭാഷയും കൃത്യമായി പറയും. തുടങ്ങിയ കമന്റുകളാണ് വീഡിയോയ്ക്ക് ലഭിക്കുന്നത്. നടൻ ആസിഫ് അലിയും ഈ വീഡിയോ പങ്കുവെച്ചിരുന്നു.\nസോഷ്യൽ മീഡിയയിലും സിനിമാ കോളങ്ങളിലും ഏറ്റവും കൂടുതൽ ചർച്ചയാവുന്ന താരമാണ് മെഗാസ്റ്റാർ. അദ്ദേഹത്തിന്റെ സിനിമാ വിശേഷങ്ങൾ മാത്രമല്ല കുടുംബവിശേഷങ്ങളും ലുക്കുമെല്ലാം പ്രേക്ഷകരുടെ ഇടയിൽ വലിയ ചർച്ചയാവാറുണ്ട്. ദിവസങ്ങൾക്ക് മുൻപ് മമ്മൂക്കയുടെ ഏറ്റവും പുതിയ ചിത്രം പുറത്ത് വന്നിരുന്നു. ലുക്കിലൂടെ വിസ്മയിപ്പിക്കുന്ന മോളിവുഡ് താരമാണ് മെഗാസ്റ്റാർ. ദിവസങ്ങൾക്ക് മുൻപ് പുറത്ത് വന്ന മമ്മൂട്ടിയുടെ ടൈനി പോണി ഹെയർ സ്റ്റൈൽ ഏറ ശ്രദ്ധിക്കപ്പെട്ടിയിരുന്നു. താരം തന്നെയായിരുന്നു ചിത്രം പങ്കുവെച്ചത്. വീട്ടിൽ നിന്നുള്ള മറ്റൊരു ചിത്രവും നടൻ പങ്കുവെച്ചിരുന്നു.\nസൂപ്പർ ഹിറ്റ് ചിത്രങ്ങളാണ് മമ്മൂട്ടിയുടേതായി അണിയറയിൽ ഒരുങ്ങുന്നത്. അമൽ നീരദ് സംവിധനം ചെയ്യുന്ന ഭീഷ്മപർവമാണ് മെഗാസ്റ്റാറിന്റെ ഏറ്റവും പുതിയ ചിത്രം. താടിയും മുടിയും നീട്ടി വളർത്തിയ ഗെറ്റപ്പിലാണ് താരം എത്തുന്നത്. ചിത്രത്തിന്റെ ഫസ്റ്റ്ലുക്ക് പോസ്റ്റർ നേരത്തെ പുറത്ത് വന്നിരുന്നു. സിനിമയുടെ ചിത്രീകരണം നടക്കവെയായിരുന്നു ലോക്ക് ഡൗണിനെ തുടർന്ന് ഷൂട്ടിങ്ങ് നിർത്തി വെച്ചത്.\nഅതേസമയം , കൈനിറയെ മലയാള സിനിമയുള്ളപ്പോൾ മമ്മൂക്ക തെലുങ്കിൽ നായകനാകുന്നു എന്ന വാർത്തയും എർത്തുന്നുണ്ട്. 2019 ൽ പുറത്തിറങ്ങിയ യാത്രയാണ് അവസാനമായി മമ്മൂക്ക തെലുങ്കിൽ അഭിനയിച്ച സിനിമ. ആന്ധ്രാപ്രദേശ് മുന്‍മുഖ്യമന്ത്രി വൈ എസ് രാജശേഖര റെഡ്ഡിയുടെ രാഷ്ട്രീയജീവിതത്തെ ആസ്പദമാക്കിയുള്ള സിനിമയായിരുന്നു യാത്ര. പുതിയ തെലുങ്ക് സിനിമയെ കുറിച്ചുള്ള ഔദ്യാഗിക പ്രഖ്യാപനമൊന്നും ഉണ്ടണ്ടായിട്ടില്ല. ഈ വരുന്ന സെപ്റ്റെംബർ ഏഴിന് മമ്മൂക്കയുടെ പിറന്നാൾ ദിനത്തിൽ പ്രതീക്ഷിക്കാമെന്നാണ് ആരാധകർക്കിടയിലുള്ള സംസാരം.\nRelated Topics:Featured, lalettan, mammookka, Mammootty Fans, mamootty, mega star mammootty, Mohanlal\nനവരസ ട്രെയിലറിലെ കമന്റ് കണ്ട് ആ ഫോൺ കോൾ! ആരാണ് മണിക്കുട്ടനെന്ന് അന്വേഷിച്ച ആ വ്യക്തി.. തുറന്ന് പറഞ്ഞ് മണിക്കുട്ടൻ


മാണിയും ജോസഫും രഹസ്യ ചര്‍ച്ച നടത്തി | കേരള കോണ്‍ഗ്രസ്, പിജെ ജോസഫ്, കെഎം മാണി, കോണ്‍ഗ്രസ്, ലയനം, കോട്ടയം, Kerala Congress, PJ Joseph, KM Mani, Congress, - Malayalam Oneindia\nമാണിയും ജോസഫും രഹസ്യ ചര്‍ച്ച നടത്തി\nPublished: April 29 2010, 10:50 [IST]\nതൊടുപുഴ: ലയനക്കാര്യങ്ങളുമായി ബന്ധപ്പെട്ട് കെഎം മാണിയുമായി ചര്‍ച്ച നടത്തിയിട്ടില്ലെന്ന് കേരളാ കോണ്‍ഗ്രസ് ജോസഫ് ഗ്രൂപ്പ് ചെയര്‍മാന് പിജെ ജോസഫ്. വെള്ളിയാഴ്ച ചേരുന്ന സംസ്ഥാന കമ്മിറ്റി യോഗത്തിന് ശേഷം ബാക്കി കാര്യങ്ങള് പറയാമെന്നും അദ്ദേഹം പറഞ്ഞു.\nഇടതുമുന്നണിയുമായി അഭിപ്രായ വ്യത്യാസമുണ്ടോയെന്ന ചോദ്യത്തിന് അദ്ദേഹം വ്യക്തമായ മറുപടി നല്‍കിയില്ല. കേരള കോണ്‍ഗ്രസ് എമ്മുമായുള്ള ലയനത്തിന് മുന്നോടിയായി ശനിയാഴ്ച രാജി സമര്‍പ്പിക്കാനാണ് പിജെ ജോസഫിന്റെ തീരുമാനം. ബുധനാഴ്ച നടന്ന മന്ത്രിസഭാ യോഗത്തില് പിജെ ജോസഫ് പങ്കെടുത്തിരുന്നില്ല.\nഅതേ സമയം കേരളാ കോണ്‍ഗ്രസ് മാണി-ജോസഫ് ലയനം തങ്ങളുടെ ആഭ്യന്തര കാര്യമാണെന്നും യുഡിഎഫില് ചര്‍ച്ച ചെയ്യേണ്ട ആവശ്യമില്ലെന്നും കെഎം മാണി വ്യക്തമാക്കി. ലയനക്കാര്യവുമായി ബന്ധപ്പെട്ട് കോട്ടയത്ത് വെച്ച് ഇരുവരും രഹസ്യ ചര്‍ച്ച നടത്തിയെന്നാണ് അറിയുന്നത്. എന്നാലിത് ഇരുനേതാക്കളും നിഷേധിച്ചു.\nലയനം സംബന്ധിച്ച് നേതൃതലത്തില് ചര്‍ച്ച നടന്നിട്ടില്ലെന്ന് കെഎം മാണി തിരുവനന്തപുരത്ത് പ്രഖ്യാപിച്ച് തൊട്ടു പിന്നാലെയായിരുന്നു കൂടിക്കാഴ്ച.\nഅതിനിടെ കേരള കോണ്‍ഗ്രസ് മാണി ജോസഫ് ലയനത്തെ കോണ്‍ഗ്രസിലെയും യുഡിഎഫിലെയും പ്രമുഖ നേതാക്കള് എതിര്‍ത്തത് ജോസഫ് പക്ഷത്തെ അങ്കലാപ്പിലാക്കിയിട്ടുണ്ട്. അധികം സീറ്റുകള് നല്‍കില്ലെന്ന കോണ്‍ഗ്രസ് നേതാക്കളുടെ പ്രസ്താവനകളെ ആശങ്കയോടെയാണ് ജോസഫ് പക്ഷം കാണുന്നത്.\nകേരള കോണ്‍ഗ്രസ് പിജെ ജോസഫ് കെഎം മാണി കോണ്‍ഗ്രസ് ലയനം കോട്ടയം kerala congress pj joseph km mani congress kottayam\nStory first published: Thursday, April 29, 2010, 10:50 [IST]


കടുത്ത തണുപ്പിലും കര്‍ഷകരുടെ മാര്‍ച്ച്, ജലപീരങ്കി ചീറ്റി പോലീസ്\nഡല്‍ഹിയിലേക്ക് മാര്‍ച്ച് ചെയ്ത കര്‍ഷകര്‍ക്ക് നേരെ ജലപീരങ്കിയും കണ്ണീര്‍വാതകവും പ്രയോഗിച്ചാണ് പൊലീസ് നേരിട്ടത്. പ്രകോപിതരായ കര്‍ഷകര് ബാരിക്കേഡുകള് നദിയിലേക്ക് വലിച്ചെറിഞ്ഞു.\n26 Nov, 2020 at 07:32 AM\nകേന്ദ്രസര്‍ക്കാരിന്റെ കര്‍ഷക വിരുദ്ധ നയങ്ങള്‍ക്കെതിരെ ‘ദില്ലി ചലോ’ മാര്‍ച്ച് നടത്തുകയാണ് കര്‍ഷകര്. ഡിസംബറിലെ കടുത്ത തണുപ്പിനെ വകവെയ്ക്കാതെ ഡല്‍ഹിയിലേക്ക് മാര്‍ച്ച് ചെയ്ത കര്‍ഷകര്‍ക്ക് നേരെ പഞ്ചാബ്, ഹരിയാന അതിർത്തികളിൽ പൊലീസ് ജലപീരങ്കിയും കണ്ണീര്‍വാതകവും പ്രയോഗിച്ചു. പ്രകോപിതരായ കര്‍ഷകര് ബാരിക്കേഡുകള് നദിയിലേക്ക് വലിച്ചെറിഞ്ഞു.\nബാരിക്കേഡുകള് മറികടന്ന് കര്‍ഷകര് അംബാലയില് നിന്ന് കുരുക്ഷേത്രയില് എത്തിയപ്പോഴാണ് പൊലീസ് ജലപീരങ്കി പ്രയോഗിച്ചത്. എന്തുതന്നെയായാലും പിന്നോട്ടില്ലെന്നാണ് കര്‍ഷകരുടെ നിലപാട്. കുരുക്ഷേത്രയില് നിന്ന് കര്‍ഷകരുടെ സംഘം കര്‍ണാലിലെത്തി. കര്‍ഷകരുടെ മറ്റൊരു സംഘം ഇതിനകം സോനിപതിലേക്ക് മാര്‍ച്ച് ചെയ്തു. ഇന്ന് രാവിലെ അവര് ഡല്‍ഹി ലക്ഷ്യമാക്കി തിരിച്ചു. അതിര്‍ത്തിയില് തടഞ്ഞതോടെ കുത്തിയിരിപ്പ് സമരം നടത്തുകയാണ് കര്‍ഷകര്.\nഉത്തര്‍പ്രദേശ്, ഹരിയാന, ഉത്തരാഖണ്ഡ്, രാജസ്ഥാന്, പഞ്ചാബ് തുടങ്ങിയ സംസ്ഥാനങ്ങളില് നിന്നുള്ള കര്‍ഷകര്‍ക്ക് ഡല്‍ഹിയില് പ്രതിഷേധിക്കാന് പൊലീസ് നേരത്തെ അനുമതി നിഷേധിച്ചിരുന്നു. കോവിഡ് പശ്ചാത്തലത്തില് പ്രതിഷേധത്തിന് അനുമതി നല്‍കാനാവില്ലെന്നാണ് ഡല്‍ഹി പൊലീസ് അറിയിച്ചത്. വിലക്ക് ലംഘിച്ചാല് കര്‍ശന നടപടി നേരിടേണ്ടിവരുമെന്ന് പൊലീസ് മുന്നറിയിപ്പ് നല്‍കിയിട്ടുണ്ട്.\nകര്‍ഷക സമരത്തെ നേരിടാന് കനത്ത തയ്യാറെടുപ്പുകളാണ് ഡല്‍ഹി-ഹരിയാന അതിര്‍ത്തിയില് ഒരുക്കിയത്. അംബാല, കര്‍ണാല്, ഭിവാനി, ഝാജര്, സോനിപത് തുടങ്ങിയ സ്ഥലങ്ങളില് കൂടുതല് പൊലീസിനെ നിയോഗിച്ചു. പഞ്ചാബില് നിന്നുള്ള കര്‍ഷകരും ഇത്തരത്തില് ഡല്‍ഹിയിലേക്ക് മാര്‍ച്ച് നടത്തിയിരുന്നു.\nഹരിയാന മുഖ്യമന്ത്രി മനോഹര് ലാല് ഖട്ടറിന്റെ ഉത്തരവ് പ്രകാരമാണ് പഞ്ചാബുമായുളള അതിര്‍ത്തി ഹരിയാന അടച്ചിട്ടത്. ബാരിക്കേഡുകള്, ജലപീരങ്കികള് തുടങ്ങി സര്‍വ സന്നാഹങ്ങളും കര്‍ഷക റാലി തടയുന്നതിനായി സജ്ജമാക്കിയിട്ടുണ്ട്. കര്‍ഷക റാലിയുടെ പശ്ചാത്തലത്തില് ഹരിയാന രണ്ട് ദിവസത്തേക്ക് പഞ്ചാബിലേക്കുളള ബസ് സര്‍വീസും നിര്‍ത്തിവെച്ചു.


യുഎസിനെ മരവിപ്പിച്ച മഞ്ഞിൽ പുതഞ്ഞ് ഒരു പൂച്ചക്കുട്ടി; മരണത്തിൽ നിന്ന് അവൻ രക്ഷപ്പെട്ട അദ്ഭുതകഥ! | Fluffy the cat survives being frozen in us snow | Padippura | Manorama Online\nയുഎസിനെ മരവിപ്പിച്ച മഞ്ഞിൽ പുതഞ്ഞ് ഒരു പൂച്ചക്കുട്ടി; മരണത്തിൽ നിന്ന് അവൻ രക്ഷപ്പെട്ട അദ്ഭുതകഥ!\nഒഴുകിക്കൊണ്ടിരിക്കുന്ന വെള്ളച്ചാട്ടം വരെ മരവിച്ച് ‘ഐസായിപ്പോകുന്ന’ കാഴ്ച. അതായിരുന്നു അടുത്തിടെ യുഎസിൽ കണ്ടത്. പലയിടത്തും മൈനസ് 49 ഡിഗ്രി സെൽഷ്യസ് വരെ താപനില താഴ്ന്നു. ‘പോളാർ വോർട്ടെക്സ്’ എന്ന പ്രതിഭാസമായിരുന്നു ഈ മരവിപ്പിക്കുന്ന മഞ്ഞിനു കാരണം. ഇരുപതോളം പേർ മരിച്ചു. അതോടെ പലരും വീടുവിട്ടു പോലും പുറത്തിറങ്ങാതായി. എന്നാൽ യുഎസിലെ കാലിസ്പെൽ നഗരത്തിലുള്ള ഫ്ലഫി എന്ന കുഞ്ഞൻ പൂച്ച അറിയാതെ പുറത്തേക്കിറങ്ങിയതാണ്. ചുറ്റിലും മഞ്ഞുവന്നു മൂടി. ആ മഞ്ഞിനകത്ത് ഫ്ലഫി പെടുകയും ചെയ്തു.\nമൈനസ് 13 ഡിഗ്രി വരെയായിരുന്നു അവിടത്തെ താപനില. അവിടെക്കിടന്നു ചത്തു പോകുമെന്ന് ഉറപ്പിച്ചതായിരിക്കണം ഫ്ലഫി. പക്ഷേ പ്രിയപ്പെട്ടവർ ആ കുഞ്ഞൻപൂച്ചയെ മരണത്തിനു വിട്ടുകൊടുത്തില്ല. ഫ്ലഫിയെ തേടിയിറങ്ങിയ വീട്ടുകാർ ഏറെ പണിപ്പെട്ടാണ് മഞ്ഞിനടിയിൽ നിന്ന് അവനെ കണ്ടെത്തിയത്. ശരീരത്തിലാകെ മഞ്ഞുകട്ടകൾ പറ്റിപ്പിടിച്ച് മരവിച്ച അവസ്ഥയിലായിരുന്നു ഫ്ലഫി. ജീവനുണ്ടോയെന്നു പോലും സംശയം. വീട്ടുകാർ ഉടൻ തന്നെ പൂച്ചയെ കാലിസ്പെൽ ആനിമൽ ക്ലിനിക്കിലെത്തിച്ചു. ഫോട്ടോയിൽ കാണുന്നതു പോലെ ദേഹം മുഴുവൻ മഞ്ഞുമൂടി കിടക്കുകയായിരുന്നു ഫ്ലഫി.\nപ്രത്യേകതരം കൂട്ടിലിട്ട് മഞ്ഞെല്ലാം ഉരുക്കിക്കളഞ്ഞപ്പോഴാണ് ദേഹത്തെ മുറിവുകൾ കണ്ടത്. മുറിവേറ്റു കിടന്നതിനാലാണ് ഫ്ലഫിക്ക് തിരികെ വീട്ടിലേക്ക് ഓടിക്കയറാൻ സാധിക്കാതിരുന്നതും. സാധാരണഗതിയിൽ പൂച്ചകളുടെ ശരീരോഷ്മാവ് 37.5 മുതൽ 39.2 ഡിഗ്രി സെൽഷ്യസ് വരെയാണ്. എന്നാൽ 32.2ഡിഗ്രിക്കും താഴെയായിരുന്നു ഫ്ലഫിയുടെ അവസ്ഥ. അതാകട്ടെ ആശുപത്രിയിലെ തെർമോമീറ്ററില് പോലും അളക്കാൻ സാധിക്കാത്ത വിധം താഴ്ന്ന നിലയിലും. എന്തായാലും ആശുപത്രിക്കാർ പ്രതീക്ഷ കൈവിട്ടില്ല. ചൂടുവെള്ളം കൊണ്ടു ശരീരമാകെ തുടർച്ചയായി കഴുകി. അരമണിക്കൂറോളം ഇതു തുടർന്നപ്പോഴാണ് ജീവന്റെ ഒരു നേർത്ത തുടിപ്പ് ഫ്ലഫിയിൽ ഉണ്ടെന്നു മനസ്സിലായത്. അതോടെ ഡ്രിപ്പിട്ടു. ശരീരത്തിനു വേണ്ട പോഷകങ്ങളെല്ലാം എത്തിച്ചു.\nഎങ്ങനെയെങ്കിലും ശരീരോഷ്മാവ് സാധാരണ നിലയിലേക്ക് എത്തിക്കുകയായിരുന്നു ലക്ഷ്യം. അതിന് ഹെയർ ഡ്രയറും ചൂടുവെള്ളത്തിൽ മുക്കിപ്പിഴിഞ്ഞ ടവലുകളുമൊക്കെ ഉപയോഗിച്ചു. ‘ചികിത്സ’ തുടർന്നു കൊണ്ടേയിരിക്കുന്നതിനിടെ ചെറിയ ‘മ്യാവൂ’ ശബ്ദവുമായി ഫ്ലഫി തന്റെ തിരിച്ചുവരവിന്റെ സന്തോഷം പങ്കുവച്ചു. അതോടെ ആശുപത്രിക്കാർക്കും ആവേശം. മണിക്കൂറുകൾക്കകം കണ്ണു തുറന്ന് ആ പൂച്ചക്കുട്ടി തന്റെ ചുറ്റിലുമുള്ളവരെ കൗതുകത്തോടെ നോക്കി– ‘ഇതെന്താ ഇപ്പോ ഇവിടെ സംഭവിച്ചേ...’ എന്ന മട്ടിൽ. ഒരു ദിവസം ക്ലിനിക്കിന്റെ സംരക്ഷണതയിലായിരുന്നു ഫ്ലഫി. പിന്നീട് ഒരാഴ്ച വീട്ടിലും നിന്നതോടെ കക്ഷി ഉഷാറായി. മഞ്ഞിൽ നിന്നുള്ള ഫ്ലഫിയുടെ രക്ഷപ്പെടൽ ക്ലിനിക്കിലുള്ളവരും ആഘോഷമാക്കി. ജനുവരി 31നായിരുന്നു ഫ്ലഫിയെ ആശുപത്രിയിലെത്തിച്ചത്. ക്ലിനിക്കിന്റെ ഔദ്യോഗിക ഫെയ്സ്ബുക് പേജിൽ ഫെബ്രുവരി 5ന് ഇക്കാര്യം ഷെയർ ചെയ്തു. സംഗതി വൈകാതെ വൈറലായി. രാജ്യാന്തര മാധ്യമങ്ങൾ ഉൾപ്പെടെ ഫ്ലഫിയുടെ ‘തിരിച്ചുവരവ്’ വാർത്തയാക്കുകയും ചെയ്തു.


ചില പ്രധാനപ്പെട്ട ഉപകരണങ്ങളും അവയുടെ ഉപയോഗങ്ങളും പഠിച്ചാലോ ?, തിരഞ്ഞെടുത്ത 20 പി എസ് സി ചോദ്യോത്തരങ്ങളുടെ പുതിയ അപ്ഡേറ്റ് ,ഇപ്പോൾ തന്നെ പഠിക്കൂ . പാർട്ട് -27 - PSC QUESTIONS AND ANSWERS\nHome അടിസ്ഥാന പൊതുവിജ്ഞാനം കേരള പി എസ് സി ഓൺലൈൻ പഠന സഹായി കേരള പി എസ് സി ചോദ്യങ്ങളും ഉത്തരങ്ങളും മലയാളത്തിൽ കേരള പി എസ് സി ചോദ്യോത്തരങ്ങൾ പി എസ് സി ചോദ്യങ്ങളും ഉത്തരങ്ങളും ചില പ്രധാനപ്പെട്ട ഉപകരണങ്ങളും അവയുടെ ഉപയോഗങ്ങളും പഠിച്ചാലോ ?, തിരഞ്ഞെടുത്ത 20 പി എസ് സി ചോദ്യോത്തരങ്ങളുടെ പുതിയ അപ്ഡേറ്റ് ,ഇപ്പോൾ തന്നെ പഠിക്കൂ . പാർട്ട് -27\nചില പ്രധാനപ്പെട്ട ഉപകരണങ്ങളും അവയുടെ ഉപയോഗങ്ങളും പഠിച്ചാലോ ?, തിരഞ്ഞെടുത്ത 20 പി എസ് സി ചോദ്യോത്തരങ്ങളുടെ പുതിയ അപ്ഡേറ്റ് ,ഇപ്പോൾ തന്നെ പഠിക്കൂ . പാർട്ട് -27\nkerala psc June 27, 2020 ,അടിസ്ഥാന പൊതുവിജ്ഞാനം ,കേരള പി എസ് സി ഓൺലൈൻ പഠന സഹായി ,കേരള പി എസ് സി ചോദ്യങ്ങളും ഉത്തരങ്ങളും മലയാളത്തിൽ ,കേരള പി എസ് സി ചോദ്യോത്തരങ്ങൾ ,പി എസ് സി ചോദ്യങ്ങളും ഉത്തരങ്ങളും\n1.വാതകങ്ങളുടെ മർദ്ദം കണ്ടുപിടിക്കാൻ ഉപയോഗിക്കുന്ന ഉപകരണം ഏതാണെന്നറിയാമോ ?\n2.ചെടികളുടെ വളർച്ച കണ്ടു പിടിക്കുന്ന ഉപകരണം ഏതാണെന്ന് പറയാമോ?\n3.കപ്പലിൽ സമയം അടയാളപ്പെടുത്തുന്നത് ഉള്ള ഉപകരണം ഏതാണ് പറയാമോ ?\n4.താപ ഗുണം അളക്കുന്നതിനുള്ള ഉപകരണം ഏതാണെന്നറിയാമോ ?\n5.വെള്ളത്തിനടിയിൽ ഉണ്ടാവുന്ന ശബ്ദം രേഖപ്പെടുത്താൻ ഉപയോഗിക്കുന്ന ഉപകരണം ഏതാണെന്നറിയാമോ ശക്തം\nANS: ഹൈഡ്രോ ഫോൺ\n6. റെക്കോർഡ് ചെയ്ത ശബ്ദങ്ങൾ പുനസംപ്രേഷണം ചെയ്യാൻ ഉപയോഗിക്കുന്ന ഉപകരണം ഏതാണെന്നറിയാമോ ?\n7.ഭൂകമ്പ തരംഗങ്ങൾ രേഖപ്പെടുത്തുന്ന ഉപകരണം ഏതാണെന്നറിയാമോ?\n8.വെളിച്ചത്തിന്റെ സഹായത്താൽ ലായനികളിൽ അടങ്ങിയിട്ടുള്ള പഞ്ചസാരയുടെ അളവ് നിർണയിക്കുന്നത് ഉപയോഗിക്കുന്ന ഉപകരണം ഏതാണെന്നറിയാമോ ?\n9. ഭൂചലനം അളക്കുകയും രേഖപ്പെടുത്തുകയും ചെയ്യുന്നതിന് ഉപയോഗിക്കുന്ന ഉപകരണം ഏതാണെന്നറിയാമോ ?\n10.യാന്ത്രികോർജ്ജം വൈദ്യുതോർജമാക്കി മാറ്റുന്ന ഉപകരണം ഏതാണ് ?\n11.ദൂരത്തിലുള്ള വസ്തുക്കൾ കാണാൻ ഉപയോഗിക്കുന്ന ഉപകരണം ഏതാണ് പറയാമോ ?\n12.രണ്ടു കോണുകളിൽ വെച്ച് രണ്ട് ക്യാമറകൾ എടുക്കുന്ന ചിത്രം ഒരുമിച്ച് കാണാം ഉപയോഗിക്കുന്ന ഉപകരണം ഏതാണെന്നറിയാമോ ?\n13.അന്തരീക്ഷ മർദ്ദം അളക്കാൻ ഉപയോഗിക്കുന്ന ഉപകരണം ഏതാണെന്നറിയാമോ ?\n14.വൈദ്യുത പ്രവാഹം അളക്കാൻ ഉപയോഗിക്കുന്ന ഉപകരണം?\n15.ഉഷ്മാവ് അളക്കുന്നതിന് ഉപയോഗിക്കുന്ന ഉപകരണം ഏതാണെന്നറിയാമോ?\n16.വിമാനങ്ങളിൽ ഉയരം അളക്കാൻ ഉപയോഗിക്കുന്ന ഉപകരണം ഏതാണെന്നറിയാമോ?\n17.സമുദ്രത്തിൻറെ ആഴം അളക്കുവാൻ\nഉപയോഗിക്കുന്ന ഉപകരണം ഏതാണെന്നറിയാമോ ?\n18.അന്തരീക്ഷത്തിലെ ജലാംശം അളക്കുന്നതിന് ഉപയോഗിക്കുന്ന ഉപകരണം ഏതാണെന്നറിയാമോ?\n19.വൈദ്യുതചലനം പ്രദര്ശിപ്പിക്കുന്നതിന് ഉപയോഗിക്കുന്ന ഉപകരണം ഏതാണെന്നറിയാമോ ?\n20.ശബ്ദം ദൂരത്തേക്ക് വികശപിക്കുന്നതിനായി ഉപയോഗിക്കുന്ന ഉപകരണം ഏതാണെന്നറിയാമോ ?\nBy kerala psc at June 27, 2020


അങ്കം പുതിയ ഭാഗം തിരക്കഥ ഇങ്ങനെ.\nവെറുക്കപ്പെട്ടവനാണെന്ന് വിഎസ് അച്യുതാനന്ദന് ചാപ്പകുത്തിയ ഫാരിസ് അബൂബേക്കറിന്റെ രണ്ടു മണിക്കൂര് നീളുന്ന അഭിമുഖം കൈരളി ടിവിയില് പ്രത്യക്ഷപ്പെട്ടതോടെയാണ് ഇരുവിഭാഗങ്ങളും തമ്മിലുളള പോര് നിയന്ത്രണാതീതമായത്.\nകൈരളി എംഡി ജോണ് ബ്രിട്ടാസിന്റെ വീടിനു മുന്നില് പോസ്റ്റര് പതിച്ചും കൈരളിയ്ക്കെതിരെ പ്രകടനം നടത്തിയും ഓഫീസിനു കല്ലെറിഞ്ഞുമാണ് ആദ്യദിവസങ്ങളില് വിഎസ് വിഭാഗം പ്രതിഷേധിച്ചത്. ഈ പ്രശ്നത്തിന്റെ പേരില് നേതാക്കള് പരസ്പരം തെരുവില് ഏറ്റുമുട്ടിയതോടെ സിപിഎമ്മിനുളളിലെ അന്തരീക്ഷം സ്ഫോടനാത്മകമായി.\nപാര്‍ട്ടി എറണാകുളം ജില്ലാ കമ്മിറ്റി കൈരളി ടിവിയ്ക്കെതിരെ പ്രമേയം പാസാക്കി കേന്ദ്ര നേതൃത്വത്തിനയച്ചത് വി എസ് വിഭാഗം പിന്നോട്ടില്ലെന്നതിന്റെ വ്യക്തമായ സൂചനയാണ്. അറിയപ്പെടുന്ന വി എസ് പക്ഷക്കാരനാണ് ജില്ലാ സെക്രട്ടറി ഗോപി കോട്ടമുറിക്കല്. പ്രമേയം പാസാക്കുന്നതിനു മുമ്പ് ഗോപിയും വിഎസും തമ്മില് കൂടിക്കാഴ്ച നടന്നിരുന്നു\nപാര്‍ട്ടി നേതാക്കളെയും മന്ത്രിമാരെയും വിഎസ് അച്യുതാനന്ദന് പരസ്യമായി ആക്ഷേപിക്കുകയും കളിയാക്കുകയും ചെയ്യുന്നത് തുടരുന്നു. എതിര്‍ഗ്രൂപ്പിലെ മന്ത്രിമാരെ കളിയാക്കാന് കിട്ടുന്ന ഒരവസരവും വിഎസ് കളയാറില്ല. മാധ്യമങ്ങള് ഇത് നന്നായി ആഘോഷിക്കുകയും ചെയ്യുന്നു.\nപിണറായി ബുദ്ധിപരമായ നിശബ്ദതയില്\nവിഎസ് ഫാരിസിനെ വെറുക്കപ്പെട്ടവന് എന്നു വിളിച്ചത് ശരിയായില്ലെന്ന് മന്ത്രി സുധാകരന് തുറന്നടിച്ചതിനു പിന്നാലെ പാലൊളിയും കഴിഞ്ഞ ദിവസം മുഖ്യമന്ത്രിക്കുളള മുന്നറിയിപ്പുമായി രംഗത്തെത്തി. ആക്രമണം തന്നെയാണ് ഏറ്റവും നല്ല പ്രതിരോധം എന്ന് പിണറായി വിഭാഗം തീരുമാനിച്ചതിന്റെ സൂചനയാണിത്. പാര്‍ട്ടി കേന്ദ്രക്കമ്മിറ്റി അംഗം കൂടിയാണ് പാലൊളി മുഹമ്മദ് കുട്ടി. പിണറായി അറിയാതെ പാലൊളിയും സുധാകരനും വിഎസിനെതിരെ പരാമര്‍ശങ്ങള് നടത്തില്ല.\nവാര്‍ത്താ സമ്മേളനങ്ങള് വിളിച്ചു കൂട്ടി പരസ്പരം പോര്‍വിളിച്ചതിനാണ് പിണറായിയെയും വിഎസിനെയും പൊളിറ്റ് ബ്യൂറോയില് നിന്നും പുറത്താക്കിയത്. ഇപ്പോള് പിണറായി അണിയറയില് നിന്ന് ചരടുവലിക്കുകയും ഗ്രൂപ്പിലെ മറ്റുളളവര് പരസ്യമായി വിഎസിനെ എതിര്‍ക്കുകയും ചെയ്യുന്നു. ആസൂത്രിതമായി അച്യുതാനന്ദനെ പാര്‍ട്ടിയില് നിന്നും പുറത്തു ചാടിക്കാന് പിണറായി തന്ത്രം മെനഞ്ഞു കഴിഞ്ഞു എന്നു വേണം അനുമാനിക്കാന്.\nഇതുവരെ പിണറായി ഈ വിഷയത്തില് പരസ്യമായ അഭിപ്രായം പറഞ്ഞിട്ടില്ല. വിവാദ വിഷയങ്ങള് പാര്‍ട്ടിയില് ചര്‍ച്ച ചെയ്ത് വ്യക്തത വരുത്തിയ ശേഷം പ്രതികരിക്കാം എന്നതാണ് അദ്ദേഹത്തിന്റെ നിലപാട്. ഈ നിലപാട് തന്നെ വിഎസിനെതിരെയുളള കുറ്റപത്രമാണ്.\nവിവാദവിഷയങ്ങളില് പാര്‍ട്ടിയോടാലോചിക്കാതെ എടുത്തുചാടി അഭിപ്രായം പറയുകയാണ് വിഎസ് എന്നാണ് പിണറായി ധ്വനിപ്പിക്കുന്നത്. ഇതുവഴി പൊളിറ്റ് ബ്യൂറോയുടെ മുന്നില് നല്ലപിളളയാവാനും പിണറായിക്കു കഴിയുന്നു. പിണറായിയെ പിബിയില് തിരിച്ചെടുത്താലും അച്യുതാനന്ദനെ തിരിച്ചെടുക്കാന് കഴിയാത്ത തരത്തില് കാര്യങ്ങള് എത്തി.പിണറായിയെ പൊളിറ്റ് ബ്യൂറോവില് തിരിച്ചെടുത്താല് പാര്‍ട്ടിയില് അച്യുതാനന്ദനേക്കാള് മീതെയാവും അദ്ദേഹം.\nപ്രത്യാക്രമണം കൈരളി വഴി\nഗ്രൂപ്പു പോരില് ഇത്രയും കാലം പാര്‍ട്ടിക്കകത്തുളള കളികളിലാണ് പിണറായി പക്ഷം ശ്രദ്ധിച്ചിരുന്നത്. മുഖ്യധാരാ മാധ്യമങ്ങളൊന്നാകെ വിഎസിന് പിന്തുണ നല്‍കുമ്പോഴും പാര്‍ട്ടിക്കുളളില് അദ്ദേഹത്തിന്റെ അനുയായികളുടെ എണ്ണം ചുരുങ്ങിച്ചുരുങ്ങി വരികയായിരുന്നു. കോട്ടയത്ത് പാര്‍ട്ടിയുടെ സംസ്ഥാന സമ്മേളനം നടക്കുമ്പോള് പാര്‍ട്ടി സംഘടനയൊന്നാകെ പിണറായി വിജയന്റെ ഉളളം കൈയിലാണ്.\nസമ്മേളനങ്ങള് തുടങ്ങുന്നതിന് തൊടുമുമ്പ് മാധ്യമങ്ങളിലൂടെയുളള ആക്രമണത്തിന് തങ്ങളും മടിക്കില്ലെന്ന് പിണറായി വിഭാഗം വ്യക്തമാക്കിയത് പാര്‍ട്ടി മാധ്യമങ്ങളിലൂടെത്തന്നെയാണ്. കൈരളി എംഡി ജോണ് ബ്രിട്ടാസ്, എം എ ബേബിയുടെയും തോമസ് ഐസക്കിന്റെയും ഉറ്റസുഹൃത്താണ്. ദേശാഭിമാനിയുടെ എഡിറ്റ് പേജിന്റെ ചുമതലയുളള പി എം മനോജാകട്ടെ, പിണറായി വിജയന്റെ വിശ്വസ്തനും.\nകൈരളിയെ ഉപയോഗിച്ച് വിഎസിനെ പ്രകോപിപ്പിക്കുക എന്ന തന്ത്രം ഫലിച്ചുവെന്നു വേണം കരുതാന്. വെറുക്കപ്പെട്ടവന് എന്ന് വിഎസ് മുദ്രകുത്തിയപ്പോള് വിഎസിന്റെ മനസാക്ഷി സൂക്ഷിപ്പുകാരായ മാതൃഭൂമി ഒരു പടികൂടി മുന്നോട്ടു പോയി. ഒരു ഫോട്ടോ പോലും പുറത്തു കാട്ടാത്ത വിധം ദുരൂഹതയുടെ ആവരണത്തിലാണ് ഫാരിസെന്ന് മാതൃഭൂമി വിധിയെഴുതി.\nഫോട്ടോ പോലുമില്ലാത്തവനെന്ന് പിണറായി ഗ്രൂപ്പിന്റെ പ്രഖ്യാപിത എതിരാളിയായ മാതൃഭൂമി വിശേഷിപ്പിച്ചയാളിനെ രണ്ടുമണിക്കൂര് കാമറയ്ക്കു മുന്നിലിരുത്തിയാണ് കൈരളി തിരിച്ചടിച്ചത്. എന്നാല് ഫാരിസിനെ ഇതിനകം വെറുക്കപ്പെട്ടവന് എന്നു മുദ്രകുത്തിക്കഴിഞ്ഞ വിഎസ് അച്യുതാനന്ദനെ സമര്‍ത്ഥമായി ഈ കെണിയില് കുരുക്കാന് മാതൃഭൂമിക്ക് കഴിഞ്ഞു. മാതൃഭൂമിയെ കൊച്ചാക്കാന് കൈരളി തുനിഞ്ഞിറങ്ങിയപ്പോള് പൊളളിയത് വിഎസ് അച്യുതാനന്ദന്റെ ചങ്കാണ്.\nപാലോളി പ്രതികരിച്ചതിന്റെ അര്‍ത്ഥം\nസ്വന്തം ചെയ്തികളുടെ ഫലമാണ് വിഎസ് അനുഭവിച്ചു കൊണ്ടിരിക്കുന്നതെന്ന് സ്വതവേ മിതഭാഷിയായ പാലൊളി മുഹമ്മദ് കുട്ടിയാണ് തുറന്നടിച്ചത്. പാര്‍ട്ടിയോട് വിഎസ് ചെയ്തുകൊണ്ടിരിക്കുന്നതിന് ആനുപാതികമായ പിന്തുണ വിഎസ് പാര്‍ട്ടിയില് നിന്നും പ്രതീക്ഷിച്ചാല് മതിയെന്ന പാലൊളിയുടെ മുന്നറിയിപ്പ് ഒന്നും കാണാതെയല്ല. പിണറായി വിജയന്റെ ഭാഷയില് സംസാരിക്കാന് പാലൊളിയെ ആ വിഭാഗം ചുമതലപ്പെടുത്തിയിരിക്കുന്നു എന്നൂഹിക്കുന്നത് തെറ്റാവില്ല.\nഇവിടം കൊണ്ടും നിര്‍ത്താതെ ദീപികയുടെ സ്വഭാവത്തില് മാറ്റം വന്നെന്നും പാലൊളി ചൂണ്ടിക്കാട്ടി. ദീപികയുടെ മാനേജ് മെന്റിലുണ്ടായ മാറ്റമാണ് അവരുടെ കമ്മ്യൂണിസ്റ്റ് വിരോധം കുറയുന്നതിന് കാരണമായതെന്ന് പറയുമ്പോള് തന്നെ വിഎസിന് വ്യക്തമായ മുന്നറിയിപ്പും പാലോളി നല്‍കുന്നു. തന്നെ എല്ലാവരും പിന്തുണയ്ക്കണമെന്ന നിര്‍ബന്ധബുദ്ധി വിഎസിനുണ്ടാകുന്നത് ശരിയല്ലെന്നും ദീപികയ്ക്ക് വിഎസിനെ വിമര്‍ശിക്കാന് സ്വാതന്ത്ര്യമുണ്ടെന്നുമാണ് അദ്ദേഹത്തിന്റെ നിലപാട്.\nതന്നെയും കുടുംബത്തെയും തകര്‍ക്കാനാണ് ദീപിക ശ്രമിക്കുന്നത് എന്ന് വി എസ് പറയുമ്പോള്, കൊടുത്താല് കൊല്ലത്തും കിട്ടുമെന്നോര്‍മ്മിപ്പിക്കുകയാണ് എതിര്‍പക്ഷം.\nവിഭാഗീയതയുടെ അരിവാളും പകയുടെ ചുറ്റികയുമേന്തിയാണ് പാര്‍ട്ടി കോട്ടയം സംസ്ഥാന സമ്മേളനത്തിനൊരുങ്ങുന്നത്. ആ പോക്ക് ഒരു പിളര്‍പ്പിലേയ്ക്കാണോ എന്ന് ശങ്കിക്കുന്നത് ഒട്ടും അസ്ഥാനത്തല്ല എന്ന സന്ദേശം നല്‍കുന്നത് പാര്‍ട്ടിയുടെ തന്നെ നേതാക്കളും. അധികാരം പരമമായി നശിപ്പിച്ച കമ്മ്യൂണിസ്റ്റ് പാര്‍ട്ടികളുടെ ശേഖരത്തില് മറ്റൊന്നു കൂടി ചരിത്രത്തിന്റെ അനിവാര്യതയ്ക്ക് കീഴടങ്ങുന്നു.